
BEAG-EACHDRAIDH 


MU  THIMCHIOLL 


lABElS     EARLE,    D.D. 


Bha  an  Leahhar  so  mu  thimchioll  Cleach- 
dan  luchd-comanachaìdh  air  eadar-theang- 
achadh  gu  Gaelic  air  iarrtus  an  Ollaidh 
Urramaich  lain  Caimbeul,  aon  do  mhinis- 
teiribh  Dhuneidin,  agus  Rùn-Chleireach 
do'n  Chomunn  a  ta  chum  eòlas  Criosdaidh  a 
sgaoìleadh  air  feadh  Gaeltachd  agus  Eileana 
na  h-Alba.  Mar  Rùn-Chleireach  do'n 
Chomunn  so,  thug  a  dhreuchd  e  gu  dlùth- 
dhaimh  a  bhi  aige  r'^a  luchd-dùthcha  sa' 
Ghaeltachd,agusgus  gach  cothrom  a  ghnàth- 
achadh  a  smuainich  e  bhi  chum  atn  leas  agus 
am  buanachd   spioradail ;  agus  tha  dòchas 


gu'n  cuidich  an  Obair  a  leanas  chum  na 
crìche  ceudna  a  chur  air  aghaidh. 

Chunncas  feumail  beagan  a  ràdh  mu 
thimchioU  Ughdair  dhiadhaidh  agus  urram- 
aich  an  leabhair  so.  Ach  do  bhrìgh  gu'n 
d'  f  huair  e  bàs  còir  is  tri  fichead  bUadhna  air 
ais,  agus  nach  deach  meadhona  a  ghnathach- 
adh  ann  an  àm  iomchuidh,  chum  na  nithe 
sin  a  bhuineadh  d'a  Eachdraidh  a  sgriobh- 
adh,  (nithe  air  an  robh  fhios  aig  cuid  do 
na  cairdibh  a  dh'  fhàg  e  'na  dhdigh,  agus  a 
bhiodh  taitneach  dhoibhsan  aig  am  bheil 
mòr-mheas  d'a  sgriobhaidhean  luachmhor,) 
cha"'n  'eil  e  comasach  a  nis  cunntas  f  haotainn 
ach  air  ro-bheagan  mu  thimchioll. 

Tha  an  t-aon  chunntas  a  fhuair  Eadar- 
theangair  an  Leabhair  so  d'a  thaobh  air  a 
chur  sios  ann  am  Foclair-Eachdraidh  Mr. 
Chalmers :  Cha'n  'eil  an  cunntas  sin  ach  ro- 
ghoiriod,  agus  a  thuille  air  sin  tha  e  ro- 
fhàiUneach,  do  bhrìgh  nach  'eil  e  deanamh 
iomradh  air  na  nithibh  sin  d'a  bheatha  bu 
taitniche  leosan  a  leugh  an  Leabhar  so, 
agus  a  fhuair  an  sòlas  agus  a'  chomhfhur- 
tiichd  sin  uaith  a  ta  e  comasach  air  a  thoirt 
scachad.     Nco-ionilan   mar  a  ta  an  cunntas 


so,  gidheadh  tha  na  nithe  a  ta  air  an  cur 
sios  ann  airidh  bhi  air  an  deanamh  aithnichte, 
agus  feudaidh  iad  bhi  air  an  leugh  le  toil- 
inntinn. 

San  Fhoclair-Eachdraidh  a  chaidh  ain- 
meachadh,  tha  e  air  aithris  "  Gu'n  dVugadh 
an  t-Olladh  Urramach  labes  Earle  sa' 
bhhadhna  1676, — gu'n  d'  fhuair  e  Yhogh- 
lum  am  measg  an  t-sluaigh  sin  aig  an  robh 
atharrachadh  barail  o  luchd-aidmheil  na 
creidimh  Easpuig,* — gu"*n  do  shearmonaich 
e  ann  an  Lunnain  os  ceann  deich  agus  tri 
fichead  bliadhna,  agus  gu'n  d'  fhuair  e  bàs 
ann  an  ]  768,  anns  an  dara  bhadhna  deug 
thar  ceithir  fichead  d'^a  aois. 

Ged  bha  a  bheatha  ni's  fhaide  na  tha 
beatha  mhic  an  duine  am  bitheanta,  cha 
robh  e  car  aon  mhionaid  a  dh""  easbhuidh 
slainte;  agus  is  gann  gu'm  biodh  mothachadh 
air  bith  aig  do  chràdh,  mur  tachaireadh 
dha  tuiteam  agus  a  ghairdean  a  bhris  air 
aon  uair.     Shearmonaich   e  gu  ruig  an   t- 

*  He  was  Minister  of  the  Dissenting  3Ieeting-house  in 
Hanover  Street,  London,  and  Chaplain  to  his  Grace  the 
Duke  of  Douglas,  who  died  in  Queensberry-House  in 
1761. 


sàbaid  mu  dheireadh  d'a  bheatha,  agus  bhàs- 
aich  e  gu  h-obann  'na  shuìdhe  'na  chaithir, 
gun  uiread  caoidh  no  gearan  a  dheanamh. 
DhYhan  cumhachdan  "'inntinn  ann  am  mòr- 
iomlaineachd  gu  crich  a  làithean ;  ach  dh' 
fhailnich  a  shealladh  e  beagan  roimh  sin. 
Bha  e  comharraichte  air  son  beothalachd 
agus  suilbhireachd  a  ghnè  gu  là  a  bhàis ; 
bha  a  choluadar  an  dà  chuid  taitneach,  agus 
chum  mòr-bhuanachd  dhoibhsan  a  mheal  e  ; 
agus  bha  a  ghiuian  agus  a  chaithe-beatha 
anns  gach  ni  freagarrach  do  shoisgeul  an 
Tighearn  losa  Criosd. 

"  Ann  an  toiseach  a  mhinistreileachd 
sgriobh  e  coimhlion  do  shearmona  aig  aman- 
aìbh  àraidh — cuid  duibh  air  an  Searmon- 
achadh  ann  an  Talla  Shaltair  an  Lunnain: — 
Leabhar  air  cleachdan  luchd-comanachaidh ; 
agus  beagan  Dhàn  ann  an  Laidinn  agus  am 
Beurla.  Bha  e  ro-fhoghluinte  anns  na 
seana  chananaibh.  'Nuair  a  bha  e  os  ceann 
ceithir  fìchead  bliadhna  'sa  deich  a  dh'aois, 
dh'aithriseadh  e  cuig  fichead  ceithreamh,  no 
tuille,  o'n  chuid  a's  mò  do  na  fìlidhibh  Greu- 
gach  agus  Romhanach,  air  dhoibh  bhi  air  an 
ainmcachadh  uair  air  bith  'na  fhianuis."' 


Bha  e  'na  chleachdadli  aig  searmonach- 
adh  air  a'  cheud  là  do  gach  bUadhna  do'n 
mhuintir  òg  a  bha  suidhe  fuidh  a  mhinis- 
treileachd.  An  deigh  dha  a  bhonn-teagasg 
a  leugh  air  uair  àraidh  aig  an  àm  so, 
beagan  roimh  a  bhàs,  thubhairt  e  riusan  a 
bha  'ga  èisdeachd,  gu'n  do  shearmonaich  e 
o'n  cheart  bonn-teagasg,  anns  a'  cheart  àite, 
air  a'  cheart  là,  tri  fichead  bhadhna  'sa  deich 
air  ais; — ni  ro-chomharraichte  ann  an  eachd- 
raidh  ministeir;  ach  ni  a  b'  aithne  do'n 
duine  so  a  thionndaidh  gu  ath-smuaineach- 
adh  iomchuidh,  agus  gu  foghlum  dhoibhsan, 
eadar  shean  agus  òg,  a  bha  'g  a  eisdeachd. 

O'n  t-seanachas  a  sgriobh  e  anns  na 
duilleigibh  a  leanas,  a  ta  nis  air  an  eadar- 
theangachadh  chum  Gaelic,  tha  e  ro-shoilleir 
gu'n  robh  an  t-Ughdar  'na  dhiadhar  dearbh- 
ta  agus  measail.  Fhad  'sa  ghabhas  e  breith- 
neachadh  o'n  leabhar  so, — leabhar,  a's  còir 
a  chuimhneachadh,  nach  'eil  a'  tionnsgain 
air  puingean  cruaidh  agus  deacair  mu 
thimchioU  chùisean  a  ta  do-thuigsinn, — tha 
e  soilleir  gu'n  robh  am  beachd  a  ghabh  e 
do  phriomh-theagasgan  an  t-soisgeil  a  rèir 
nan  Sgriobtur.     Tha  an  earrann  sin  diubh 


a  bhuineas  gu  h-àraidh  do'n  leabhar  so,  air 
an  cur  sìos  gu  freagarrach,  agus  le  aon- 
f  hillteachd  focal  Dè.  Tha  iad  air  an  cum- 
ail  a  mach,  cha''n  ann  air  dòigh  thioram 
agus  neo-bhrighmhor,  ach  mar  chuspairean 
beò-chreidimh — a'neartachadh  dòchais,  agus 
a"*  cordadh  ri  fèin-fhiosrachadh  nan  cridh- 
eacha  sin  d'an  aithne  ciod  e  cumhachd  na 
diadhachd. 

A  thuilleadh  air  sin,  tha  deadh  riagh- 
ailt  air  a  leantuinn  anns  gach  earrann  do'n 
leabhar  so ;  agus  tha  na  reusain,  leis  am 
bheil  a  phriomh-chùis  air  a  mìneachadh,  air 
an  cur  an  ceill  le  mòr-eolas,  le  soiUeir- 
eachd,  agus  air  dòigh  a  ta  ro-f  hreagarrach. 
'Nuair  tha  fìrinnean  cudthromach  an  t-soisg- 
eil  air  an  cur  sios,  cha'n  ann  air  dòigh 
chruaidh  agus  do-thuigsinn,  ach  a  reir  mar  a 
ta  iad  air  am  mothachadh  ann  am  fèin-f  hios- 
rachadh  a'  Chreidich;  air  an  làimh  eile, 
cha'n  'eil  fìor-chreidimh  air  a  chumail  a 
mach  mar  gu''m  biodh  e  co-sheasamh  ann 
am  mothachadh  neo-chinnteach  agus  mi- 
riaghailteach,  ach  a  ta  e  air  a  shuidheach- 
adh  air  bunait  fhirinnean  sin  an  t-sois- 
geil  a  ta  am  Biobul  a"*  teagasg,  agus  a  ta 


cordadh  ri  fein-fhiosrachadli  an  t-sluaigh 
sin  a's  mò  a  ta  air  an  cleachdadh  ri  cumh- 
achd  na  diadhachd.  Cha'n  'eil  teagamh 
nach  iad  na  nithe  sin,  (agus  buinidh  iad  gu 
sonraichte  do'n  leabhar  so)  a  dh'fhàg  e  cho 
priseil  aig  Creidich  do  gach  ainm  fa  leth,  o 
na  chaidh  a  chlodh-bhualadh  sa'  bhUadhna 
1707,  agus  a  dh'  fhàgas  feumail  e,  tha  mi 
an  dòchas,  tre  bheannachd  Dhè,  do  iomadh 
linn  ri  teachd. 

Tha  Leabhar-cheisd  an  t-Sacramaint, 
leis  an  Olladh  Urramach  Aindrea  Thomson, 
ro-uiseil  dhoibhsan  tha'g  ulluchadh  a'  cheud 
uair  gu  teachd  air  an  aghaidh  gu  bord  an 
Tighearn;  agus  bithidh  e  ro-iomchuidh 
agus  gu  mòr-fheum  an  cuideachd  an 
leabhair  so.  Tha  a'  cheud  aon  diubh  so 
air  a  shonrachadh  gu  bunait  eolais  a'  Chreid- 
ich  a  shuidheachadh,  le  bhi  teagasg  do'n  t- 
sluagh  tha  òg  agus  aineolach  nadur  Sacra- 
maint  Suipeir  an  Tighearn, — a  mhòr-luach, 
agus  an  t-ughdaras  leis  an  do  chuireadh 
air  chois  e  :  'Nuair  tha  an  dara  h-aon  air  a 
shonrachadh  chum  gach  eagal  agus  im- 
cheist  fhuadachadh  air  falbh  o  chridhe  an 
luchd-comanachaidìi    iriosail   agus    dhiadh- 


aidh, — chum  an  dòchas  a  bheothachadli , 
le  bhi  cur  fa'n  comhair  meud  saoibhreis 
gràis  Dhè ;  agus  chum  an  inntinn  f hàgaii 
ni''s  spioradail,  le  bhi  meudachadh  am  miann 
an  dèigh  comhchomunn  ni's  dluithe  ris  an 
Athair,  agus  r''a  mhac  losa  Criosd.  Uime 
sin,  feudar  a  ràdh  gu  bheil  dreuchd  fa  leth 
fa  chomhair  gach  aoin  do'n  dà  leabhar  so ; 
agus  air  an  aobhar  sin  is  còir  dhoibh  bhi'n 
lorg  a  cheile,  chum's  gu'm  bi  aig  sl  Chreid- 
each  iriosal  agus  dhiadliaidh  gach  ni  ata 
feumail  chum  eòlas  a  thoirt  da  a  thaobh  an 
orduigk  naoimh  agus  ghlormhoir  so, — gach 
ni  a  ta  feumail  chum  a  threorachadh  gu 
ulluchadh  iomchuidh  a  dheanamh  fa  cho- 
mhair  Sacramaint  Suipeir  an  Tighearn,  agus 
chum  a  stùireadh  'na  dheigh  sin  gu  bheatha 
a  chaithe  air  doigh  dhiadhaidh  agus  mheas- 
arra — chum  cUu  d'a  Shlanuighear  beann- 
aichte,  agus  maith  d'a  anara  neo-bhasmhor 
fèin. 


DO  N  LEUGHADAIR. 


Is  muladach  an  iii  r*a  smuaineachadh  cia 
mòr  an  àireamh  tha  deanamh  aidmheil  do'n 
chreidimh  chrìosduidh,  agus  gidheadh  tha 
teachd  beò  an  dearmad  air  Sacramaint  Sui- 
peir  an  Tigheam  ;  agus  mar  an  ceudna  cia 
tearc  an  luchd-comanachaidh  tha  'g  ulluch- 
adh  gudichiollach, — ag  itheadh  agus  agòlgu 
h-iomchuidh, — agus  a"  teachd  beò  air  dòigh 
tha  cordadh  ris  an  aidmheil  a  rinn  iad. 

Mu  thimchioU  na  cùise  so  chaidh  mòran 
a  sgriobhadh ;  chuir  mise  mo  chuibhrionn 
fèin  ris  a''  chuid  eile,  agus  tha  mi  an  dòchas 
gu'm  feud  mi  an  leabhar  so  a  chur  a  mach, 
gun  bhi  gabhail  mòran  orm  fèin,  agus 
gun  bhi  cur  deadh-obair  sluaigh  eile  an  neo- 
bhrìgh. 


Oir,  'niiair  tlia  a'  chùis  a'  luasachadh  agus 
ag  iarraidh  comhnaidh,  cha'n  'eil  cron  ann 
a  bhi  deanamh  tuille  dichioll, — gu  h  àraidh 
ann  an  leithid  so  do  ghnothuch,  far  nach  e 
na  meadhona  a's  cosmhuil  a  ghnàth  na 
meadhona  a'^s  èifeachdaich :  Ach  far  am 
bheil  soirbheas  leantuinn  a  mhàin  an  lorg 
beannachd  Dhè — beannachd  nach  'eil  air  a 
thoirt  seachad  an  còmhnuidh  a  reir  luach 
nam  meadhona,  ach  air  dòigh  shaor  agus 
thighearnail,  chum*'s  nach  deanadh  feoil  air 
bith  uaill  am  fianuis  Dhe. 

Tha  e  ''na  ni  do-àicheadh,  gu  bheil  gach 
seòrsa  gnè  a  ta  ann  an  nadur  an  duine, 
agus  gach  mùth  cleachdadh  ris  am  bheil  e 
togairt,  a""  deanamh  caochladh  leabhar 
iomchuidh, — mur  ^eil  feumail :  agus  a 
thuille  air  sin  gu  bheil  iomadh  ni  a  dh'- 
fheudas  leabhar  neo-iunnsaichte  a  dhean- 
amh  ni's  fearr  agus  ni's  iomchuidh  gu 
cuid  do  shluagh  a  theagasg,  na  leabhar 
a's  foghluimte  agus  a^s  deas-bhriathraicli. 
Seadh,  feudaidh  e  tachairt  gu'n  leugh  neach 
aon  leabhar,   o   aobhar  eigin  eile,  a  bhios 


air  a  bheannachadh  gu  maith  a  dhean- 
amh  dha,  nach  b'urrainn  do  leabhraichean 
a's  fearr  agus  a's  iunnsaichte  a  choimhlion- 
adh,  air  dha  bhi  gun  suim  no  aineolach 
mu'n  timchioll. 

Air  an  aobhar  sin  sgriobh  mise  na  duill- 
eigean  a  leanas,  an  dòchas  ged  nach  Vil  iad 
ro-luachmhor  annta  fèin,  gu'm  feud  iad  bhi 
gu  mòr-fheum  dhoibhsan  a  leughas  iad  gu 
cùramach. 


AN  CLAR-INNSIDH. 


A'  CHEUD  EARRANN. 

A'  nochdadh  cleachdadh  a'   chreidich,   roimh, 
aig,  agus  an  dèigh  suipeir  an  Tighearn. 

DEIGH  SUIPEIR.  AK  TIGHEARN. 


CAIB.  I. 

An  Creìdeack  a'  mothachadìi  gur  e  a  dhleasd' 
?ias  teachd  gu  hord  an  Tighearn. 

"  "TJEAN  so  mar  chuimhneachan  onnsa  !" 
(1  Cor.  xi.  25.)  'Se  guth  mo  Thighearn 
a  ta  ann  :  agus  a  chum  nach  smuainichinn 
gu'n  robh  an  t-ordugh  so  air  a  thoirt  seachad 
a  mhàin  d'a  dheisciobluibh  no  do  cheudluchd- 
aidmheil  a'  chreidimh  chriosduidh,  tha  an 
t-Abstol  Pol  a'  dearbhadh  dhomh  gu  bheil  e 
gu  mairsinn  gu  crìch  an  t-saoghail  ;  agus,  le 
bhi  frithealadh  dha,  gu  bheil  an  Eaglais  gu 


bàs  aii  Tig-hearu  i'hoillseachadli  gus  aii  tig  e. 
Beachdaich,  O  m'anam!  aìr  na  nithibh  so.  Am 
bheil  an  Tighearn  am  fagus  ?  An  tig  e  gu  h- 
aithghearr?  Cia  raar  a  fhreagras  mi  air  mo  shon 
fèin  san  là  sin  a  chionn  gu'n  do  dhearmad  mi 
àithne  cho  soilleir — aithne  nach  'eil  air  a  toirt 
seachad  ann  am  briathraibh  dorcha  agus  neo- 
chinnteach,  ach  a  ta  air  a  cur  sios  ann  am 
briathraibh  cho  so-thuigsinn  agus  cho  soilleir 
ri  aon  a  ta  sna  scrioptuiribh.  ''  Gun  teagamh 
tha  mi  ni's  amaidiche  na  duine  air  bith,  agus 
cha'n  'eil  tuigse  duine  agam."  Dh'aidich  mi 
gu'n  robh  mor-mheas  agam  do  ughdarras  m' 
Fhear-saoraidh,  agus  mor-urram  d'a  lagh  ;  ach 
cìa  amaideach  mo  ghiulan  !  Ghhuiis  mi  mar 
gu'm  biodh  comas  agam  an  àithne  sin  a  rogh- 
nachadh  d'am  miann  leam  gèill  a  thabhairt, 
agus  mar  gu'm  biodh  cumhachd  air  a  thoirt 
domh  os  ceann  reachdan  an  Ti  sin  "  d'an  tug- 
adh  gach  nile  chumhachd  air  nèamh  agus  air 
talamh."  (Mata  xxviii.  18.) 

Biodh  amhluadh  ort,  O  m'anam,  agus  gabh 
nàire  do  d'  ghiulan  mi-f  hreagarach.  'Se  Criosd 
do  phrionnsa  agus  do  lagh-thabhartair,  no 
cha'n  e.  Mur  e, — aidich  gur  ana-creideach  thu, 
agus  cuir  cùl  ri  d'  bhaisteadh.  Ach  m'as  e, — bi 
umhal  da  anns  gach  ni  tha  e  cur  fa  d'  chomh- 
air,  agus  an  dara  cuid,  creid  nach  d'  orduich 
e  m-ar  dhleasdnas  dhuit  esan  a  chuimhneach- 
adh,  no  geiU  gu  toiìleach  dha  san  ni  so  cho 
maith  agus  ann  an  nithibh  eile. 

'Nuair  a  deir  e  dean  so,  aon  chuid  cha'n 
'eil  e  a'  ciallachadh  a  ni  a  tha  e  ag  ràdh,  na 
cha'n   'eil   a'    labhairt    rlutsa,    no   air   doigh 


eile  tha  t'  eas-umhlachd  giiii  leisgeul  agus 
ro-amaideach. 

An  gabh  na  focail  so  bhi  air  am  fiaradh?  An 
urrainn  innleachd  air  bith  am  brìgh  a  dhoirch- 
eachadh  ?  Ciod  is  urrainn  dean  so  a  chiallach- 
adh  ni's  lugha  na  àithne  dearbh-chinnteach  ? 
no  ciod  an  dòigh  air  an  deanar  toil  mo  phrionn- 
sa  aithnichte,  chum's  gu'n  ceangail  e  mi  gu  bhi 
umhal  da,  ma's  e  is  gu  bheil  na  briathra  so  gu 
bhi  air  am  fiaradh,  no  air  an  cur  an  neo- 
bhrigh. 

Ach  ara  bheil  e  labhairt  riumsa  ?  Nam  bith- 
inn  a'm'  fhior-dheisciobul  da,  bhithinn  gu 
deimhin  an  taobh  a  stigh  do  chuairt  an  lagha, 
agus  dh'  fheumainn  aon  chuid  bhi  a'm'  fhear- 
comanachaidh,  no  a'm'  cheannairceach. 

Smuainich,  O  m'anam,  agus  na  tilg  do  dhò- 
chas  air  falbh  gu  h-obann,  chum  do  dhleasdnas 
a  sheachnadh.  Tha  e  soilleir  nach  'eil  mi  a'm' 
fhior-chreideach  mar  bu  chòir  dhomh  a  bhi ; 
ach  am  bheil  mi  deònach  gu'm  biodh  m'ainm 
air  chall  ann  an  leabhar  na  beatha  ?  An  urr- 
ainn  domh  le  m'  thoil  mo  chòir-bhreith  a  thoirt 
seachad,  agus  aideachadh  nach  'eil  cuibhrionn 
no  crannchur  agam  ann  am  mac  Dhè  ?  Am 
b'àill  leam  gu'n  gabhar  seachad  orm,  '^  'nuair  a 
chomharaicheas  agus  a  sgriobhas  an  Tighearn 
sios  na  finneacha  ?"  (Salm  Ixxxvii.  6.)  Feum- 
aidh  gu  bheil  mi  a'ra'  chreideach,  no  nach  'eil. 
Ma  tha, — buinidh  an  àithne  so  dhorah  :  Agus 
mur  'eil, — ciod  e  mi?  leanabh  feirge  agus  iochd- 
aran  an  diabhuil.  Agus  am  bheil  an  staid  so 
so-fhulang  ?  Thoiream  mi  fèin  suas  gun  dàii 
do  Chriosd.     Na  dcan  moiUe,    O  m'anam,  air 


eagal  gu'ii  glac  dioghaltair  na  foia  thu,  agu5 
air  eagal,  ma  bhitheas  tu  mairneileach  an 
diugh,  gu'm  bi  thu  caillte  am  màireach.  Mur 
robh  mi  gu  tur  air  m'aomadh  gu  bhi  a'm' 
chriosduidh  roimhe  so,  is  mithich  dhomh  a  nis 
gun  tuille  dàil,  mi  fein  a  thoirt  suas  gu  tul- 
chuiseach  agus  gu  h-iomlan  do  Chriosd  ;  agus 
an  sin  biodh  an  ni  a  rinn  mi  an  uaignidheas 
air  a  dheanamh  soilleir  agus  foUaiseach  aig 
bord  an  Tighearna. 

Agus  a  nis,  O  Thighearn,  tha  m'uile  mhiann 
a'd'  làthair :  tha  mi  faicinn  gu  soilleir  ciod  e 
mo  dhleasdnas,  agus  cha'n  fheud  mi  bhi  eas- 
umhal  ni's  faide.  O  thoir  maitheanas  domh 
gu'n  doghluais  mi  cho  fada  ann  an  ceannaìrc  ! 
Fhuair  mi  cuireadh  gu  teachd  a  dh'ionnsuidh 
do  bhuird,  agus  dhearmad  mi  gu  h-amaideach 
iomadh  cothrom  gu  m'anam  a  neartachadh,  agus 
a  bheathachadh.  Bha  e  aìr  aithneadh  dhomh 
bhi  làthair  mar  chuimhneachan  airsan  a  ta  an 
comhnuidh  airidh  air  cuimhne;  agus  le  m* 
dhearmad,  thug  mi  araon  toibheum  do  d' 
ughdarras,  agus  chuir  mi  an  neo-bhrigh  gràdh 
an  Ti  sin  **  a  ghràdhaich  mi,  agus  a  thug  e 
fein  air  mo  shon." 

Tha  mi  toirt  buidheachais  duit  gu  bheil 
cail-eigin  do  mhothachadh  agam  a  thaobh  mo 
sheacharain,  agus  is  e  nis  mo  rùn-suidhichte 
gu'm  bi  suim  agam  do'n  àitline  so  cho  maith  is 
do  gach  àithne  eile.  Is  leòr  an  t-àm  a  chaidh 
seachad  gu'n  d'  thàinig  mi  beò  ann  an  dearmad 
air  dleasdnas  cho  soilleir,  agus  air  dhghe  cho 
glòrmhor.  "  O  sgriobh  so  an  comhnuidh  air 
\àt    mo   chridhe  1"    agus   bitheam    air    mci 


dhaìngneacliadh  anns  na  rùntaibh  sina  dhùìsg 
do  spiorad  fein  suas  annam ;  agus  a  ta  do 
spiorad  fein  a  mhàin  comasach  air  a  chumail 
an  cleachdadh. 

Tha  mi  gu  deimhin  neo-airidh,  ach  tha  mi 
ag  aideachadh  faoineachd  an  leisgeil  so  au 
aghaidh  àithne  cho  soilleir.  Tha  mi  neo- 
airidh,  ach  cha'n  fheud  mi  uime  sin  cùl  a  chur 
ri  d'  chaoimhneas.  Tha  dòchas  agam  gu  bheil 
mi  ann  an  Criosd,  ged  is  mi  an  t-anam  a's 
suaraìch  a  bhuineas  da ;  agus  air  an  aobhar 
sin  cha'n  fheud  mi  an  t-ordugh  sin  a  leigeil 
air  dichuimhne  leis  am  feud  mi  "  fàs  ann  an 
gràs  agus  ann  an  eòlas  mo  Thighearna." 

No^  ma  mheall  mi  mi  fèin  roimhe  so,  agus 
ma  shiubhail  mi  ann  an  samhladh  diomhain, 
tha  mi  nis  toilleach  air  dùineadh  ri  tairgse  an 
t-soisgeil, — air  aideachadh  gu  bheil  mi  thar 
tomhas  an  comain  saoibhreis  do  ghràis, — agus 
air  gabhail  riutsa,  Athair,  a  Mhic,  agus  a 
Spioraid  naoimh,mar  mo  Dhia,mo  shaoibhreas, 
agus  mo  chuibhrionn  shiorruidh.  Air  mo 
ghliinaibh  lùbta  tha  mi  gabhail  ri  Criosd  mar 
mo  Shlànuighear,  agus  thami  a'  gairm  talaimh 
agus  nèimh  'nam  fianuisibh,  gu  bheil  mi,  cho 
fhad  's  a's  urrainn  domh  a  bhreithneachadh, 
treibhdhireach  sa'  chùis  so.  Agus  chuirinn  so 
an  cèill  an  làthair  do  shluaigh  ;  a'  guidhe  le 
càil-eigin  do  dhòchas  agus  do  mhuinghin, 
gu'n  gabhar  rium,  agus  gu'm  faighear  mi  mii 
dheireadh  ann  an  àireamh  nam  firean. 

O  stiùir  mo  cheumanna  sa'  ghnothnch  so  ! 
noihd  dhomh  an  shghe  agus  an  dòigh  air  an 


gluais  rni  ann,  agus  thoir  sòlas  domh  sa'  cho- 
dhùnadh  air  sgàth  toiUteanais  agus  eadar- 
ghuidhe  mo  Thighearn  agus  mo  Shlànuighir 
losa  Criosd.     Amen. 


CAIB.  II. 


Ati  creideach  a'  cur  roìmhe  ieachd  gu  hord  an 
Tighe 


mearn. 


A  Nis,  O  m'anam,  '^  dh'fhosgail  thu  do  bheul 
do'n  Tighearn,  agus  cha'n  fheud  thu  dol  air 
t'ais."  'Se  t'ath-dhleasdnas  dol  gu  ruig  am 
ministeir,  a  ta  mar  '^stiubhard  air  na  rùnaibh 
diomhair  sin,"  (l  Cor.  iv.  1.)  chum's  gu'n  toir 
e  comas  duit  teachd  a  dh'ionnsuidh  na  cuirme 
naoimh  so,  ma  mheasar  leis  iomchuidh  thu. 
Na  bitheam  faoin-nàireach,  no  idir  a'm'  cheal- 
gair,  ach  innseam  mo  staid  gu  toilleach  do  m' 
fhear-iùil  spioradail:  chum  gu'm  breitheanaich 
p  mu  m'  thimchioll  gu  ceart,  innseam  dha  an 
fhirinn  gu  h-iomlan  ;  gu'n  bhi  gabliail  orm 
fein  gu'n  d'  fhuair  mi  ni  nach  'eil  agam,  no 
bhi  'g  àicheadh  nan  nithe  sin  a  f  huair  mi, 
Bhiodh  an  dara  ni  dhiubh  so  'na  mhi-thaing- 
eileachd  ghràineil, — an  ni  eile  'na  mhagadh 
mi-cheilUdh.  Ma  tha  minjsteir  tuigseach  agus 
firinneach  agad,  fosgail  do  chridhe  dha,  agus 
leig  leis  do  smuainte  diomhair  a  thuigsinn. 
Innis  dha  do  mhiann,  agus  aobhar  a'  mhiana 
sin :  Foillsich  dha  t'eagal,  t'amharus,  agus 
ijt'eud ;   iarr  air  do  chuirahneachadh  'na  urn- 


uigh,  agus  biodli  mor-mheas  agad  d'a  bharaiì. 
Ma  smuainicheas  esan  nach  'eil  thu  iomchuidh 
gu  teachd  air  t'aghaidh,  na  gabh  fearg,  agus 
na  bi  fo  lag-mhisneach  ;  ach  gabh  comhairle 
uaith,  agus  bi  foighidneach  gus  am  meas  e  gu 
bheil  thu  air  do  làn-theagasg,  agus  deasaichte 
air  doigh  iomchuidh.  Ma  their  e  gu  bheil  e 
toilhchte  leat,  na  bi  an-earbsach  d'a  thaobh  ; 
ach  creid  gu  bheil  e  ni's  comasaiche  air  breth 
cheart  a  thoirt  air  do  staid  na  tha  thu  fèin. 
Ach  aig  an  àm  cheudna  na  bi  am  barail  gii 
bheil  a  bhreth  neo-mhearachdach  :  buinidh  e 
d'a  Chruithear  an  cridhe  a  rannsachadh  ;  ach 
tha  a  bharail-san  cho  maith  ri  barail  an  lèigh 
a  thaobh  do  chuirp,  no  barail  an  f  hir-lagha 
mu  thimchioU  do  mhaoin.  Bi  firinneach  ann 
ad  chunntas  mu  d'  dheimhin  fèin,  agus  na 
gabh  curam  nach  bi  esan  treibhdhireach  'na 
bharail.  Agus,  a  thuille  air  a  threibhdhireas, 
feudaidh  dùil  a  bhi  agad  ri  caoirahneas,  agus 
irioslachd,  agus  iochd  uaith,  a  rèir  eisempleir 
an  Ard-bhuachaill,  '^ata  macanta  agus  iriosal 
an  cridhe,"  (MaLaxi.  29.)  '^neach  nach  brisa' 
chuilc  bhrùite,  agus  nach  mùch  an  lion  as  am 
bi  deatach,"  (Mata  xii.  20.) 

O  gu'n  comhnadh  Dia  mi,  a  thug  dearbh- 
abh  dhomh  a  thaobh  mo  dhleasdnais,  agus  a 
neartaich  mi  gu  chur  an  gniomh,  gu  bhi  aon- 
fhiUte  agus  treibhdhireach  !  Na  toiream  oidh- 
earp  air  mo  mhinisteir  a  mhealladh,  oir  bhiodh 
sin  da  rìreadh  toirt  oidhearp  air  Dia  fèin  a 
mhealladh,  aig  am  bheil  a  shuilean  mar  lasair 
theine  ;  neach  nach  'eil  e  comasach  a  mheall- 
adh,  do  bhrìgh  gur  aithne  dha  ciod  a  ta  san 


duitiej  agus  air  nach  feudar  fanoid  a  dheanamh, 
do  bhrìgh  gu  bheil  e  'na  Dhia  eudmhor.  O 
thoir  comas  dhomh  na  nithe  a  mliothaich  mi 
a  chur  an  cèill ;  faigheam  irioslachd  inntinn 
chum  is  nach  bi  nàire  orm  gach  amaideachd 
agus  gach  neo-iomlaineachd  a  ta  leantuinn 
ri  m'amharus,  agus  ri  m'  ioma-chomhairle, 
a  chur  an  cèill  ;  thoir  dhomh  cridhe  so- 
fhoghluimte  chum's  nach  dean  mi  tàir  air 
teagasg ;  cuidich  leam  a  chuimhneachadh  ciod 
an  dàimh  a  ta  eadar  na  bhuachaillean  sin 
agus  an  "  t-Ard-bhuachaill  agus  Easpuig 
anama/'  (1  Pead.  ii.  25.) 

Na  deanam  tàir  air  barail  mo  mhinisteir 
mu  m'  thimchiollj  agus  aig  an  àm  cheudna  na 
cuiream  mor-chudthrom  oirre;  a'  cuimhneach- 
adh  gu'm  feud  ministeirean  gabhail  riusan  a 
dhiultas  Dia,  agus  comas  a  thoirt  doibhsan 
teachd  gu  bord  an  Tighearn,  mar  dhream  a  ta 
iomchuidh  air  co-chomunn  a  chumail  ris  an 
Eaglais,  a  bhios  fathasd  air  am  faotainn  neo- 
iomchuidh  air  son  na  cuirme  so,  a  chionn  gu 
bheil  iad  as  eugmhais  na  culaidh-bainnse. 

O  stiùir  do  sheirbhiseach,  gu  h-eagnuidh, 
— gu  caomh, — agus  aig  an  àm  cheudna  gu 
treibhdhireach.  Biodh  mo  staid  air  a  foiU- 
seachadh  dha,  agus  thoireadh  e  a  leithid  do 
bhreth  seachad  'sa  dhaingnicheas  an  t-Ard- 
bhreitheamh  e  fèin. 


CAIB.  III. 

An  dèigk  do'n  chreideach  bhi  air  a  mheas  iom- 
chuidh  leis  a'  mhinisteir,  agus  comas  fhaot' 
ainn  gu  Comanach  a  ghahhail. 

Bi  taingeil  O  m'anam,  gu'n  cual  Dia  guth 
t'athchuinge.  Ghiulain  a  mhinisteir  e  fèin  gu 
h-eagnuidh  agus  gu  treibh-dhireach  do  d' 
thaobh  ;  thug  e  misneach  dhuit  sa'  chùis  a  ta 
agad  san  amharc  ;  gheall  e  do  chuimhneach- 
adh  'na  urnuigh ;  theagaisg  e  thu,  agus  thug 
e  comhairlean  iomchuidh  ort ;  agus  cha'n  'eil 
ni  eile  an  taice  riut  a  nis  ach  thu  fein  ulluch- 
adh  fa  chomhair  an  orduigh  naoimh  so. 

Ach,  O  faic  am  bheil  do  chridhe  ceart.  Is 
cridhe  cealgach  a  ta  agad  r'a  riaghladh. 
Beachdaich  ort  fèin,  chum's  nach  bi  do 
mhaitheas  mar  neul  na  maidne,  agus  mar  an 
druchd  mhoch  a  shiubhlas  gu  luath  air  falbh. 
Cuimhnich  an  rabhadh  a  thug  am  ministeir 
duit,  nach  còir  dhuit  dol  mu'n  ghnothuch 
chudthromach  so  as  eugmhais  mor-smuain- 
eachadh  agus  mor-ulluchadh,  air  eagal  gu'n 
criochnaich  ruintean  faoine  ann  am  bord- 
aibh  briste,  agus  ann  an  cealgaireachd  mhall- 
uichte. 

Bi  faicilleach,  O  m'anam,  air  eagal  gu'm  bi 
mise  air  aon  do  na  bheir  dearbh  do'n  f  hirinn 
uamhasach  so,  (  a  dh'innis  am  ministeir 
dhomh,)  gu  bheil  mòran  do  luchd-aidmheil 
teth  a'  teachd  gu  bhi  'nan  creidich  meagh- 
bhlàth,  agus  air  uairibh  a'  tuiteam  an  comhar 

an  cinu  clo  shlochd  na  b-an-diadhachd 
agus  na  h-ana-creidimh.  Criothnuich  'nuair  a 
bheir  thu  fa'near  gu'm  feud  do  chor  fein  bhi 
mar  so  ;  agus  thoir  air  t'eagal  do  ghreasadh 
gu  bhi  ni's  dichiollaiche,  chum's  nach  crioch- 
nuich  thu  san  fheoil  an  deigh  dhuit  tòiseach- 
adh  san  spiorad. 

Gidheadh,  na  tuiteam  an  lag-mhisneach. 
Tha  e  gun  amharus  'na  ni  cudthromach  bhi 
a'm'  Chreideach  ;  ach  is  mòr  gràs  agus  tròc- 
air  an  Tighearna ;  agus  is  buadhach  eadar- 
ghuidhe  m'fhear-saoraidh  uile-fhoghainteach, 
"  a  ghuidhe  air  son  a  dheisciobul  nach  dìob- 
radh  an  creidimh  iad,"  (Lucas  xxii.  32. ;)  is 
mòr  cumhachd  an  spioraid  naoimh,  a  choimhd- 
eas  mo  ghràsan, — a  smachduicheas  mo  thruaill- 
idheachd, — a  chuidicheas  leam  gus  an  saoghal 
a  cheusadh,  agus  gu  cur  an  aghaidh  agus  gu 
buadhachadh  air  an  diabhul.  Na  dichuimh- 
nicheam  an  t-aobhar  dòchais  a  thug  e  dhomh 
a  smuaineachadh,  mur  dìt  mo  chridhe 
fèin  mi  air  son  cealgaireachd  a'm'  aidmheil 
agus  a'm*  bhòdaibh,  agus  ma  dhlùth- 
learias  mi  ri  Dia  air  an  doigh  a  dh'orduich  e, 
gu'n  gabh  e  rium  air  an  uair,  agus  air  dha 
deadh  obair  a  thòiseachadh  annam,  gu'n 
coimhlion  e  i  gu  là  losa  Criosd. 

Ach,  O  m'anam,  faic,  agus  a  rìs,  tha  mi  'g 
ràdh,  faic  gu'n  lean  thu  an  Tighearn  "  le  rùn 
iomlan  do  chridhe  :"  faic  nach  bi  do  chràbh- 
adh  air  an  uair  mar  bhoisge  dealanaich ;  ach 
air  dhuit  do  lùmh  a  chur  ris  a'  chrann-araidh, 
na  smuainich  ri  sealltuinn  air  t'ais.  Thoir 
fa'near  am  bonn-teagaisg  uamhasach  sin,  **^  oir 

b'fhearr  dho'bh  gun  eòlas  a  bhi  aca  air  sh'gbc 
na  fireantachd,  na,  an  deigh  a  h-eòlas  fhaot- 
ainn,  pilleadh  o'n  àithne  naomh  a  thugadh 
dhoibh."  (i3  Pead  ii.  21.)  Brosnuicheadh  an 
teagasg  so  thu  gu  mòr-dhichioll  a  dheanamh, 
ach  nab'ann  gu  t'araharus  a  dhùsgadh.  Is  fearr 
gu  mòr  nach  tigeadh  tu  air  t'aghaidh  gu  bord 
a'  chomanachaidh,  na,  an  deigh  sin  a  dhean- 
amh,  gu'm  biodh  tu  a'd'  naomh-threigeach. 

Ach,  an  gabh  so  do  leisgeul  air  son  t'eas- 
umhlachd  ?  Smuainich,  O  m'anam,  nan  gluais- 
eadh  tu  a  rèir  a'  bheachd  so,  cha  bhiodh  tu 
riamh  air  do  bhaisteadh, — cha  ghairmeadh  tu 
thu  fèin  a'd'  chreideach, — cha  cheangladh  tu 
thu  fein  ri  coimhthional  diadhaidh, — cha'n 
eisdeadh  tu  ri  searmoin^  agus  cha  deanadh  tu 
urnuigh ;  cha  tugadh  tu  seachad  deirc,  agus 
cha  choimhlionadh  tu  dleasdnas  air  bith,  do 
bhrìgh  gu'n  antromaicheadh  iad  so  uile  do 
thruaighe,  nan  tionndaidheadh  tu  mach  mu 
dheireadh  a'd'  chealgar,  no  a'd'  naomh- 
threigeach. 

Air  an  aobhar  sin  rach  air  t'aghaidh  ann  an 
neart  Chriosd ;  na  fan  air  t'ais  o  bhord  do 
Thighearn,  ach  uUuich  thu  fèin  air  a  shon  ; 
chum,  air  dhuit  bhi  a'd'  fhear-comanachaidh 
iomchuidh  an  so,  "  gn'm  bi  thu  a'd'  f hear- 
comhpairt  do  oighreachd  nan  naomh  san 
t-sohis." 

Thoir  oidhearp  air  so  a  choimhhonadh  ann 
an  neart  a's  fearr  na  do  neart  fein ;  a'  cuimh- 
neachadh  an  co.nihnuidh  nach  urrainn  thu  ni 
maith  air  bith  a  dheanamh  uait  fein,  agus  mar 

an  ceudna  gu  bhell  gràs  Dhè  araon  feumaii 
agus  uile-f  hoghainteach  air  do  shon. 

A  nis.  O  mo  Dhia,  tha  mi  toirt  cliu  agus 
tnoladh  dhuit  gu'n  do  neartaich  thu  mi  gu  mò 
staid  a  nochdadh  do  d'  mhinisteir ;  agus  gu'n 
d'aom  thu  a  chridhe  gu  misneach  a  thoirt 
domh  le  caoimhneas, — mo  theagasg  le  gliocas, 
agus  rabhadh  a  thoirt  domh  le  fireantachd. 
O  gu'n  deanadh  do  spiorad  maith  a  shaothair 
èifeachdach,  chum's  gu'm  faigh  mi  eòlas,  agus 
gu'n  gabh  mi  rabhadh  !  Tha  fios  agam  air 
cealgaireachd  agus  truaillidheachd  mo  chridhe 
fèin ;  ach  is  aithne  dhomh  mar  an  ceudna  do 
chumhachd-sa^jdo  thròcair,  agus  t'fhìreantachd. 
O  na  deanam  aidmheil  ghrad,  a  threigeas  mi 
gu  h-obann,  no  a  dhiultas  mi  a  choimhhonadh. 
Cuidich  leam  na  bòidean,  fo  am  bheil  mi  gu 
bhi  air  mo  cheangal,  a  thuigsinn,  chum's  gu'm 
meas  mi  an  costus,  agus  nach  bi  mi  mar  f hear- 
togail  amaideach.  Cuidich  leam  beachdachadh 
air  na  deuchannaibh  agus  air  na  teanntachdaibh 
a  ta  an  lorg  na  diadhachd,  agus  air  na  triob- 
laidibh  do'm  fàg  i  buailteach  mi.  Srauainicheam 
gu  dùrachdachd  "  gu'm  feum  mi  mi  fèin  àich- 
eadh,  agus  mo  chrann-ceusaidh  a  thogail,  agus 
Criosd  a  leantuinn  ma's  àill  leam  bhi  a'ra' 
dheisciobul  da." 

Gidheadh,  na  tionndaidheadh  aon  do  na 
nithibh  so  mi  o  mo  rùn-suidhichte.  O  thoir 
dhomh  a  leithid  do  shealladh  fiigus  agus 
druighteach  do'n  ghlòir  a  ta  gu  bhi  air  a  foill- 
seachadh,  agus  air  a'  chorruich  agus  an  fheirg 
theinnteach  a  ta  feitheamh  air  na  h-ana-creid- 
ich ;    agus   cuir  bàs  agiis   breitheanas  fa   m* 

chomhair  air  a  leithid  do  dhòigh,  is  gii'n  spal'r 
iad  gii  teann  air  mo  chridhe  luach  m'anama 
agus  diomhanas  an  t-saoghail  so  ;  chum's  gu'n 
rùnaich  mi  le  m'uile  chridhe  gabhail  ri  Criosd, 
agus  dlùth-leantuinn  ris  anns  gach  cruaidh- 
chas  a  ta  'na  lorg  ;  chum's  "  gu'm  raeas  mi  na 
h-uile  nithe  'naii  call  air  son  ro-òirdheirceas 
eòlais  an  Tighearn  losa  Criosd."  (Phil.  iii.  8.) 
Agus  O  gu'm  b'e  so  an  comhnuidh  rùn-suidh- 
ichte  mo  chridhe  !  Na  leig  dhomh  tionndadh 
gu  taobh,  no  dol  a  chaoidh  air  seacharan  uait. 
O  na  leig  dhomh  jDÌlltinn  o  t'àitheantan  a 
choimhead !  Na  leig  dhomh,  mar  mhac  struidh- 
eil  mi-cheiUidhj  tigh  m'athar  a  threigsinn;,  no 
'theachd-an-tìr  a  mheas  mar  ni  gràineil.  O 
Tia  leig  dhomh  Criosd  àicheadh  no  a  dhearmad, 
neach  is  coir  dhomh  gu  durachdach  a  chuimh- 
neachadh  agus  aideachadh  mar  mo  Thighearn 
agus  mo  Dhia.  Na  leig  leis  an  spiorad  neo- 
ghlan  dol  a  steach  annam  a  rìs,  agus  sealbh  a 
ghabhail  air  m'anara  a  ta  mi  a'  coisreagadh 
mar  theampull  do'n  spiorad  naomh.  Tha  mi 
air  mo  honadh  le  h-eagal,  agus  tha  mi  eudmhor 
mu  m'  thimchioll  fèin ;  ach  cha'n  'eil  mi 
dh'easbhuidh  dòchais,  agus  cha'n  'eil  aobhar  air 
bith  agam  a  bhi  an-earbsach  à  Dia.  Is  leòir  do 
ghràs  air  mo  shon  ;  O,  "  air  sgàth  t'ainme 
fèin  stiùir  agus  treoraich  mi  ;  cuir  t'eagal  ann 
am  chridhe,  chum's  nach  imich  mi  air  falbh 
uait  \" 

A  Thighearn,  na  leig  do  chealgaireachd  mo 
chridhe  fèin,  no  do  churam  an  t-saoghail  so,  no 
do  bhuaireadh  an  droch  spioraid,  mo  rùn  gii 

teachd  a  dh'ionnsuidh  do  bhuird  a  bhacadh  : 
Thoir  dhomli  a  leithid  do  bheachd  a  thaobh 
mo  dhleasdnais  'sa  chuireas  inìle  leisgeul  air 
chùl ;  agus  a  leithid  do  dhòchas  ann  ad 
chomhnadh  gràsmhor  agus  ann  ad  dheadli- 
ghean  taitneach  'sa  dh'i'hògras  m'uile  eagal 
air  falbh. 

Gidheadh  na  leig  dhomii  teachd  alr  m'agh- 
aidh  gu  mi-iomchuidh  !  Na  itheam  agus  na 
òlam  breitheanas  domh  fèin  !  Saor  mi  o'n  olc 
uamasach  a  cheusas  agus  a  chuireas  gu  nàire 
fhollaiseach  an  t-Iosa  sin  do'm  bheil  m'anam, 
a  reir  mo  bharail,  a'  toirt  gràidh,  agus  a  ta 
mhiann  orm  a  chuimhneachadh,  aideachiidh, 
agus  àrdachadh  le  mor-urram.  Na  leig  dhomh 
mi-shonas  nimhneil  a  tharruing  o'n  lòn  a's 
beartaiche  agus  a's  iocshlaintiche ;  agus  an 
uair  tha  mi  teachd  air  son  beannachd,  bhi 
giulan  mallachd  air  falbh  leam.  Amen,  air 
sgàth  losa. 


CAIB.  IV. 


An  creideacU  ag  uUuchaàh  fa  choinhair  Suipeir 
aii  Tigheaina. 

Thoir  fa'near,  O  m'anam,  gu  bheil  an  là  sam 
bheil  mi  gu  mi  fèin  a  nochdadh  aig  bord  an 
Tighearn  am  fagus.  'Se  mo  dhleasdnas  ull- 
uchadh  a  dheanamh  chum's  gu'm  bi  mi  a'm' 
aoidhe  taitneach,  agus  a'm'  fhear-comanach- 
aidh  iomchuidh.     Ulluchadh  a  dheanamh  ! 

Ged  tha  a'  chalnnt  goirid^  tha  i  farsuinn  ;  agu3 
ma  dh'fhiosraicheas  mi,  chi  mi  gu  bheil  i  a' 
ciallachadh  tuille  saothair  na  ghabhas  domh- 
lachadh  ann  an  ionad  cumhann,  no  deanamh 
le  beagan  strì.  Uime  sin  is  coir  dhomh 
beagan  do  m'  aimsir  a  chur  air  leth  o  m* 
ghnothuichibh  saoghalta,  chum's  nach  dean 
tuiteamas  air  bith  a  thig  a'm'  chrannchur  m' 
fhàg-ail  as  eugmhais  cothrom  gu  uUuchadh  fa 
chonìhair  na  cuirme  glòrmhoir  so^,  agus  a 
thoirt  orm  aon  chuid  a'  chuirm  a  sheach- 
nadh,  no  a  bhi  dh'easbhuidh  trusgain  na  bainnse. 

Agus,  O  m'anam  !  cuir  thuige  thu  fein ; 
biodh  do  bhuaidhean  uile  air  an  gnathachadh. 
*'  Ciod  air  bith  a  gheibh  thu  r'a  dheanamh, 
dean  e  le  t'uile  dhichioll ;"  chum's  nach  bi  an 
aimsir  sin  a  ta  thusa  a  reir  coslais  ag  ath- 
cheannach  gu  coguiseach,  air  a  caitheamh  ann 
an  diomhanas  rai-chiatach. 

Faic,  ann  ad  dhiomhaireachd  gu'm  bi  thu  da 
rìreadh  an  uaignidheas;  faic  nach  lean  curam 
an  t-saoghail  sothu  do  d'  sheòmar;  nach  teid  do 
smuainteair  itealaich  an  dèigh  nithe  talmhaidh, 
agus  nach  fàg  thu  a  mhàin  ach  corpgun  chridhe 
a  riarachadh  do  Dhia.  Mur  bi  do  chridhe 
air  a  shuidheachadh  air  an  obair  tha  romhad, 
cha  bhi  ann  ad  dhiomhaireachd  ach  diomhanas 
gun  bhiigh  ;  no  ma  thalaidheas  an  saoghal  thu 
seachad  air  do  dhleasdnas,  cha  bhi  do  sheòmar 
ach  mar  thigh-cunntas  uaignidheach  dhuit. 

Deanam  deas  a  nis,  O  m'anam,  air  son  ull- 
iichaidh.  Cuiream  an  cèill  mo  rùn,  chum's 
nach  bi  mi  an  leagamh  ciod  an  doigh  air  an 
coir  dhomh  gluasad  ;    ach  gu'n  teid  mi  air  m' 

aghaidh  gu  riaghailteach,  a  dh'easbhuidh  aii 
eas-orduigh  sin  ann  am  smuaintibh,  a  lughd- 
aicheas  toil-inntinn  agusbuannachd  na  h-oibre. 

Tha  iomadh  freumh  a'  sìneadh  a  mach  o'n 
ghnothuch  sin  do'n  goirear  ulluchadh.  Ach 
mu'n  labhair  mi  mu  nithibh  ùraidh,  b'àiU 
leam  bhi  cinnteach  gu  bheil  mi  faicinn  mòr- 
f  heumalachd  an  dleasdnais  sa'  choitchionn  ; 
a  bhrosnuicheas  mi  gu  tuille  curaim  agus 
stòldachd  ann  an  cùis  tha  airidh  air  gach 
uile  chùram. 

Chum  na  crìche  so,  thoìr  fa'near  gu*m  feum 
fear-comanachaidh  neo-uUuicbte  bhi  'na  f  hear- 
comanachaidh  neo-iomchuidh.  Agus  tha  cunn- 
art  bhi  'g  itheadh  agus  ag  òl  gu  neo-iomchuidh 
air  a  chur  an  cèiU  le  Pol  ann  am  briathraibh 
iiamhasach ;  tha  leithid  sin  do  neach  *'  ag 
itheadh  agus  ag  òl  breitheanais  da  fèin." 

Breitheanas  !  Criothnuich,  O  m'anam, 
'nuair  a  smuainicheas  tu  air  an  ni  uamhasach 
sol  Gun  teagamh  bu  choir  d'a  so  crith- 
fhuachd  a  ghinntinn  a'm'  fheoil,  agus  uamh- 
unn  ann  am  spiorad.  An  urrainn  do  theang- 
adh  air  bith  a  chur  an  cèiU, — an  urrainn  do 
thuigse  air  bith  a  chnuasachadh  meud  an 
doilgheis  a  ta  am  focal  a'  foiUseachadh  ?  Ciod 
air  bith  doigh  air  am  minich  eadar-theang- 
airean  e,  cha  ghabh  am  bagradh  toirt  air 
talbh  ;  cuiridh  tairneanach  a'  ìjiiagraidh  S3 
spiorad  anrahunn  ann  an  dian-oibreachadh  ag- 
us  ann  an  cruaidh-ghleachd  ;  air  a'  chuid  a's 
lugha  druighidh  e  gu  mòr  ^ir. 

Cha'n'eil  bhi  'g  itheadh  agus  ag  òl  breith- 
^anais  a'  ciallachadh  bheag  ni's  higha  na  bhi 

tuiteam  fo  chorruich  an  Dhè  bheò  ;  Agus  cò 
aig  am  bheil  fios  ciod  e  bhi  *na  chuspair  d'a 
fheirg-san; — tha  "  beatha  'na  dheadh-ghean/' 
agus  tha  a  chorruich  ni's  miosa  na  'm  bàs. 
Ma  dh*  itheas  agus  ma  dh'  òlas  mi  gu  neo- 
iomchuidhj  'se  buiUean  aimsireil  an  ni  a's 
lugha  ris  am  feud  dùil  a  bhì  agam  :  tha  mi  an 
cunnart  buillean  spioradail^  agus  a'  toilltinn 
dioghaltais  shiorruidh.  Tha  e  fior  gu  bheil 
maitheanas  aig  Dia ;  ach  am  peacaich  mise 
do  bhrigh  gu'n  do  mheudaicheadh  gràs  ?  Air 
an  doigli  sin,  dh'  fheudainn  buanachadh  ann 
avi  pheacaihh  a  dh'aindeoin  nam  briathra  sin, 
*'  air  Uichd-striopachais  agus  adhaltrannais 
bheir  Dia  breth  j"  no  dh'  fheudainn  bhi  cur 
ri  aingidheachd  ro-ghràineil,  do  bhrìgh  gu 
bheil  Dia  "  maith  agus  pailt  ann  an  tròcair." 

Gidheadli,  cha  chum  an  smuain  so  air  ais 
mì  o  m*  dhleasdnas  ;  oir  air  a'  cheart  bhonn 
so,  feumaidh  mi  sgur  do  èisdeachd  do  bhrìgh 
gu'n  an-tromaich  sin  mo  dhìteadh,  ma  bhios 
mi  eas-umhal.  "  Tha  urnuigh  nan  aingidh  'na 
gràineileachd  ;  seadh  is  peacadh  treabhadh  nan 
droch  dhaoine:"  agus  air  ari  aobhar  sin  an  treig 
mise  seirbhis  fhollaiseach  an  Tighearn?  No  an 
dearmad  mi  dleasdnas  mo  ghairm  shonruichte  ? 

Ach,  O  m'anam,  druigheadh  an  smuain 
so  ort,  air  dhoigh  is  gu'm  beothaich  e  do 
dhichioll,  chum's  gu'n  tig  thu  gu  bord  an 
Tighearn  mar  fhear-comanachaidh  iomchuidh, 
agus  gu'm  pill  thu  "  a'  deanamh  gairdeachais 
ann  an  Dia  do  shlainte."  Cuireadh  dòchas 
an  ni  so  beatha  a'd'  dhichioll.  Smuainich, 
agus  smuainich  à  rìs  cia  mòr  a'  bhuannachd 

tha  'g  eirìgli  o  bhi  gabhail  an  t-sacramaint 
air  doigh  iomchuidh  !  Ciod  na  briathra  a's 
urrainn  an  sonas  beannaichte  sin  a  chur  an 
cèill  a  ta  sruthadh  o  f  heitheamh  bunailteach. 
aig  bord  an  Tighearn  ! 

Feudaidh  dùil  a  bhi  agam  gu'm  bi  mo 
chreidimh  air  a  neartachadh  le  bhi  beachdach- 
adh  air  fulangas  mo  Shlànuighir;  Feudaidh 
dòchas  a  bhi  agam  gu'm  bi  mo  ghràdh  air  a 
lasadh  suas  le  bhi  cuimhneachadh  air  gràdh 
costail  mo  Thigìiearn  ; — mo  rùn-suidhichte 
air  a  dhaingneachadh  ; — m'inntinn  air  a 
deanamh  ni's  spioradail ; — agus  mo  chomh- 
luadar  ni's  riaghailtiche.  Feudaidh  gu'n 
tachair  mi  ri  sìth  thaitneach  agus  comh- 
fhurtachd  laidir;  seadh  ri  aoibhneas  gaird- 
eachail,  "  aoibhneas  air  dol  thar  labhairt, 
agus  làn  do  ghlòir ;"  (1  Pead.  i.  8.)  ni-eigin 
a  bhios  'na  ìocshlaint  domh  am  measg  uile 
thrioblaidean  na  beatha  so,  agus  mar  an  ceudna 
ann  an  cruaidh-ghleachd  a'  bhàis.  An  sin 
feudaidh  gu'n  tachair  mi  ris-san  do'm  bheil 
gràdh  aig  m'  anam,  agus  gu'm  faigh  mi  a 
leithid  do  chomhara  aira  ghràdh'sa  ni  cuimhne 
a'ghràidh  sin  'na  chuirm  mhaireannach  dhomh. 

Ach  gidheadh  ma  bhios  mi  fèin  treibhdhir- 
each,  cha  bhi  mi  gu  tur  air  mo  mheaUadh ; 
'•'  cha  bhi  mo  shaothair  diomhain  anns  au 
Tighearn."  Geibh  mi  maith  fior  ;  agus  ged 
nach  mothaich  mi  e  air  an  uair,  gidheadh 
bithidh  e  cinnteach.  Buainidh  mi  an  ni  a  shiol- 
chuir  mi,  ged  nach  'èil  e  am  fagus.  Bithidh 
am  fogharadh  cinnteach,  ged  bhi  e  fadalach  ; 
agus  an  sin  geibli  mi  mòr-dhuais  air  son  gach 

saothair  a  rinn  mi  aig  àm  cuireadh  an  t-siL 
Thig  uirae  sin,  O  m'anam,  eirich  agus  bi 
dichiollach  :  na  caomhain  saothair  air  bith  an 
cùis  a  ta  airidh  air  t'uile  dhichioll,  agus  a  bheir 
luach-saoithreach  maith  dhuit.  Agus  a  chum's 
nach  coimhlion  thu  an  obair  gu  mi-churamach 
tog  suas  do  chridhe  a  dh'ionnsuidh  Athar  nan 
spioradj  oir  as  eugmhais  a  chomhnaidh  thròc- 
airich  cha'n  urrainn  duit  bheag  a  dheanamh. 

O  mo  Dhia,  tha  deasachadh  cridhe  an  duine 
a'  teachd  uaitse.  Do'n  ni  so  tha  mi  'g  iarraidh 
leithid  do  mhothachadh  fhaotainn,  'sa  bheir 
mi  gu  guidhe  gu  dùrachdach  gu'm  bi  mi  air 
mo  neartachadh  chum  mi  fèin  ulluchadh  fa 
chomhair  na  cuirme  sonraichte  so. 

O  dùisg  suas  a'm'  chridhe  mor-mhothach- 
adh  do  chunnart  an  t-sluaigh  sin  tha  teachd 
gu  neo-iomchuidh,  chum's  nach  giulain  mi  mi 
fèin  air  doigh  neo-mheasarra  do  d'  thaobhsa, 
a  ta  a'd'  Dhia  naomh  agus  eudmhor  !  Treòr- 
aich  mi  gu  beachd  iomchuidh  a  ghabhail 
air  a'  bhuannachd  a  mheallas  gach  neach  a 
thig  air  aghaidh  air  doigh  iomchuidh,  chum's 
nach  peacaich  mi  a'd'  aghaidh-sa,  agus  nach 
miU  mi  m'anam  fèin  le  giulan  dearmadach. 
stiùir  mi  anns  gach  gach  ceum  tha  mi  a'  siubh- 
al  ; — soillsich  m'  inntinn  ; — cuir  mo  chridhe 
am  farsuinneachd;  togsuasm'aigne; — cum  air 
falbh  am  buaireadar; — smachdaich  mo  thruaiU- 
idheachdan  ; — agus  neartaich  mi  fa  chomh- 
air  gach  dleasdnas  tha  romham,  chum's 
gu'm  faigh  mi  dearbh-bheachd  air  son  maith, 
gur  e  do  rùn-sa  coinneamh  a  chumail  rium;, 
s^us  mo  bheannachadh  aig  a'  chuirm  naoimh 

«o.  Tha  deadh-ullucliadh  'na  ni  ro-chudthrom- 
ach;  "achisleòir  do  ghras-sa  dhomh;  biodh 
do  chumhachdairadheanamh  foirfea'm'anmh- 
uinneachd/'  agus  dhuitse  bheir  mi  a'  ghlòir. 

§  3.  Tha  aon  do  na  h-Abstolaibh  ag  ràdh, 
''Ceasnaicheadh  neach  e  fèin,  agus  mar  sin  ith- 
eadh  e."  Thig  uime  sin,  O  m'anam,  gairm  thu 
fèin  gu  cunntas,  am  bheil  thu  air  dòigh  air  bith 
air  do  dheasachadh  a  reir  an  deasachaidh  sin 
tha  Dia  cur  fa  chomhair  luchd-comanachaidh. 

Am  bheil  eòlas  agam  "  a  dheanamh  aithne 
air  corp  an  Tighearn  ?"  Am  bheil  mi  tuigsinn 
nàdur  agus  crioch  an  Orduigh  so  ?  An  do 
shaothraich  am  ministeir  gu  diomhain  do  m' 
thaobh  'nuair  a  dh'fhoillsich  e  brìgh  nan  rùn- 
diomhair  so  dhomh  ?  An  d'thug  gach  ni  a 
leugh  agus  a  chual  mi  eòlas  cuimseach 
dhomh  mu  thimchioll  na  cùise  so  ?  Thafhios 
agam  gu'm  feud  duine  eòlas  gu  leòir  a  bhi  aige 
agus  aig  an  àm  cheudna  itheadh  agus  òl  gu 
neo-iomchuidh  ;  gidheadh  as  eugmhais  tomh- 
as  àraidh  do  thuigse  cha'n  urrainn  e  bhi  'na 
fhear-comanachaidh  taitneach. 

Uirae  sin,  am  bheil  ''  eòlas  agam  a  dhean- 
amh  aithne  air  corp  an  Tighearn  ?"  Am  bheil 
mi  a'  tuigsinn  gur  e  an  corp  a  ta  air  a  chiall- 
achadhan  sole  samhladh,  nadur  daoineachdail 
mhic  Dhè — "Thighearna  naglòire,"  (1  Cor.  ii. 
8.)  "leis  an  do  chruthaicheadh  na  h-uile  nithe, 
agus  air  son  an  do  chruthaicheadh  iad/'  (Col. 
i,  l6,  17-)  agus  leis  am  bheil  iad  air  an  cumail 
suas  ?  Cia  iongantach  gràdh  Dhè  nach  do 
chaomhain  aon-ghin  mhic  fèin  !  Cia  cumhach- 
d<ieh  esan  a  ta  coraasach  air  gach  neach  a  thig 

a  dh'ionnsuidh  Dhè  tridsan,  a  thearnadh  gii 
h-iomlan  !  Cìod  an  toillteanas  neochriochnach 
a  ta  'na  umhlachd  !  Ciod  na  feartan  neo- 
chriochnach  a  ta  'na  fhuil  iocshlainteach  ! 

Am  bheil  mi  tuigsinn  nadur  cumhnaint  an 
t-soisgeil — cumhnant  nan  gràs,  do'm  bheil 
na  sacraraainte  'nan  seulachaibh  ? 

Am  fìos  domh  cia  mar  a  chaidh  an  ceud 
chumhnant  a  bhriseadh  ?  An  aithne  dhomh 
ciodian  staid  thruagh  sin  gus  an  d'thugpeacadh 
ar  ceud  sinnseara  an  ginealach  chaillte  ?  Cia 
mar  chunnaic  Dia  iomchuidhj  'na  thròcair 
neo-chriochnach,  coimhcheangal  nuadh  a 
dheanamh  tre  Fhear-saoraidh,  leis  an  do  shol- 
air  e  air  son  a  ghlòire  fèin,  agus  air  son  sonais 
an  duine  >  Am  bheil  mi  tuigsinn  cò  e  an  t- 
Eadar-mheadhonair?  Agus  ciod  iadbeannach- 
dan  agus  geallanna  a'  chumhnaint  so  ?  Leugh 
le  cùram  an  cunntas  a  ta  againn  mu'n  timchioll 
anns  an  Litir  chum  nan  Eabhruidheach.  (Caib. 
viii.  10—12.) 

Am  bheil  mi  tuigsinn  an  daimh  anns  am 
bheil  an  t-ordugh  so  a'  seasamh  do'n  chumh- 
nant  sin  : — gu'n  robh  e  air  a  chur  air  chois 
leis  an  Eadar-mheadhonair  d'an  tugadh,  "gach 
uile  chumhachd  air  nèamh  agus  air  talamh  ;" 
gu'n  robh  e  air  a  shonracliadh  a  chur  an  cèill 
nam  bean'.iachdan  a  choisinn  e, — an  doigh  air 
an  robh  iad  air  an  cosnadh,  agus  leis  am 
bi  iad  air  am  fritliealadh  ;  gu  bheil  mi  aig 
bord  an  Tighearna  chum  a  bhàs  fhoillseach- 
adh ; — gu  bheil  an  t-aran  briste  a'  foillseachadh 
a  chuirp  a  chaidh  a  bhriseadh  air  ar  son  ;  agus 
gu    bheiì   am    fion    a'  foìllsQachadh    "  'fhola 

iuachmhoir  a  chaidh  dhoirteadh  air  ar  sori,  ieis 
an  deach,  cha'n  e  mhàin  maitheanas  peacaidh, 
ach  gach  beannachd  eile  a  ta  air  an  geaìltuinn 
san  t-soisgeul,  a  chosnadh  agus  a  dheanamh 
cinnteach  do'n  fhior-chreideach  ; — gu  bheil 
bhi  'g  itheadh  do'n  aran  sin,  agus  bhi  'g  òl 
do'n  chupan  sin,  a'  ciallachadh  bhi  teachd  beò 
tre  chreidimh  aìrsan  a  ta  do'n  anam  nis  mò  na 
ta  aran,  lorg  na  beatha,  agus  fion  a  bheir 
subhachas  do'n  chridhe,  do  chorp  an  duine  ? 

Am  bheil  fhios  agam  cia  mar  a  ta  au  /- 
ordugh  so  a'  seulachadh  a'  chumhnaint  do  gach 
neach  a  ghabhas  e  gu  h-iomchuidh ; — cia  mar 
tha  Dia,  le  so,  g'a  cheangal  fèin  gu  bhi  'na 
Dhia  dhoibh,  gus  am  peacanna  a  dhubhadh  as, 
— an  anama  a  naomhachadh,  agus  an  toirt  mu 
dheireadh  gu  sonas  agus  glòir  shiorruidh  ? — 
Cia  mar  tha  iadsan,  le  so,  g'an  ceangal  fèin  ris 
an  Tighearn, — a'  gabhail  gu  toilleach  ris  gach 
ni  tha  e  tairgse, — agus  gu  suilbhir  a*  deanarah 
gach  ni  tha  e  'g  iarraidh  ?  Gu  bheil  sinne,  le 
so,  a'  fosgladh  ar  beoil  do'n  Tighearn,  agus  a' 
toirt  bòid  gu'n  naisg  sinn  sinn  fèin  ris  ann  an 
coimhcheangal  siorruidh,  nach  leigear  air 
dichuimhne ;  a'  gabhail  ris^  agus  'g  ar  toirt 
fèin  suas  dha. 

An  aithne  dhomh  ciod  a'  bhuannachd  a  ta 
san  ordugh  so  do  gach  neach  a  choimhdeas  e 
air  dòigh  iomchuidh  ;  cia  mar  a  ta  e  air  a 
shonrachadli  chum  an  creidimh  a  dhaing- 
neachadh, — an  gràdh  a  lasadh, — an  coguisean  a 
ghlanadh,  agus  comhfhurtachd  a  thabhairt 
do'n  anamaibh  ? 

Am  bheil  mi  tuigsinn  cia  mar  a  ta  e  toirt  a 

durra,  no  idir  air  dòigh  mhodhannail,  ach  le 
cumhachd  eifeachdach  an  spioraid,  a  ta  air  a 
thoirt  seachadj  agns  air  a  gliealltaìnn  do'n 
neach  sin  a  clh'fheitheas  gu  dùrachdach  air 
orduighibh  gliocais  agusmaitheis  neo-chrioch- 
riaich  Dhc}  Feoraicheam  a' cheisd  sin  dom' 
anam^a  chuir  arSIànuighear  r'a  dheisciobluibh, 
*'  An  do  thuig  thu  na  nithe  so  uile?" 

Fenmaidh  mi  aideachadh  gu  bheil  mo 
bheachd  a  thaobh  nan  nithe  sin  ro-dhorch 
agus  à  h-ordugh  :  Ach  cha'n  fheud  mi 
gràs  Dhè  àicheadh  a  thug  dhomh  beagan  eòlais 
àir  an  rùn-diomhair  chudthromach  so ;  agus 
tha  dòchas  agam  agustha  mhiann  orm  bhi  fàs 
ann  an  eòlas,  agus  tha  mi  toileach  air  gabhail 
ri  teagasg. 

Agus,  O  gu'n  teagaisgeadh  Dia  dhomh  na 
nithe  sin  air  am  bheil  mi  aineolach,  agus  gu'n 
stiùradh  e  mi  gu  tuille  eòlais  fhaotainn  air 
firìnnibh  feumail !  O  gu'm  "  foillsicheadh  e 
dhomh  a  choimhcheangal,"  (Salm  xxv.  14.) 
agus  gu'n  cuidicheadh  e  leam  bhi  '^  fàs  ann  an 
gràs,  agus  ann  an  eòlas  mo  Thighearn  agus 
mo  Shlànuighir  losa  Criosd  !"  (2  Pead.iii.  18.) 
gu'n  nochdadh  e  dhomh  le  a  spiorad  nithe 
doimhne  sin  Dhè,  ris  nach  gabh  "  an  duine 
nadurra,  do  bhrìgh  gur  ann  air  mhodh  spior- 
adail  a  thuigear  iad,"  (1  Cor.  ii.  14.)  O  Athair 
na  soillse,  a  bheir  seachad  gliocas  gu  pailt, 
agus  nach  dean  maoidheamh,  thoir  orm  '  gu'n 
aithnich  mi  gràdh  Chriosd,  a  chaidh  thar  gach 
uile  eòlas/  agus  dean  comasach  mi,  '^  maille 
vis  na  naomhaibh  uile,  air  a  thuigsinn  ciod  e 

ghràidh  sin."  (Eph.  iii.  18,  I9.) 

§  4.  Thoir  fa'  near,  O  m'anani,  nach  'eil 
eòlas  a  mhàin  comasach  air  mo  dheanamh 
iomchuidh  air  son  a'  chomuinn  naoimh  so.  Ged 
bhitheadh  eòlas  agam  gu  corp  an  Tighearn 
aithneachadh,  gidheadh  ma  bhios  mi  as  eug- 
mhais  creidimh  gu  teachd  beò  air,  pillidh  mi 
o  a  bhord  air  mo  mhealladh  agus  air  mo  nà- 
raicheadh.  Dh'innis  mo  Thighearna  beann- 
aichte  dhomh,  "  mur  ith  mi  'fheoil-san,  agus 
mur  òl  mi  'fhuil,  nacli  'eil  beatha  agam  annam," 
(Eoin  vi.  53.)  Nis  is  aithne  dhomh  gu'm  feum 
so  a  bhi  tre  chreidimh,  agus  cha'n  ann  air 
mhodh  corporra  no  feòlmhor.  Cuiream  uime 
sin  a'  cheisd  sin  ri  m'  anam,  a  chuir  mo  Shlàn- 
uighear  r'a  dheisciobluibh,"  C'àit  am  bheil  do 
chreidimh  ?  Am  bheil  mi  creidsinn  ann  an 
losa  neo-fhaicsinneach?  Am  bheil  mi  da 
rìreadh  a'  creidsinn  gur  e  mac  Dhè,  agusgu'n 
d'fhuair  e  bàs, — gu'n  robh  e  air  adhlacadh, 
agus  gu'n  d'eirich  e  a  ris  a  reir  nan  scrioptur  ? 
Am  bheil  mi  gu  treibhdhireach  toihchte  leis 
an  doigh  air  an  d'orduich  Dia  saorsa  do'ii 
duine,  le  e  bhi  air  fhireanachadh  tre  chreid- 
imh,  chum's  gu'm  bi  sith  aig  ri  Dia  tre  ar 
Tighearn  losa  Criosd  ?  Am  bheil  mi  gu 
treibhdhireach  a'  striochdadh  "  do  fhireant- 
achd  Dhè,  agus  a'  deanamh  gairdeachais  ann 
an  Dia  tre  ar  Tighearn  losa  Criosd,  tre  an 
d'  fhuair  sinne  a  nis  an  rèite  ?"  Am  bheil 
mi  ag  asluchadh  gu  dùrachdach  ''  gu'm  faigh- 
ear  ann  an  Criosd  mi,  gun  m'  fhireantachd 
fèin  agam  a  ta  o'n  lagh,  ach  an  fhireantachd 

m\  a  ta  tre  clireidimh  Chriosd,  an  f hireantachd 
a  ta  o  Dhia  tre  chreidimh,"  chum's  gu'm  bi 
Criosd  air  a  dheanamh  'na  fhìreantachd 
dhomh  ?  A'  creidsinn  so  mar  cheud-thoiseach 
mo  chreidimh,  gu'n  do  bhàsaich  Criosd  air 
son  ar  peacanna,  agus  mur  sin  ''  gn'n  robh 
e  air  a  dheanarah  'na  iobairt-pheacaidh  air  ar 
son-nC;,  chum  gu'm  biomaid  air  ar  deanamh 
'nar  ifireantachd  Dhè  annsan."  Agus  am 
bheil  mi  d'a  reir  sin  a  leigeil  cudthrom 
mo  dhòchais  air  trocair  Dhè  tre  Criosd ; 
agus,  air  dhomh  làn-dearbhadh  bhi  agam  a 
thaobh  mo  chionta,  am  bheil  mi  teachd  a  dh' 
ionnsuidh  na  fola  sin  a  ghlanas  o  gach  uile 
pheacadh  ?  An  urrainn  do  m'anam  asluchadh 
air,  agus  o  a  lànachd  gràs  air  son  gràis  fhaot- 
ainn  ?  Am  bheil  mi  air  doigh  air  bith  eòlach 
air  an  rùn-diòmhair  so  ?  Agus  an  urrainn 
domh  a  thuigsinn,  a'm'  fhiosrachadh  fèin, 
ciod  a  bha  an  t-Abstol  a'  ciallachadh  'nuair  a 
thubhairt  e,  "  Tha  mi  beò,  ach  cha  mhise,  ach 
Criosd  a  ta  beò  annam  ?"  Ciod  a  dhcanadh 
esan  aig  cuirm  rioghail,  nach  urrainn  am  biadh 
abhlasadh?  Air  an  aobhar  sin  am  bheil  mi 
air  mo  theagasg  le  Dia  gu  creidsinn  ann  an 
Criosd  ? 

*'  A  Thighearn,  tha  mi  creidsinn  ;  cuidich 
thusa  le  mo  mhi-chreidimh  !"  Tha  mi  an 
dòchas  gu'n  do  "  bhlais  mi  gu  bheil  Dia  gràs- 
mhor."  Tha  cuinihne  agam 'nuair  "mhiann- 
aich  mi  suidhe  fo  a  sgàile,  agus  a  bha  a  thoradh 
milis  do  m'  bhlas."  Lean  m'anam  gu  dlùth 
'na  dhèigh,  agus  tha  aobhar  agam  a  ghràdh  i* 

chaimhneachadh  ni's  mò  na  fion.  Ach  iiu** 
thruaighe  !  tha  feum  ro-mhor  agam  bhi 
guidhe,  ^'^A  Thighearn,  meudaich  mo  chreid- 
imh  ]"  "  Gun  amharus  is  mor  rùn-diomhair 
na  diadhachd ;"  agus  tha  mi  gu  rninic  uUamh 
air  crann-ceusaidh  Chriosd  a  dheanamh  'na 
cheap-tuislidh  dhomh.  Tha  buairidhean  gu 
bhi  a'm'  mhi-chreideach  a'  cur  moran  doil- 
gheis  orm ;  agus  air  a  thuid  a's  fearr,  tha  mo 
chreidimh  lag  agus  anmhunn.  O  mo  Dhia, 
dean  iomlan  an  ni  sin  a  ta  dh*  easbhuidh  air 
mo  chreidimh  ;  agus  an  uair  a  mhothaicheas 
mi  a  neart,  cha  chuir  mi  an  teagarah  a  chinnt- 
eachd. 

§  5.  Is  coir  dhoiicih  mar  an  ceudna  bhi 
feòrachadh  mu  thimchioll  m'aithreachais.  Tha 
fhios  gu'm  feum  luchd-comanachaidh  neo- 
aithreachail  bhi  'nan  luchd-comanachaidh  neo- 
iomchuidh.  Tha  dearbh  ro-shoilleir  agam 
gu  bheil  mi  a'm'  pheaeach,  agus,  san  staid  sin, 
gu  bheil  mi  buailteach  do  chorruich  Dhè  ; 
agus  uime  sin,  is  aithne  dhomh,  agus  tha  mi 
a'  creidsinn  nan  tionnsgnaidh  an  Tighearn  am 
breitheanas  rìum,  nach  b'urrainn  domh  seasamh 
'na  làthair  :  Seadh,  gu  bheil  am  peacadh  a's 
lugha  a  rinn  mi  airidh  air  feirg  Dhè  araon 
san  t-saoghal  so  agus  san  t-saoghal  ri  teachd. 
Ach  tha  so  uile  coitchionn  agus  cumanta ; 
uime  sin,  O  m'anam,  thoiream  a'  chùis  so 
dhachaidh  gu  dliìth  a  m'  ionnsuidh  fèin. 
Agus, 

Sa'  cheud  àit,  An  do  ghabh  mi  na  nithe 
so  gu  cridhe  ?  An  robh  mo  chreidimh 
drùighteach  ?     An  robh  agam  a  mhàin  eòlas 

aìr  na  nlthibh  so,  no  an  d'  fhuair  mi  geur- 
mhothachadh  rau'n  timchioll?  An  robh  mi 
sgìth  agus  air  mo  throm-luchdachadh  fo 
uallaich  a'  pheacaidh  ?  An  robh  mi  a'  eaoidh 
agus  a'  criothnachadh  fo  eagal  corruich 
Dhè  ?  An  robh  "  sgrios  o'n  Tighearn 
'na  uamhas  domh  ;" — an  do  chriothnaich 
m'  fheoil  roimh  'eagal-san  ; — agus  an  robh  mi 
fo  iomagan  mu  thimchioU  a  bhreìtheanais  ?" 
Seadh,  an  do  ghabh  mi  nàire  do  pheacadh, 
mar  ni  gràineil  agus  fuathach,  a  ta  calg- 
dhìreach  an  aghaidh  naduir  agus  lagha  Dhè, 
agus  mar  an  ceudna  an  aghaidh  mo  shonais 
fèin,  ni  a  ta  co-sheasamh  ann  an  cosamhlachd 
ri  Dia,  agus  a  bhi  'ga  mhealtuinn  ?  An  do 
lion  cuimhne  mo  pheacanna  mo  chridhe  le 
doilgheas,  agus  mo  ghnuis  le  nàire, — gu  h- 
araidh  'nuair  thug  mi  fa'near  gur  ann  an 
aghaidh  an  Ti  sin  a  ta  neo-chriochnach  'na 
ghràdh  agus  'na  mhaitheas  a  pheacaich  mi  ? 
Am  bheil  am  beachd  so  ag  tromachadh  mo 
dhoilgheis,-— gu'n  do  pheacaich  mi  an  aghaidh 
Slànuighir  a  dhoirt  'fhuil,  agus  a  bhàsaich  air 
mo  shon, — a  ghiulain  leam,  agus  a  thug 
maitheanas  domli  ?  Agus  am  bheil  am  moth- 
achadh  a  ta  agam  air  tròcair  maitheanais  Dhè 
tre  Fhear-saoraidh,  a*  dùsgadh  suas  annam 
fìor-aithreachas  a  rèir  Esecieil  xvi.  6S.  ? 

San  dara  àite, — An  rol)h  mi  air  m'aomadh 
leis  a'  gheur-mhothachadh  sin  gu  oidhearp  a 
thoirt  gu  durachdach  agus  gu  treibh-dhireach 
air  umhlachd  ni's  fearr?  Am  bheil  fuath 
agam  do  gach  slighe  chlaon;  agus  am  bheil  suim 
Sgam   do  uile  àitheantaibh   Dhe  ?     O  cuimh- 

nicheam  nach  aithreachas  sin  a  cheadaicheas 
dhomh  gràdh  a  bhi  agam  do  pheacadh  air 
bith,  no  gràin  a  bhi  agam  do  ni  a  bhuineas  do 
dhleasdnas,  no  do  naomhachd  !  Am  bheil 
mo  chridhe  agus  mo  chaithe-beatha  air  an 
atharrachadh  ?  Esan  a  ta  fantuinn  an  dèigh 
aithreachais  sa'  cheart  staid  san  robh  e  roirahe 
sin,  cha'n  fhior-aithreachan  air  doigh  air  bith  e. 

O  mo  choguis,  bi  firinneach ! — An  "  do 
chuir  mi  dhiom  an  seann  duine  maille  r'a 
ghniomharaibh,  agus  an  do  chuir  mi  umam 
an  duine  nuadh,  a  ta  air  a  chruthachadh  a 
reir  Dhè  am  fireantachd  agus  am  fior-naomh- 
achd  ?"  Tha  dochas  agam  gu  bheil  a'  chùis 
mar  so  ann  an  cail-eigin  do  m'  thaobh,  ged 
tha  mi  ciontach  ann  an  iomadh  ni,  nach  'eil 
mi  a'  ceadachadh  a  bheag  annam  fèin  a  ta  Dia 
a'  toirmeasg  'na  fhocal. — Ach  rao  thruaighe  I 
tha  m'aithreachas  teachd  gearr  air  mo  dhleasd- 
nas,  agus  air  mo  mhiann. 

O  gu'n  giulaineadh  esan  d'  am  buin  aith- 
reachas,  (cho  maith  ri  creidimhj)  air  aghaidh 
an  deadh  obair  a  thòisich  e  annam  !  A 
Thighearn  fosgail  mo  sluiilean  chum's  gu'm 
faic  mi  tuille  do  ghràineileachd  a'  pheacaidh  I 
Buail  an  cridhe  clochach  so,  chum's  gu'm 
mothaich  e  tuille  doilgheis  'nuair  a  bheir  mi 
fa'near  m'amaideachd  san  aimsir  a  chaidh 
seachad.  Neartaich  mo  rùn-suidhichte  chum's 
"  nach  bi  gnothuch  tuille  agam  ri  iodholaibh  ;" 
achgu'm  bi  mi  "  daingean  agus  neo-ghluasad- 
ach,  a'  sior-mheudachadh  ann  an  obair  an 
Tighearn  !"  ^'  Rannsaich  mi,  agus  dearbh 
mi,  agus  amhairc   am  bheil  slighe  olc  air  bith 

annam,  agus  treoruich  rai  anns  an  t-slighe 
shiorriiidh  !" 

§  O'.  Is  coir  dhomh  mar  an  ceudna  mi 
fein  a  cheasnachadh  a  thaobh  mo  ghràidh, — 
gràs  a  ta  araon  feumail  agus  farsuinn.  Mur 
bi  fìor-ghràdh  agam  do  mhaighstir  na  cuirme 
beannaichte,  agus  do  na  h-aoidhibli  tait- 
neach,  cha'n  e  mo  bheatha  teachd  air  m'agh- 
aidh.  Faic  uime  sin,  O  m'anam,  am  bheil  do 
chridhe  air  a  thimchioll-ghearradh  "  gus  an 
Tighearn  do  Dhia  a  ghràdhachadh  le  t'uile 
chridhe  agus  le  t'uile  neart?"  (Deut.  xxx.  6.) 
'^  'Se  so  a'  cheud  àithne."  An  urrainn  thu  a 
ràdh  gu  fìor  gu  bheil  do  mhiann  ris,  agus  do 
shòlas  ann  ?  Am  bheil  thu  'g  a  ghràdh- 
achadh,"  cha'n  ann  am  focal,  no  an  teangaidh, 
ach  ann  an  gniomh  agus  ann  am  f  ìrinn  ?' 
(1  Eoin  iii.  18.)  Am  bheil  an  t-àit  a's  àirde 
aig  a'd'  anam  ?  An  urrainn  duit  a  ràdh, 
''  Co  th'agam  anns  na  nèamhaibh  ach  thusa  ? 
agus  an  coimhmeas  riut  cha'n  'eil  neach  air 
thalamh  air  am  bheil  mo  dheigh  ?"  (Salm 
Ixxii.  23.)  Am  bheil  Criosd  luachmhor  dhuit 
thar  gach  coimhmeas  agus  co-dheuchainn  ? 
agus  an  urrainn  thu  darìreadh  a  ràdh,  "Seadh, 
gun  amharusj  agus  tha  rai  a'  meas  nan  uil^ 
nithe  'nan  call  air  son  ro-oirdheirceis  eòlais 
losa  Criosd  rao  Thighearna  ?"'  (Phil.  iii.  8.) 

Am  bheil  an  gràdh  so  a  ta  agad  dha  'na 
ghràdh  reusanta — an  e  an  gràdh  so  toradh 
smuainte  durachdach,  agus  creidimh  dhain- 
gein  'na  òivdheirceas  urramach?  An  d'  fhos- 
gail  spiorad  an  Tighearn  do  shuilean  a  dh' 
c  5 

fhaicinn  gu  bheil  e  sonruichte  am  measg 
dheich  mìle^  agns  gu  leir  ionmhuinn  ?  Agus 
an  urrainn  duit  innseadh  ciod  e  fear  gràidh 
na  h-eaglais  seach  fear  gràidh  eile  ? 

Is  gràdh  bunailteach  agiis  daingean  am  fior- 
ghràdh.  Cha'n  ni  e  tha  cosmhuil  ri  boisge 
grad,no  ri  deòthas  diombuan,  oir  tha  e  freumh- 
aichte  agus  suidhichte  sa'  chriclhe ;  lasair 
bheathail  nach  urrainn  uisgeacha  lionmhor  a 
mhùchadh,  agus  nach  bàth  na  tuiltean.  Agus 
ged  bhi  do  ghràdh  do  chreutairean  ainneamh 
gu  truagh  ni's  teoithcj  am  bheil  thu  a'  moth- 
achadh  gu'n  cailleadh  tu  gach  creutair  gràdh- 
ach  mu'n  deolaicheadh  tu  ris-san  *^  do'm  bheil 
gràdh  aig  t'anam  ?"  Ach,  a  chum  na  cùise  a 
thoirt  gu  dearbhadh  ni's  cinntiche,  am  bheil 
do  ghràdh 'na  ghràdh  gniomhach?  Is  dearbh- 
adh  neo-mhearachdach  so :  oir  thubhairt  mo 
Thighearn,  "  Is  sibhse  mo  chairdean  ma  ni 
sibh  gach  ni  tha  mi  ag  àithneadh  dhuibh  :" 
(Eoin  XV.  14.)  "  Am  bheil  thu  a'  meas  gu 
bheil  a  chuing-san  so-iomcharj  agus  'uallach 
eutrom  ?  Nach  'eil  aon  d'a  àitheantaibh  trom  ? 
Am  bheil  tlachd  agad  bhi  gluasad  a  reir  a 
thoil,  agus  an  do  roghnaich  thu  a  theisteis 
mar  do  chuibhrionn  shiorruidh  ?"  Am  bheil 
thu  a'  mothachadh  gu  bheil  a  ghràdh  g'ad 
cho-eigneachadh  gu  caomh  gu  fein-àicheadh 
anns  na  nithibh  a's  cruaidhe  ?  Am  bheil  thu 
làn-deonach,  an  taice  ri  neart  a's  fearr  na 
do  neart  fèin,  gu'n  lean  thu  an  t-Uan  cia  air 
bith  rathad  a  theid  e,  agus  ciod  air  bith  a 
chailleadh  tu  air  ?    Ma  tha  a'  chùis  mar  so  do 

d'  thaobh,  feudaidh  tu  a  ràdh  gu  h-aoibh- 
neach,  "  A  Thighearn  !  thusa  d'an  aithne  na 
h-uile  nithe,  is  aithne  dhuit  gu'n  do  ghràdh- 
aich  mi  thu." 

Agus  mar  dhearbhadh  eile  air  a'  chiìis  so, 
an  do  ghràdhaich  thu  do  choirahearsnach  mar 
thu  fein  ?  Am  bheil  fior-ghràdh  agad  do  na 
h-uile  dhaoinibh,  agus  gràdh  sonraichte  do  d* 
chompanaich  Chriosduidh  ?  An  aithne  dhuit 
creutair  do  nach  àill  leat  maith  a  dheanamh, 
ciod  air  bith  brosnuchadh  a  thug  e  dhuit,  agus 
ciod  air  bith  coire  a  rinn  e  ort  ?  Ged  tha  mor- 
an  do  naimhdibh  agad,  am  bheil  thusa  a'd' 
namhaid  do  neach  air  bith  ?  Ma  tha  iad  ann 
^'  a  ta  g'ad  fhuathachadh  le  fuath  anabarrach, 
an  urrainn  duitse  a  ràdh  an  làthair  an  Tigh- 
earn,  nach  'eil  am  fuath  air  an  dk  thaobh,  agus 
a  reir  sin,  air  do  thaobhsa  ?  An  urrainn  duit 
guidhe  gu  durachdach,  '^  Maith  dhuinn  ar 
fìacha;,  mar  a  mhaitheamaid  d'ar  hich-fiach- 
aibh  ?" 

Agus  a  thaobh  skiaigh  Dhè,  am  bheil  thu 
toirt  urram  doibh,  agus  a'  gabhail  tlachd  ann- 
ta?  Le  so  "  tha  fhios  againn  gu'n  deachaidh 
sinn  thairis  o  bhàs  gu  beatlia,  do  ])hrìgh  gu 
bheil  gràdh  againn  do  na  bràithribh."  Am 
bheil  thusa  a'  gràdhachadh  gach  anam  sam 
bheil  thu  faicinn  ìomhaigh  Chriosd  ?  Am 
bheil  do  ghràdh  air  a  shuidheachadh  a  mhàin 
air  do  chuideachd  fèin,  agus  air  an  dream 
tha  smuaineachadh  leat  ?  No  am  bheil  e  fìal- 
aidh  agus  farsuinn  mar  an  Eaglais  naomh 
choitchionn  d'am  buin  thu?  Am  bheil  an 
gràdh  so  g'ad  stiùradh  chum  gach  cleachdadh 

tha  ceart  agus  caoimhneil,  agus  mar  an  ceudna 
chum  gràidh  bhràthaireil  ?  Am  bheil  thu  a* 
gabhail  truais,  agus  a'  cuideachadh  gach  neach 
do'n  ghairm  an  Skìnuighear  bràthair,  leis  a' 
bheachd  so,  ciod  air  bith  a  ni  tu  air  an  son, 
gu'm  measar  e  mu  dheireadh  mar  air  a  dhean- 
amh  dhasan,  a  reir  Mhata  xxv.  ?  An  urrainn 
duit  ceud  Litir  Eoin  a  leughadh  gun  do 
chridhe  g'ad  dhìteadh  ? 

Tha  mi  an  dòchas  gu  bheil  mo  ghràdh  fior— - 
Ach,  O  mo  Dhia  cia  anrnhunn  agus  neo- 
iomlan  e  !  Tha  mi  'g  am  fhuathachadh  fèin  do 
bhrìgh  nach  'eil  mo  ghràdh  ni's  airidh  ortsa : 
tha  mi  a'  gabhail  gràin  diom  fèin  a  chionn 
nach  'eil  mi  a'  gràdhachadh  Chriosd  ni's  fearr; 
agus  tha  nàire  orrn  air  dhomh  a  thoirt  fa'near 
nach  'eil  mi  ni's  truacanta  riusan  a  ghràdhaich 
thusa  le  gràdh  siorruidh,  agus  maiUe  ris  am 
bheil  dòchas  agam  bhi  beò  agus  a  bhi  comh- 
radh  gu  brath. 

'Se  an  t-aon  chomhfhurtachd  a  ta  agam, 
gur  e  mo  rùn  thusa  a  ghràdhachadh.  Tha 
mhiann  orm  gràdh  a  thoirt  duit, — is  fada  leam 
gus  an  gràdhaich  mi  thu  mar  a's  àill  leat  bhi 
air  do  ghràdhachadh.  A  Thighearn,  beothaich 
an  t-srad  a  ta  annam  gu  bhi  'na  lasair,  agus 
biodh  an  lasair  sin  neartmhor  agus  bunailt- 
each :  agus  gu  h-araidh,  deònaich  gu'n  nochd 
m'umhlachd  gu  bheil  mo  ghràdh  dhuitse  neo- 
chealgach.  Cia  mar  a's  urrainn  domh  a  ràdh 
gur  "  toigh  leam  thu,  'nuair  nach  'eil  mo 
chridhe  ceart  leat?"  Agus  air  do  sgàth-sa 
gràdhaicheam  mo  choimhearsnaich,  gu  h-ar- 
aidh  buiU  shona  an  teaghlaich  ghlormhoir  sin  ris. 

am  bheil  mi  le  mor-urram  air  m'aonadh  :  O 
gu'n  gràdhaichinn  iad  mar  mi  fèin,  agus  ann 
an  urram  gu'n  cuirinn  iad  romham  fèin^  agus 
gu'm  measainn  gach  oifìg  iomchuidh  chum  mo 
ghràdh  a  nochdadh  dhoibh,  a  rèir  eisempleir 
an  ti  sin  "  a  thainig  cha'n  ann  chum  gu'n 
deantadh  frithealadh  dha,  ach  a  dheanamh 
frithealaidh,"  (Mata  xx.  28.)  Thamiguidhe 
so,  ''  gu'm  bi  mo  ghràs  air  a  mheudachadh 
"  ni's  mò  agus  ni's  mò/'  (Phil.  i.  9-  ;)  agus  air 
dhomh  bhi  daingean  agus  durachdach  san 
iarrtus  so,  tha  mi  an  dòchas  gur  comhar  e  gu 
bheil  fior-ghràdh  agam  dhuit.  O  na  bitheam 
air  mo  mhealladh  air  sgàth  an  Tighearn  losa 
Criosd,     Amen. 

§  7-  Is  coir  dhomh  mar  an  ceudna  mi  fein  a 
cheasnachadh  a  thaobh  mo  nuadh-umhlachd. 
'Se  so^a  reirmobhreithneachaidh,ard-dhearbh- 
adh  m'aidmheil:  As  eugmhais  so,  cha'n  'eil  ach 
ainm  falamh,  agus  fallais  gun  bhrìgh  ann  an 
creidimh,  an  aithreachas,  agus  an  gràdh.  An 
e  toil  Dhè  mo  lagh: — an  e  f  hocal  mo  riaghailt- 
stiùraidh  ;  agus  an  e  a  ghlòir  crioch  gach  ni 
tha  mi  deanamh  .>  Am  bheil  mi  ceadachadh 
dhomh  fein  peacachadh,  no  dleasdnas  air  bith 
a  dhìchuimhneachadh  le  m'  f  hios  ì  An  e  mo 
bhith-chùram  '^  coguis  neo-lochdach  a  bhi 
agam  a  thaobh  Dhè  agus  a  thaobh  dhaoine  ì" 
An  urrainn  do  m'  slieòmar,  do  m'  theaghlach, 
do  m'  bhùth,  do  m'  chompanaich,  cho  maith 
ri  coimhthional  shiaigh  Dhè,  teisteas  a  thoirt 
domh  gur  e  mo  mhiann,  ged  tha  mi  teachd  a 
dheigh-làimh  an  aghaidh  mo  thoil,  "  imeachd 
ann  an  uile  àitheantaibh  agus  orduighibh  ai^ 

Tighearn  gii  neo-lochdach  ?"  Am  bheil  mi 
toileach  air  fios  f  haotainn  a  thaobh  mo  dhleasd- 
nais,  agus  curamach  g'a  chur  an  gniomh  > 
Am  bheil  mi  taingeil  air  son  foghluim,  agus 
air  son  achmhasain  mar  an  ceudna,  agus  am 
bheil  mi  a'  meas  mar  mo  chairdibh  iadsan  a 
dh'innseas  an  fhìrinn  diiomh?  Am  bheil  fuigh- 
eall  mo  thruailhdheachd,  agus '  gach  faiHnn 
a  ta  a'm'  dheigh,  da  rìreadh  'gam  irioslach- 
adh?  Am  bheil  mi  a'  guidhe  air  son  gràis 
lathail,  cho  durachdach  is  air  son  arain  lath- 
ail  ?  Agus  an  urrainn  domh  a  ràdh,  an  lathair 
an  Ti  sin  a  rannsaicheas  an  cridhe,  nach  'eil 
mi  a'  guidhe  ni's  durachdaich  na  'nuair  tha  mi 
'g  iarraidh  gu'm  bi  mi  air  mo  dheanamh 
^'  coimhlionta  anns  gach  uile  dheadh-obair 
chum  a  thoil-san  a  dheanamh/'  (Eabh.  xiii, 
21. ;)  gu'm  bi  mi  "  air  mo  ghlanadh  o  gach 
uile  shalachar  feòla  agus  spioraid,  a'  coirahlion- 
adh  naomhachd  ann  an  eagal  Dè,"  (2  Cor.  vii. 
1.)  gu'm  bi  mi  air  mo  dheanamh  naomh  gu 
h-ioralan,  agus  gu'm  bi  m'uile  spiorad,  agus 
anam,  agus  chorp,  air  an  gleidheadh  gu  neo- 
choireach  gu  teachdan  Tighearna?"  (1  Thes. 
V.  23.) 

Tha  mi  an  dòchas  gu  bheil  a'  chùis  ann  an 
tomhas  eigin  mar  so  do  m'  thaobh — 

Ach,  O  mo  Dhia,  na  leig  dhomh  bhi  air  mo 
mhealladh.  Ma  tha  m'umhlachd  cealgach, 
no  claon-bhreitheach,  no  fèineil ;  mur  'eil  i 
toirt  barrachd  air  umhlachd  nan  sgriobhaiche 
agus  nam  Phairiseach  ; — ma  tha  samhladh  na 
diadhachd  agam  as  eugmhais  a'  chumhachd, 

no  ainm  agani  a  bhi  beò,  'nuair  tha  mi  àa. 
rìreadh  marbh  ; — nochd  dhomh  a'  chuid  a's 
miosa  mu  m'  thimchiolì  fèin,  chum's  gu'm  bi 
mi  air  mo  chur  air  steigh  cheart^  agus  gu'm 
faigh  mi  an  naomhachd  sin  a  ta  a  reir  an  t-sois- 
geil — 'ni  as  eugmhais  nach  faic  mi  anTighearn. 
Ma  tha  deadii  obair  air  tòiseachadh  annam, 
O  giulain  air  a  h-aghaidh  i  gu  la  losa  !  Agus 
deònaich  gu'm  bi  an  t-ordugh  naomh  air  son 
am  bheil  mi  ag  ullachadh,  'nà*  mheadhon 
chum  mo  bheathachaidh  spioradail  agus  m' 
fhàs  ann  an  gràs.      Amen. 

§  8.  Tha  mi  an  dòchas  gu'n  robh  mi  neo- 
chlaon  ann  am  fhèin-cheasnachadh,  Agus 
ged  tha  mi  faicinn  mòran  do  nithibh  a  ta  'nan 
aobhar  irioslachaidh,  'nuair  tha  mi  gabhail  ath- 
bheachd  do  m'  chaithe-beatha,  gidheadh  cha'n 
f  heud  mi  co-dhùnadh  gu  bheil  mi  a'm'  chealg- 
air,  ach  is  coir  dhomh  dòchas  maith  a  bhi 
agam  tre  gràs,  gu  bheil  mi  a'm'  chreideach 
treibhdhireach,  ged  nach  'eil  mi  iomlan,  agus 
gu'm  bi  mi  air  m'fhàilteachadh  aìg  bord  an 
Tighearn. 

'Se  an  t-aon  ni  a  ta  romham  a  nis  mi  fèin 
a  dheadh-ulluchadh  gu  coinneamh  a  chumail 
ri  m'  Dhia  aig  a'  chuirm  naoimh  so^  air  eagal 
gu'n  cuir  mi  corruich  air,  no  gu'n  càill  mi  na 
sochairean  ris  an  robh  duil  agam.  Chum  na 
crìche  so  is  coir  dhomh  f  haicinn  gu  bheil  gach 
gràs  beathail,agus  ann  am  beo-chleachdadh,air 
eagal,  "  air  do  f  hirionn  bhi  a'm'  threud,  gu'm 
bòidichinn  agus  gu'n  iobrainn  ni  truaillidh 
do'n  Tighearn."     (Mal.  i.  14.) 

Tha  f  hios  agam  gu  bheil  creidimh  'na  cheud 

agus  'na  phriomh-ghràs  :  "^  Is  e  brigh  nau 
nithe  ri'm  bheil  dòchas,  dearbh-chinnte  nan 
nithe  nach  faicear  j" — "  as  eugmhais  creidimh 
cha'n  'eil  e  'n  comas  Dia  a  thoileachadh. 
(Eabh.  xi.  1.  6.)  Cha'n  urrainn  domh  bith 
Dhe  chur  an  teagamh,  agus  cinnte  an  t- 
saoghail  ri  teachd,  nithe  a  ta  'nan  ceud-thùs 
ann  an  creidimh  nadurra,  agus  a  ta  air 
an  roimh-thuigsinn  air  thoiseach  air  a' 
chreidimh  Chriosduidh.  Tha  mi  creidsinn 
'*  gu  bheil  Dia  ann,  agus  gur  e  an  Ti  e  bheir 
duais  do'n  dream  a  dh'iarras  e  gu  dichiollach.'* 
Ach  cha  leoir  so  ;  thubhairt  mo  Thighearn, 
"Tha  sibh  a'  creidsinn  an  Dia,creidibh  annam- 
sa  mar  an  ceudna."  Cha  bhi  eòlas  air  an  aon 
Dia  fìor  a  mhàin  tarbhach  chum  na  beatha 
maireannaich,  'nuair  tha  daoine  aineolach  air 
"  losa  Criosd  a  chuir  e  uaith."  Thig,  uime  sin, 
O  m'anam  !  biodh  do  chreidimh  ann  an  Crìosd 
laidir  agus  beothail.  Nach  'eil  teisteas  gu  leoir 
agam  gur  e  losa  am  Mesiah,  Criosd  Dhè,  agus 
^'  esan  gu'n  do  sheulaich  Dia  an  t-Athair." 
Tha  sgrioptuirean  an  t-seann-tiomnaidh  a'  toirt 
fìanuis  mu  thimchioll.  ''  Dhasan  thug  Moses 
agus  na  Fàidhean  uile  fianuis.  Annsan  fhuair 
gach  gealladh  agus  fkidheadaireachd  an  làn- 
choimhHonadh  :  Annsan  tha  brìgh  lagh 
nan  ìobairtean — agus  bha  gach  samhladh 
'ga  chiallachadh.  B'esan  gu  cinnteach  siol  a* 
gheallaidh,  an  Siloh,  am  meangan  a  reir 
creidimh  nan  aithriche  "  aig  an  robh  dùil  ri 
sòlas  Israeil." 

Smuainich,   O   m'anam  !    Cia  glòrmhor  an 
f  liianuis  a  thug  Dia  seachad  m'a  thimchioll  le 

guth  o  nèamh  ;  le  mòran  do  mhiorbhuilibh  foll- 
aiseach  agus  do-àicheadh  ;  agus  mu  dheireadh 
le  thogail  o  na  marbhaibh  ; — nithe  a  bha  air  an 
CoimhHonadh  an  lathair  fhianuisean  freagar- 
achj — daoine  comasach  agus  firinneach  nach 
b'urrainn  bhi  air  am  raealladh  ann  an  cùis  cho 
soilleir  ri  so,  agus  a  reir  uile  chosmhuil,  nach 
tugadh  oidhearp  air  an  t-saoghal  a  mhealladh,, 
do  bhrigh  nach  robh  buannachd  air  bith  san 
amharc  a  thairngeadh  iad  a  leth-taobh  gu  foiU 
a  dheanamh;  agus  cha'n  'eil  e  air  doigh  air  bith 
cosmhuil  gu'm  biodh  daoine  'nan  làn-chiall 
ciontach  ann  an  leithid  do  pheacadh  uamhas- 
ach,  'nuair  nach  b'urrainn  dùil  a  bhi  aca  ri  ni 
air  bith  ach  ri  doruinn  agus  truaighe. 

A  thuilleadh  air  sin,  ''  Nach  d'rinn  Dia 
comh-fhianuis  leo,  araon  le  comharaibh  agus  le 
h-iongantasaibh,  agus  le  feartaibh  eagsamhla, 
agus  le  tiodhlacaibh  an  Spioraid  naoimh  ?" 
(Eabh.  ii.  4.)  Agus  a  bhàrr  air  sin,  feumaidh 
an  teagasg  sin  bhi  o  Dhia,  a  tha  treòrachadh 
dhaoine  air  doigh  cho  soiUeir  agus  cho  son- 
ruichte  gu  gnè  diadhaidh  'nan  inntinn  agus 
'nan  caithe-beatha  :  Feumaidh  an  soisgeul  sin 
a  bhi  o  Dhia  a  ta  a'  teagasg  dhuinn  gu  h- 
eifeachdach  "  gach  mi-dhiadhachd  agus  ana- 
mianna  saoghalta  àicheadh,  agus  ar  beatha  a 
chaitheadh  gu  stuama,  gu  cothromach,  agus 
gu  diadhaidh  anns  an  t-saoghal  so  làthair," 
(Titus  ii.  12.)  Tha  mi  a'  tuigsinn,  o  eachd- 
raidh  nan  Hnntean  a  chaidh  seachad,  agus  o 
na  nithibh  a  chunnaic  mi  am  nìeasg  mo 
luchd-eolais    fèin,    gur    e    na    Criosduidhean 

treibhdhireach  na  daoine  a's  fearr.  Agns,  O 
m'anam  !  nach  urrainn  thu  do  theisteas  fein  n 
chur  ri  SO;,  gu  bheil  thu  fàs  an  deadh-ghean  ri 
Dia,  a  reir  mar  a  ta  do  cln'eidimh  air  a  meud- 
achadh  san  Tighearn  losa  Criosd  ?  Nach  'eil 
thu  an  comhnuidh  a'  faicinn,  'nuair  tha  do 
chreidimh  ullanih  gu  failneachadh,  gu  bheil  na 
nithe  maith  a  ta  làthair  ullarah  gu  bàsachadh," 
(Tais.  iii.  2.)  Agus,  air  an  laimh  eile,  am 
bheìl  d&  chridhe  uair  air  bith  cho  ceart^  no  do 
bheatha  cho  fior-ghlan  'san  uair  a  ta  do  chreid- 
imh  laidir  agus  beothail  ?  A  nis  am  bheil  ni 
air  bith  ni'^s  neo-chreideasaich  na  gu'n  deanadh 
an  Dia  mòr  feum  do  mhealltar  a  dh'ath-ùrach- 
adh  iomhaigh  fein  air  anamaibh  dhaoine ! 
Creididh  mi  ni  amaideach  air  bith^,  cho  kiath 
sa'  chreideas  mi  gu'n  tog  agus  gu'n  cum  an  Dia 
naomh  suas  a  rioghachd  san  t-saoghal  so  le 
breug,  agus  gu'm  mill  e  soirbheas  an  diabhuil^ 
le  seollanaibh  ifrionnail  agus  diabhluidh. 

Thig,  uìnie  sin,  O  m'anam  !  agus  bi  "  laidir 
ann  an  creidimh,  a'  toirt  glòire  do  Dhia," 
(Romh.  iv.  20.)  Tha  e  fiorgu  bheil  bhi  creid- 
sinn  'na  obair  do-dheanamh ;  ach  smuainich 
cia  as  a  ta  an  cruaidh-chas  ag  eirigh, — o 
chridhe  truaillidh,  agus  o  namhaìd  chealgach  : 
agus  bitlieadh  an  smuain  so  'na  teisteas  eile 
air  firinn  teagaisg  a'  chrann-cheusaidh.  C'ar- 
son  a  dheanadh  cridhe  truaiUidh,  agus  deamh- 
an  meachranach  a  leithid  do  strìgh  laidir  an 
aghaidh  oljair  a'  chreidimh  !  Mur  b'è  obair 
Dhe  e,  clia  deanadh  naimhdean  Dhè  sbaira 
cho  mor  g'a  bhacadh.  Dh'eiridneadh  an 
diabhul  a  cln'eutairefèin, — biodh  gràdh  aig  an 

t-saoghal  do'ri  ni  siii  a  buineadh  dha  fèin, — 
agus  cha  bhiodh  an  fheoil  cho  neo-thoileach 
air  gabhail  ris  an  t-soisgeul,  mur  biodh  e  spior- 
adail  'na  oibreachadh,  agus  nearahaidh  'na 
cheud-thùs.  ìJime  sin,  O  m'anam  !  dealbham 
reusona  à  cruaidh-chasaibh,  agus  deanam  mo 
shhghe  rèidh  leis  na  cip-tuislidh  a  ta  air  an 
tilgeadh  air. 

Da  rireadh  is  iongantach  an  ni  r'a  smuain- 
eachadh  gu'm  fàsadh  Dia  'na  dhuine,  agus 
^u'm  faigheadh  an  duine  sin  bàs :  "  Gun 
amharus  is  mòr  rùn-diomhair  na  diadhachd," 
(l  Tim.  iii.  16.)  Ach  na  cuireadh  so  eagal  ort. 
Smuainich  gu  durachdach  mar  is  uamhasaich, 
agus  a's  iongantaich  riìna-diomhciir  an  t-sois- 
geil,  is  ann  is  cosmhuil  a  ta  iad  ri  bhi  o 
Dhia ;  oir  cha  choir  dhuinn  a  smuaineachadh 
gu'm  foillsicheadli  esan  ni  air  bith,  ach  ni  son- 
ruichte,  agus  ni  a  bha  os  ceann  cumhachd  reu- 
soin  an  duine,  le  leithìd  do  mhor-chùis 
ghreadhnachail,  agus  le  leithid  do  oibribh 
cumhachdach,  's  a  bha  air  an  deanamh  a 
dhaingneachadh  ministreileachd  ar  Tighearna. 
Bhiodh  e  'na  aobhar  amharuis  mar  searmon- 
aicheadh  Criosd  agus  a  dheisciobuil  ni  air 
bith  ach  ni  a  theagaisg  na  feallsanaich  ana- 
creideach,  agus  luchd-foghlum  nan  ludhach. 
Agus  do  gach  neach  tha  glic  agus  neo-chlaon 
'na  inntinn  bu  chòir  da  so  teagasg  Chriosd  a 
mholadh,  gu'n  robh  e  "  'na  cheap-tuislidh  do 
na  h-Iudhaich,  agus  do  na  Greugaich  'na 
amaideachd,"  (1  Cor.  i.  23.) 

Nach  'eil  na  nithe  so  mar  sin?  Thig,  uime  sin, 
O  m'anam  1  creid  agus  bi  air  do  dhaingneach- 

adh.  Creid  iia  nithe  tha  Criosd  a'  foillseach- 
adh  dhuit  'na  ordugh  naomh  :  *'  'se  so  mo 
chorp-sa  ata  air  a  bhriseadh  air  bhur  son, 
agus  is  e  so  fuil  an  nuadh  choimhcheangail  a 
chaidh  dhoirteadh  air  bhur  son,  chum  maith'* 
eanais  pheacanna." 

Ach,  "  Och  is  duine  truagh  mi !  co  a 
shaoras  mi  o'n  droch  chridhe  mi-chreideach 
^ì"  Cha'n  e  fianuis  o'n  taobh  am  muigh  a 
mhàin  a  ghineas  creidimh  beothail.  Tha  fhios 
agam  gur  e  creidimh  obair,  seadh  obair 
cìiumhachdach  Dhè,  a  ta  air  a  ginntinn  sa' 
chridhe  leis  a'  chumhachd  sin  a  thog  losa  o 
na  marbhaibh  :  "  Cha'n  ann  uainn  fèin  a  ta 
e ;  is  e  tiodhlac  Dhè  e."   (Eph.  ii.  8.) 

Agus  air  an  aobhar  sin,  O  mo  Dhia !  tha 
mi  pilltinn  ad'ionnsuidh-sa,  oir  tha  mo  chridhe 
a'd'  làimh,  agus  is  urrainn  thu  buadhachadh 
air  neart  laidir  nan  naimhdean  a  ta  an  co'- 
bhoinn  a'm'  aghaidh ;  agus  cha'n  e  mhàin 
gu'n  toisich  thu,  ach  coimhlionaidh  tu  obair 
a'  chreidimh  le  cumhachd.  "  Tha  mi  creid- 
sinn  ;  a  Thighearn  cuidich  thusa  le  m'  mhi- 
chreidimh,  agus  leasaich  uireasbhuidh  mo 
chreidimh."  Na  tairg  a  mhàin,  na  nithe  a  ta 
an  soisgeul  a'  foillseachadh,  ach  fosgail  mo 
chridhe  chum's  nach  cuir  mi  an  teagamh  iad 
ni's  mò  na  chuireas  mi  an  teagamh  na  nithe  a  ta 
mi  a'  leirsinn  le  mo  shuilibh,  "chum  air  dhomh 
qreidsinn  ann-san  nach  'eil  mi  a'  faicinn,  gu'n 
deanainn  mòr-ghairdeachas  le  h-aoibhneas  air 
dol  thar  labhairt,  agus  làn  do  ghlùir." 

§  9-  Feumaidh  mi  mar  an  ceudna  mo 
Thighearn  a  cliuimhneachadh  ann  an  cleachd- 

adh  gràidh  naoiinh.  Agus  O  m'anam  i  ma 
tha  thii  creidsinn,  cha'n  urrainn  duit  gun  bhi 
air  do  lionadh  le  grcidh.  Beachdaich  air  do 
Thighearn  'na  ghlòir  agus  'na  mhaise;  smuain- 
ich  air  "mar  dheah'adh  gkur  an  Athar^  agus 
mar  fhior-iomhaigh  a  phearsa,"  (Eabh.  i.  3.) 
Smuainich  air  mar  neach  "^ata  sonruichte  am 
measg  dheich  mile,  agus  gu  lèir  ionmhuìnn  ;" 
mar  neach  nach  'eil  gach  deah'adh  cruthaichte, 
gach  seirc,  gach  neochiontachd  agus  iomlain- 
eachd  a'  loiUseachadh  ach  gu  fann  ;  mar  neach 
anns  am  bheil  gach  ni  a  ta  ionraholta  a'  coinn- 
eachadh  agus  a'  toirt  buaidh  ;  mar  neach  do'm 
bheil  na  h-aingle  a's  àirde  a'  toirt  aoraidh, 
agus  leis  am  bheil  feachd  soillseach  nèimh  air 
an  dorchachadh  ;  gidheadh  a  bheir  urram  da, 
a  shleuchdas  sìos,  agus  a  chòmhdaicheas  iad 
fèin  'na  làthair  le  tuiUe  greadhnachas  agus 
àrd-thoilinntinn  na  ged  a  riaghladh  iad  mìle 
saoghal.  Smuainich  air  mar  neach  tlia 
glormhor  thar  gach  ni  air  an  ruig  beachd,  no 
a  chuireas  briathra  an  cèill, — neach  air  an 
amhairc  armailt  nèimh  le  h-iongantais  agus 
mòr-mheas  gu  siorruidh,  mar  chuspair  a  ta  a 
ghnath  nuadh,  agus  a  tha  toirt  seachad  toill- 
eachas-inntinn  gun  chrioch;  agus  air  nach  iarr 
iad  tuille  sonais,  "  ach  gu'm  bi  iad  maille  ris, 
agus  gu'm  faic  iad  a  ghlòir,"  (Eoin  xvii.  2  !<,) 
Agus,  O  m'anam  !  thoir  fa'near  gu  bheil  an 
Ti  glòrmhor  so,  a  ta  cho  gràdhach  thar  tuigse, 
thar  tuigse  cairdeil  riut-sa!  Am  bheil  e  feumail 
so  a  dhearbhadh,  noan  gabh  gach  dearbh  athug 
c  seachud  a  dhichuimhneachadh.      Nach  robh 

a  o-hràclh  air  a  nochcladh  dhuit  aìr  mhodh  do- 
àichcadh,  'na  theachd  san  fheòil,  'na  bhreith, 
'na  fhulangas,  agus  'na  bhàs,  maiìle  ris  gacli 
cùis  irioslachaidh  eile  a  dhlùth-Iean  e  'na 
thurus  troimh  ghleann  a'  bhròin  so^  (eadhon 
fàsach  falamh  agus  uamharra;,)  a  dh'ionnsuidh 
an  ionaid  mhaith  sin,  far  am  bheil  e  a  ghnàth 
cuimhneachadh  air  a  shluagh,  agus  far  am 
bheil  e  an  comhnuidh  beò  gu  eadar-ghuidhe 
a  dheanamh  air  an  son  ?  Bha  gràdh  aig  dhuit 
mii'n  d'  thainig  thu  fèin  no  aimsir  gu  bith. 
Ghràdhaich  e  thu  'nuair  a  bha  e  air  thalamh 
le  gràdh  '^  laidir  mar  am  bàs — gràdh  nach 
urrainn  uisgeacha  lionmhor  a  mhùchadh,  agus 
nach  bàth  na  tuiltean  :  Tha  e  g'ad  ghràdhach- 
adh  a  nis  air  nèamh,  agus  ged  tha  e  air  àrd- 
achadh  gus  an  inbhe  a's  àirde,  fad  os  ceann 
gacli  uachdaranachd  agus  cumhachd,  agus 
ged  tha  e  'na  shuidhe  aig  deas  laimh  Dhè  mar 
Thighearn  nan  uile,  gidheadh  tha  an  t-aon 
àit  agad  'na  chridhe,  agus  an  t-aon  chuibh- 
rionn  'na  chuimhne  chaoìmhneil.  Cha  dean 
aimsìr  bhuan,  no  astar  fad,  no  inblie  àrd,  no 
moran  ghnothuichean,  a  ta  cur  bacadh  air 
cairdeas  cumanta,  mùth  air  bith  an  sin :  *^Air 
dha  a  mhuinntir  fcin  a  bha  anns  an  t-saoghal 
a  ghràdhachadh,  gràdhaichidh  egu  crìch  iad/' 
(Eoin  xiii.  1.;)  agus  sin  le  gràdli  ni's  bunailt- 
ich',  ni's  diongmhalta  agus  ni's  riaghailtich'  na 
cuairt  feachd  neimh,  agus  na  cùrsa  shuidhichte 
naduir.  Ni  mò  ata  an  gràdh  so  'na  ainm 
falamh.  Thoir  fa'near  O  m'anam  !  na  nithe 
glòrmhor   tha   sruthadh  uaithc.     Is  grcàdh  e 

a  ta  mòr  le  beannachdaibh  ; — beannachdaibh 
nach  urrainn  teangadh  chur  an  cèill,  agus  ris 
nach  gabh  ni  air  bith  a  ta  san  t-saoghal  so 
sarahlachadh,  ach  le  moran  laigsinn  agus  neo- 
iomlaineachd.  "  Ghràdhaich  e  mi,  agus  dh' 
ionnlaid  e  mi  o  mo  pheacaibh  'na  fhuil  fèin." 
(Tais.  i.  5.)  *'  Rinneadh  esan  do  nach  b'aithne 
peacadh,  'na  iobairt-pheacaidh  air  mo  shonsa; 
chum  gu'm  biom-sa  air  mo  dheanamh  a'm* 
fhìreantachd  Dhè  annsan,"  (2  Cor.  v.  21.) 
^'  Lotadh  e  air  son  mo  pheacadh-ne,  bhruth- 
adh  e  air  son  m'aingidheachdan  ;  leagadh  air- 
san  smachdachadh  mo  shìthe,  agus  le  a 
chreuchdaibh-san  shlànuicheadh  mi,"  (Isaiah 
liii.  5.)  ''  Air  dhomh  bhi  air  m'fhireanachadh 
tre  chreidimhjtha  sìth  agam  ri  Dia  tre  anTigh- 
earn  losa  Criosd."  (Romh.  v.  1.)  "  Agus  air  a 
sgàth-san  tha  comas  agam  teachd  le  dànachd 
gu  caithir  nan  gràs,"  (Eabh.  iv.  l6.)  D'a 
ghràdh  costail,  mar  an  t-aobhar  chu-thoill- 
tinneach,  tha  mi  am  fiachaibh  air  son  m'ath- 
ghineamhain,  leis  am  bheil  mi  "air  m'ath- 
ghin  gu  beò-dhòchas ;"  m'uchd-mhacachd, 
leis  am  bheil  mi  air  mo  ghairm  a'm'  leanabh 
do  Dhia ;  mo  naomhachadh,  mo  shìth,  mo 
chomhfhurtachd,  m'aoibhneas;  agusmu  dheir- 
eadh,  mo  dhòchas  anns  a'  bheatha  mhaireaun- 
ach, — 'se  sin  gach  ni  a's  urrainn  an  cridhe  iarr- 
aidh,  agus  deich  mìle  uair  ni's  mò ;  oir  na 
nithe  sin  a  dh'uUuich  Dia  dhoibhsan  aig  am 
bheil  gradh  dha,  cha  d'thainig  e  an  cridhe 
duine  a  thuigsinn. 

Agus  na  dichuimhnicheam,  O  m'anam  !  co 

e  cuspair  neo-airidli  a'  ghràidh  ghlormhoir  so. 
Cò  mi,  no  ciod  e  tigh  m'athar,  gu'n  rachadh 
am  mor  dheadh-ghean  so  a  nochdadh  dhomh  ; 
— gu'n  cuireadh  prionnsa  na  beatha,  an  Dia 
beò,  a  chridhe  air  cù  marbh  mar  a  ta  mise ; 
gu'm  biodh  cnuimheig  fhaoin,  duslach  agus 
luaithre  pheacach,  air  an  toirt  fa'near  leis-san 
do'm  bheil  an  cruthachadh  gu  h-iomlan  umhal, 
agus  an  coimhmeas  ris  gu  bheil  gach  creutair 
cruthaichte  mar  bhoinne  an  t-soithich-uisge, 
agus  mar  dhus  mìn  na  slige-tomhais  :  neo-ni, 
seadh  ni's  lugha  na  neo-ni  agus  diomhanas  : 
Feuch,  ciod  'a  ghnè  ghràidh  so  !  Cha'n  urrainn 
briathra  a  chur  an  cèill,  agus,  uime  sìn,  feum- 
aidh  mor-mheas  tosdach  seasamh  'nan  àite. 

A  nis  nach  airidh  an  gràdh  so  air  gràdh  ? 
Ciamaratae  tachairt,  (Ìm'anam!  nach  'eil 
e  a'  drughadh  ort  ni's  mò  ?  Nach  'eil  e,  le  bhi 
beachdachadh  air,  a'  lasadh  suas  teine  a'd* 
chridhe  ?  Smuainicheadh  neach  ann  an  leithid 
so  do  chùis,  gu'n  àrdaicheadh  smuainte  dur- 
achdach  sracì  do  ghràdh  gu  bhi  'na  lasair 
aoibhneis  agus  mhor-ghairdeachais  !  Agus,  cia 
uaith  tha  an  cion-seirc  so  ag  èirigh  ? 

Och,  is  ann  o  mo  chridhe  aingidh  neo- 
chreideach.  Tha  na  nithe  so  cho  mòr  is  gu 
bheil  iad  a'  dol  thar  tuigse.  Ach  thugam 
fa'near  "  nach  iad  smuainte  an  Tighearna  ar 
smuainte-ne,  ni  mò  is  e  a  shlighean-sa  ar 
slighean-ne  ;  ach  gu  bheil  iad  àrd  os  an  ceann 
mar  ata  na  neamhan  àrd  seach  an  talamh," 
(Isaiah  Iv.  8,  9.  ;)  agus  gu  bhcil  a  thròcairean 
an  coimhmeas  r'a  mhorachd.     Is  tric  le  tiodh- 

lacaibh  rioghail  bhi  mòr  agus  riomhach,  air 
an  toirt  seachad  a  reir  staid  an  righ ;  agus 
ciod  ni's  lugha  a  bheirear  seachad  le  Righ  nan 
righ,  agus  Ard-uachdaran  neimh  agus  na 
tahnhainn,  na  na  nithe  sin  a  chunnaic  e  iom- 
chuidh  a  ghealltainn  do  hichd  a  dheadh-ruin? 
Agus  mar  is  iriosal  cuspairean  aghràidh,is  ann 
is  glòrmhor  'fhiughantas.  Mar  is  isle  a  theid 
amhaitheas,  's  ann  a's  àirde  a  dh'eireas  e:  Ach 
gu'n  tigeadh  e  cho  iosal  riumsa — an  neach  a's 
lugha,  seadh  a's  higha  na  an  ti  a's  lughado  na 
naomhaibh  uile,  seadh  cheud-fhear  pheacach; 
tha  so  a'  cur  mo  chreidimh  gu  dhùlan,  agus  a* 
toirt  orm  glaodhaich  a  mach,  "  Tha  e  neo- 
chomasach;  cha'n  urrainn  e  tachairt  a  chaoidh 
gu'n  tugadh  Dia  gràdh  do  leithid  a'  chnuimh- 
eig,  do  leithid  do  dheamhan  'sa  ta  mise  !  a 
bhris  a  laghanna, — a  chur  a  ghràs  an  neo- 
bhrigb, — a  mhùch  a  spiorad^ — a  shaltair  air  a 
mhac !  Cù  mi-thaitneach,  a  thionndaidh  a 
ghràs  gu  macnus,  agus  a  bhuanaich  ann  am 
peacadh,  a  dh'aindeoin  gach  doigh  chum 
m'ath-leasachadh  !  Creutair  cùl-sleamhnach- 
adh,  ceannairceach,  breugach  !  agus,  air 
dhomh  fios  a  bhi  agam  air  na  nithibh  so,  nach 
'eil  gabhail  tuille  suim  diubh  na  a  ta  meall 
do'n  talamh,  no  carraig,  no  peacach  cruaidh- 
chridheach  agus  neo-thoinnisgeach  !  Feum- 
aidh  mi  aideachadh  nach  'eil  e  furasd  domh 
so  a  chreidsinn  :  Agus  an  uair  a  ta  mi  a'  glac- 
adh  dòchais,  tha  mi  gabhail  iongantais  gu 
bheil  dànadas  agam  gu  so  a  dheanamh  ;  agus 
tha  mi  toirtchu  do  ghràs  agus  do  thròcair  Dhè 

nach  robh  mi  o  chionn  fhada  a'm'  Chain,  no 
a'm'  ludas ;  no,  air  a  chuid  a's  lugha,  a'm* 
Spira,  no  a'm'  Mhagor-mhisabib,  a'm'  chùis- 
€agail  domh  fèin  agus  do  gach  neach  a  ta  mu'n 
cuairt  domh,  air  son  uamhuinn  agus  oillte 
m'eu-dòchais  ! 

Agus  gidheadh  tha  trocair  neo-chriochnach, 
agus  toilhinneas  neo-chriochnaeh  an  so  'na 
chuideachadh  dhomh.  Creididh  mi  gu  bheil 
tròcair  ann  airson  an  neach  a's  miosa,  do 
bhrigh  gu'n  dubhairt  Dia  e ;  agus  cha  bhi  do 
dhànadas  agam  na  chuireas  mi  fèin  a  mach  as 
an  àireamh  do  bhrigh  nach  d*  rinn  Dia  so : 
Tha  gach  uile  ni  so-dheanamh  do  Dhia.  Is 
urrainn  dasan  deich  mìle  talann  a  mhaitheadh 
cho  maith  ri  beagan  fheoirling  ;  agus  bheir  e 
maitheanas  air  son  iomadh  peacaidh  agus 
truailhdheachd  gràineil  do  gach  anam  a  ta 
aithreachail,  iriosal,  agus  toileach.  Cha'n 
fheud  mi  gràs  Dhè  àicheadh  ;  agus  uime  sin, 
tha  mi  ag  aideachadli  a  ghrais,  agus  air  an 
aobhar  sin  a'  creidsinn. 

Agus  an  sin  cia  mar  a's  urrainn  domh  gun 
ghràdh  a  bhi  agam  ?  O  m'anam  !  tuit  gu  h- 
iriosal  aig  cosaibh  do  Shlànuighir  ghràdhaich  ; 
agus  mar  vu*rainn  thu  ni's  fearr  a  dheanamh, 
nochd  do  ghràdh  le  d'  osnaich  agus  le  d'  dheoir, 
nach  urrainn  thu  a  ghràdhachadh  ni's  mò. 

Ach.  a  Thighearn,  feudaidh  mi  deasboir- 
eachd  rium  fèin  gus  am  bi  mi  sgìth,  ma  bhios 
do  ghras-sa  air  a  chumail  uam,  agus  do  spioràd 
air  àicheadh  dhomh.  O  biodh  do  ghradh  air 
a,  dh(jrtadh   a  mach   ann  am  chridhe  tre  an 

charraig  so,  agus  leaghaidh  i.  Sèid  air  a' 
mheall  mharbh  so^  agus  fàsaidh  e  beò  ;  tarr- 
uing  mi;,  agus  ruithidh  mi  a'd'  dheigh.  Cha'ii 
urrainn  domh  a  ràdh  gu  bheil  gràdli  agani 
duit,  ach  is  urrainn  domh  a  ràdh  gu  bheil  a 
mhiann  orm  gràdh  a  bhi  agam  duit.  Is 
aithne  dhuitse  so,  do'n  aithne  na  h-uile  nithe. 
Feudaidh  mi  thusa  a  ghairm  a'd'  fhianuis, 
nam  faighinn  mo  mhiann,  gu'n  gràdhaichinn 
thu  ni's  mò  na  ghràdhaicheas  naomh  air  bith 
air  thalamh,  seadh,  na  ni  aingeal  air  bith  air 
neamh.  B'fhearr  leani  thusa  a  ghràdhachadh 
mar  is  coir  dhomh  do  ghradhachadh,  na  bhi 
a'm'  mhaighstir  air  gach  ionmhas  air  thalamh, 
— na  gu'n  sleuchdadh  a  rìghrean  uile  sios  aig 
mo  chosaibh, — na  gu'm  faighinn  coir  air  gacli 
iij  tha  sluagh  an  t-saoghail  so  a'  miannachadh. 
B'f hearr  leam  (mar  ata  fios  agad,  a  Thighearnj) 
bàsachadh  ann  am  mòr-ghairdeachas  gràidh 
naoimh,  agus  m'anam  a  thiomnadh  do  lamh- 
aibh  an  losa  bheannaichte,  na  bhi  beò  car 
deich  muilHona  do  bhliadhnaibh,  s€adh  gu 
siorruidh,  ann  an  iomlaineachd  gach  sonais 
chruthaichte.  O  mo  Dhia,.  nach  iarrtus  so  a  ta 
reir  do  chridhe  fein,  'nuair  tha  mi  a'  guidhe 
gu'm  bithinn  comasach  air  thusa  a  ghràdhach- 
adh  le  m'uile  anam^  agus  nach  bithinn  tuip- 
seach  agus  trom,  fuar  agus  neo-bheothail  aig 
a'  chuirm  sin,  far  am  bheil  cuimhneachan  a' 
ghrkidh  a's  luachmhoire  agus  a's  glormhoire 
aù'  an  cualas  riamh  iomradh. 

§  10.  Feumaidh  mi  mar  an  ceudna  bhi  ann 

an  suklheacliadh  aithreachail  inntinn  aig  bord 
an  Tighearn.  Bii  chòir  do  chuimhneachan 
gràidh  mo  Thighearn  a  bhàsaich  air  mo  shon, 
tno  chridhe  a  leaghadh  sios  le  doilgheas 
caoimhneil  air  son  nam  peacanna  sin  a  bhruth 
agus  a  cheus  esan.  ''  Rinneadh  'anam  'na 
iobairt-reitich  air  son  mo  pheacanna/*'  (Isaiah 
liii.  10.)  agus  nach  bi  mo  chridhe  tuirseach 
*nuair  a  smuainicheas  mi  air  a'  chupan  shearbh 
sin,  anns  an  robh  mo  pheacanna  mar  nimh 
marbhtach,  agus  a  dh'òl  esan,  air  mo  sgàth-sa, 
gu  ruig  na  deisgeanan.  O  m'anam  !  'nuair 
a  chuimhnicheas  mi  air  mo  Shlanuighear, 
feumaidh  mi  cuimhneachadh  mar  an  ceudna 
air  mo  pheacaibh  air  son  an  do  bhàsaich  esan 
chum  mise  a  theasairginn.  Mo  pheacanna  ! 
Cia  farsuinn  am  focal  !  Cia  mòr  a'  chùis  !  Tha 
mi  fo  ioghnadh  agus  a'  crith,  air  dhomh  beachd 
coitchionn  a  ghabhail  do'n  chùis  so,  agus  feum- 
aidh  mi  bhi  air  mo  shlugadh  suas  agus  caillte 
ann  am  smuaintibh  'nuair  a  ghabhas  mi  beachd 
sonraichte — c'àit  an  tòisich;,  no  c'àit  an  criocii- 
naich  mi  !  Gun  teagamh,  feudaidh  mi  tòis- 
each  aig  an  fhreumh,  ''  FeucV  ann  an  euceart 
dhealbhadh  mi,  agus  ann  am  peacadh  ghabh 
mo  mhàthair  mi  'na  broinn,"  (Salm  h.  5.)  Ach' 
tha  na  freumhan  honmhor  a'  dol  thar  tomhas  : 
cha'n  aithne  dhomh  an  àireamh.  Tha  àithne 
Dhè  ro-fharsuinn,  agus  a  reir  a  farsuinneachd 
feumaidh  mi  mo  chionta  a  mheas.  Ciod  an 
àithne  nach  do  bhris  mi  ?  Ciod  an  ni  anns 
nach  robh  mi  ciontach  }  A  thaobh  peacanna 
m'aineolais,  agus  mo  laigsinn  choitchionn, 
feumaidh    mi    bhi    ag   osnaich,   agus  a  ràdh. 

**  Cò  a  thuigeas  a  sheacharain  ?"  (Salm  xix.  12.) 
Bithidh  e  'na  ghnothuch  neo-ghearr  agus  mul- 
adach  bhi  cuimhneachadh  agus  a'  caoidh  mo 
sheachrana  a's  cudthromaiche,  agus  caithidh 
so  tuilleadh  do  m'aimsir  na's  urrainn  domh  a 
bhuileachadh  air.  Ach,  O  m'anam  I  cuiream 
mar  f  hiachaibh  ort  gu'n  dean  thu  caoidh  air  son 
nam  peacanna  a's  antromaiche  do  d'  bheatha : 
Leugh  thairis  do  mhiosachan,  agus  sil  deur  air 
na  làithibh  dubha  tha'n  sin. 

[]N. — An  so  gabh  beachd  le  cridhe  brònach 
air  na  peacaibh  sonraichte  sin  a's  uamharra  na 
chèile.ì 

Agus  ged  tha  dòchas  agam  gu'n  d'thug 
Dia  maitheanas  duit,  O  m'anam  !  na  toir  thusa 
maitheanas  duit  fèin  a  chaoidh.  O  ciod  a 
their  mi  ?  Tha  nàire  agus  rughadh  gruaidh  orm 
m'aghaidh  a  thogail  suas  riutsa,  O  mo  Dhia," 
(Esra  ix.  6.)  Cha  b'urrainn  domh  sìth,  no 
foighidinn,  no  dòchas  a  bhi  agam,  ach  air  son 
a  leithid  so  do  ghealladh,  *'  gu'n  glan  fuil 
losa  Criosd  a  mhic  o  gach  uile  pheacadh.'* 
(1  Eoin  i.  7.) 

Ghabhainn  mar  an  ceudna  ath-bheachd  son- 
raichte  do  m'  chaithe-beatha  o'n  t-sacramaint 
mu  dheireadh  :  Agus  an  so  gheìbh  mi  ni's  leòir 
gu'm  chur  fo  nàire,  agus  fo  dhoilgheas.  Mo 
thruaighe  mise  !  Cia  cho  neo-fhreagarach  'sa 
bha  mo  chaithe-beatha  do  m'  aidmheil  agus  do 
na  geallanaibh  a  thug  mi  seachad,  agus  do'n 
f  hèin-f  hiosrachadh  sòlasach  anns  an  d'rinn  mi 
gairdeachas,  agus  air  son  an  robh  mi  ro- 
thaingeil  ! 

^}^, — An  so  suidhich  do  smuainte  air  na 
peacaibh  a's  truime  sa'  mìos  a  chaidh  seachad.] 

An  robh  leithid  so  do  ghniomh  a'  cordadh 
ris  an  ni  sin  a  thagair  agus  a  gheall  thu  o 
chionn  ghoirid  aìg  bord  an  Tighearn  ?  An 
robh  a  leithid  so  do  riaghladh  cubhaidh  do 
Chriosduidh,  no  iomchuidh  air  son  fear-coman- 
achaidh  ?  An  robh  sàsuchadh  a  leithid  so  do 
ana-miann  feolmhòr  freagarach  do  dheis- 
ciobul  an  t-Slanuighir  naoimh,  uain  Dhè  gun 
smal  ?  An  robh  e  iomchuidh  air  son  aoin  do 
chaoraich  threud  Chriosd  bhi  'g  aoirneagain, 
mar  mhuc,  san  làthaich  ?  An  robh  an  uaill, 
an  fhearg,  an  droch-rùn,  am  farmad,  an  neo- 
sheirceileachd  so,  a  cordadh  ris  a'  ghealladh 
dhurachdach  sin,  gu'n  gabhadh  tu  raar  do 
chuibhrionn  esan  a  thàinig  ''  chum  gu'n 
sgriosadh  e  oibre  an  diabhuil/'  (1  Eoin  iii.  8.) 
*'  Cuimhnich,  agus  bi  air  do  mhasluchadh, 
agus  na  fosgail  do  bheul  tuille  air  son  do 
iiàire  !  Gu  deimhin  tha  mi  ni's  amaidiche  na 
duine  air  bith,  agus  cha'n  'eil  tuigse  duine 
agam,"  (Gnath-fhocal  xxx.  2.) 

Agus,  O  m'anam  !  "  Nach  leòir  dhuit  a* 
chuid  a  chaidh  seachad  do  aimsir  do  bheatha" 
(1  Pead.  iv.  3.)  gu  gniomhara  neo-iomchuidh 
agus  araaideach  a  choimhhonadh.  Gu  deimhin 
is  coir  dhomh  a  ràdh,  ''  Ma  rinn  mi  aingidh- 
eachd,  cha  dean  mi  sin  ni's  mò."  Gu'm  b'e 
sin  mo  rùn-suidhichte ;  agus  aig  bord  an 
Tighearn  ceanglam  mi  fèin  le  bannaibh 
nuadha,  gu'n  gluais  mi  ni's  faicilliche  san  àm 
ri  teachd, — gu'm  bi  mo  chràbhadh  ni's  bith- 

eanta, — mo  ghiulan  ni's  firinnich',  mo  sheirc 
ni's  coitchionn,  agus  mo  chaithe-beatha  gu 
h-ioralan  ni's  spioradail. 

O  mo  Dhia  !  'Se  so  mo  rùn-suidhichte,  ach 
na  leig  dhomh  bhi  dh'easbhuidh  grais  a  ta  a 
mhàin  uile-fhoghainteach  air  mo  shon  :  thoir 
dhomh  fior-aithreachas ;  bitheam  treibhdhir- 
each  a'm'  run-suidhichte,  agus  bitheadh  ion- 
racas  mo  chridhe  air  fhaicinn  ann  an  gluasad 
iomchuidh  san  àm  ri  teachd.  Biodh  e  mar 
sin,  air  sgàth  losa  ! 


CAIB.  V. 

Am  Jìor-chreìdeach  aig  bord  an  Tighearn. 

A  Nis,  O  m'anam !  Thug  deadh  làmh  mo 
Dhè  thu  a  dh'ionnsuidh  a  thighe,  agus  chuir  i 
a'd'  suidhe  sios  thu  aig  a  bhord.  Feuch  tha 
gach  ni  deas  !  Faic  gu  bheil  thusa  deas  gu  do 
Dhia  a  choinneachadh  agus  gu  comhdhail 
cheart  a  thoirt  da. 

"  Eirich,  a  ghaoth  à  tuath,  agus  thig,  a 
ghaoth  à  deas,  sèid  air  feadh  mo  liosa,  rachadh 
fàile  cùbhraidh  a  spiosraidh  a  mach.  Thig- 
eadh  m'annsachd  d'a  lios,  agus  itheadh  e  d'a 
thoradh  taitneach."  (Dan  Sholaimh  iv.  l6.) 
'Nuair  thig  an  Righ  a  steach  a  dh'amharc  air 
na  h-aoidhibh,  na  faiceadh  e  mise  mar  neach 
aig  nach  'eil  trusgan  na  bainnse. 

Is  àrd-f  hèill  ro-chudthromach  so !  O  m'anam^ 

thig   dhith    le    mòr-uiTara    agiis   le   h-eagal 
diadhaidh. 

"  Cha'n  àit  air  blth  so  ach  tigh  Dhè,  agus 
is  e  so  geatanèimh,"  (Gen.  xxviii.  17- ;)  biodh 
mo  shuidheachadh  inntinn  iomchuidh,  spiorad- 
ail,  agus  nèamhaidh. 

O  mo  Dhia  1  cum  air  falbh  am  buaireadair ; 
cum  a  mach  an  saoghal ;  agus  cum  sios  mo 
thruaillidheachd. 

Na  salaicheadh  ana-miann;  na  gabhadh 
gnothuch  air  bith  sealbh  ;  agus  na  tionndaidh- 
eadh  smuainte  suarach  minntinn  air  falbh. 
Dluthaich  ri  mo  chridhe,  agus  biodh  e  a'  seall- 
tuinn,  agus  air  a  shocrachadh  ortsa. 

Tha  do  ghràs,  O  Thighearn,  ni's  leoir  dhomh, 
agus  biodh  do  chumhachd  air  a  dheanamh 
foirfe  ann  am  anmhuinneachd. 

Oibrich  annam  araon  an  toil  agus  an  gniomh : 
neartaich  mi  gu  treun,  tre  do  spiorad-san  anns 
an  duine  an  leth  stigh. 

Beothaich  rao  chreidimh,  mo  ghràdh,  agus 
gach  gràs  feumail  eile  gu  cleachdadh  tagair- 
«ach  agus  làidir. 

losa  bheannaichte !  as  t'eugmhais-sa  cha'n 
urrainn  domh  ni  air  bith  a  choimhHonadh.  Is 
urrainn  mi  gach  ni  a  dheanamh  tre  Chriosd  a 
neartaicheas  mi.  Tarruing  mi,  agus  a'd'  dhèigh 
ruithidh  mi. 

§  2.  'Nuair  tha  am  ìninìsteìr  a'  hriseadh  anarain, 

Mar  so  bha  corp  mo  Thighearn  air  a  bhris- 
eadh :  "  B'i  toil  an  Tighearn  a  bhruthadh 
agus  a  chur  fo  àmhghar." 

^^  Bhruthadh  e  air  son  ar  n-aingidheachdan." 

O  gabham  beachd  do  shamhladh  a  chuirp  a 
bha  air  a  bhruthadh,  le  cridhe  briste  agus  le 
spiorad  brònach ! 

Is  cruaidh  da  rireadh  an  cridhe  sin  nach 
maothaich  an  sealladh  so  ! 

Tha  mi  am  barail  gu  bheil  mi  faicinn  a 
chorp  riomhach  air  a  sgiùrsadh  agus  air  a 
lotadh.  Is  cruaidh  an  ni  ri  smuaineachadh 
gu'm  biodh  ionracas  iomlan  air  a  chkradh  air 
an  doigh  so.  Ach  an  uair  a  smuainicheas  mi 
gu'n  robh  an  t-Uan  neo-lochdach  so  aig  an 
àm  cheudna  *'  'na  Dhia  thar  gach  uile,  beann- 
aichte  gu  siorruidh/'  agus  gu'n  d'  fhuiling  e 
so  uile  air  mo  shonsa,  cia  cruaidh  mo  chridhe, 
mar  bi  e  air  a  mhaothachadh  ? 

Agus  an  uair  a  bha  a  chorp  air  a  bhruthadh 
air  an  doigh  so,  chaidh  an  t-iarunn  a  steach 
'na  chridhe.  Cò  is  urrainn  a  thuigsinn  ciod 
a  dh'  fhuiling  ar  Slànuighear,  'nuair  aghlaodh 
e"Mo  Dhia^moDhia^c'ar  sona  threigthumi.?" 

Faic  an  so  cia  olc  agus  cia  searbh  an  ni  am 
peacadh,  agus  cia  gràineil  e  ann  an  sealladh 
Dhè,  'nuair  nach  deanadh  iobairt  ni's  lugha 
ceartas  brosnuichte  a  riarachadh  ! 

An  so  tha  gràs  !  an  so  tha  gràdh  !  gu'n  uU- 
uicheadh  Dia  corp  d'a  mhac,  agus  anns  a* 
chorp  sin  gu'n  giulaineadh  e  '^  ar  peacanna  air 
a'  chrann,"  (1  Pead.  ii.  24.) 

§  3.  'Nuair  tha  am  viinisteir  a'  taomadh  a 
mach  anfhiona. 

Mar  so  bha  fuil  Chriosd  air  a  dortadh  air 
mo  shon-sa. 

"  Tha  sinn  air  ar  saoradh,  cha'n  ann  le 
nithibh  truaiUidh  mar  a  ta  airgiod  agus  òr, 
ach  le  fuil  luachmhoir  Chriosd,  mar  fhuil 
Uain  gun  chron,  gun  smal,"  (1  Pead.  i.  1 8-I9.) 

"  Ma  ni  fuil  tharbh  agus  ghabhar  dream  a 
naomhachadh  chum  glanaidh  na  feòla ;  cia 
mòr  a's  mò  ni  fuil  Chriosd,  a  thug  e  fèin  suas 
tre  'n  spiorad  shiorruidh  gun  lochd  do  Dhia, 
'ur  coguis-sa  ghlanadh  o  oibribh  marbha  chum 
seirbhis  a  dheanamh  do'n  Dia  bheò  ?"  (Eabh. 
ix.  13,  14.) 

O  seallam  air  losa  a'  sruthadh  fola,  le  cridhe 
brònach  ! 

Faic  an  tobair  a  chaidh  f  hosgladh  air  son 
peacaidh,  agus  air  son  neoghloine  !  "  Glanaidh 
fuil  losa  Chriosd  o  gach  uile  pheacadh." 

Thig  am  fagus,  O  m'anam  !  agus  co-chur. 
Nigh  agus  bi  glan  :  Glan  leis  an  hisop  so, 
agus  bithidh  tu  glan  :  Nigh  anns  an  t-soith- 
each-ionnlaid  so/'  agus  bithidh  tu  ni's  gile  na 
sneachdadh,"  (Salra  li.  7-) 

Ciod  ris  nach  feud  duil  a  bhi  againn  o  fhuil 
Dhè,  o  'fhuil-san  a  bha  'na  Dhia.  (Gniomh. 
XX.  28.) 

Cia  saor  a  dhoirt  e  'fhull !  Seall  le  mòr 
aoibhneas  air  na  sruthannaibh  gràidh  sin,  agus 
smuainich  cia  mòr  a  tathu  an  comain  an  neach 
sin  a  leig  a  bheatha  fèin  sios  air  do  shon. 

O  mo  Dhia,  cuir  mo  chridhe  am  farsuinn- 
eachd  le  gràdh  do  leithid  so  do  charaid,  agus 
na  leig  do  m'chridhe  a  chaoidh  bhi  air  a  chumh- 
annachadh  d'a  thaobh-san,  a  dh'  fhosgail  a 
chuislean,  agus  a  dhoirt  'fhuil  cho  saor,  agus 
a  bhàsaich  air  mo  slioit. 

Faigheadh  mo  shuil  buaìdh  air  mo  chridhe, 
agus  cuimhnicheam  le  mòr-chaomhalachd,  air 
an  teisteas  a  thug  e  seachad  air  a  ghràdh  do  m' 
thaobh.  An  robh  gràdh  riamh  cosmhuil  ri  so  ? 

§  4.     A'  glacadh  an  arain. 

losa  bheannaichte  !  is  tusa  aran  na  beatha ; 
tha  do  chorp  briste  'na  bhiadh  air  son  anama : 
O  itheam  tre  chreidimh  agus  maiream  beò  ; 
ìtheam  agus  na  faigheam  bàs  a  chaoidh."  (Eoin 
vi.  46.) 

'Nuair  a  ghabh  ludas  an  greim,  chaidh  Sa- 
tan  a  steach  ann.  A  Thighearn,  deonaich 
'nuair  a  ghlacas  mise  an  t-aran  so  gu'n  teid 
Criosd  a  steach  annam,  agas  gu'n  gabh  e 
sealbh  shiorruidh  air  m'anam. 

A  nis,  O  m'anam !  gabh  ri  Criosd  gu  h- 
iomlan,le  cridhe  iomlan,  airson  slàinte  iomlain. 

''  A  Thighearn,  cha'n  airidh  mise  air  thusa 
a  theachd  a  steachd  fo  m'  chleith." 

Tha  mi  gun  teagamh  ro  neo-airidh,  ach  tha 
mi  an  dòchas,  tre  ghràs,  nach  'eil  mi  gu  tur 
neo-thoileach. 

O  nam  biodh  mo  mhiann  an  deigh  a'  bhidh 
spioradail  so  co'-ionann  ri  m'fheum  air,  cia 
farsuinn  a  dh'  fhosgaileadh  m'anam  a  bheul, 
agus  cialàna  bhitheadh  e  air  alionadh.  (Salm 
Ixxxi.  10.) 

"  O  thusa  a  sholair  aran  domh,  beothaich 
mo  chiocras  'na  dhèigh,  agus  beannaich  gu 
pailt  mo  lòn. 

"  A  Thighearn,  meudaich  mo  chreidimh. 

'*  O  biodh  an  t-aran  so  air  a  bheannachadh 

chum  mo  bheathachadh   spioradail,   agus  m' 
f  hàs  ann  an  gràs. 

"  O  gu'm  faighinn  à  lànachd  Chriosd,  agus 
gràs  air  son  gràis.     (Eoin  i.  lò'.) 

"  Leis  a'  bhiadh  rioghail  so  fàsadh  m'anam 
a  ta  bochd  agus  seargta,  sultmhor  agus  ùr. 
(Salm  xcii.  14.) 
"  Is  biadh  gu  firinneach  'fheoil.  (Eoin  vi.55.) 
"  O  m'anam  !  gabh  gu  toileach  agus  gèill ; 
gabh  ri  losa,  agus  thoir  thu  fèin  suas  da.  Mo 
'Thighearn  agus  mo  Dhia :  buinidh  mi  dhuitse 
— saor  mi. 

"  Rinn  mi  roghainn  an  diugh  do'n  Tighearn 
gu  bhi  'na  Dhia  dhomh.     (Deut.  xxvi.  17-) 

"  Dhasan  buinidh  mi,  agus  ni  mi  seirbhis  da. 
(Gniomh.  xxvii.  2.3.) 

"  Beannaichte  gu  robh  Dia,  eadhon  Athair 
ar  Tighearna  losa  Criosd^  a  bheannaich  sinne 
ieis  gach  uile  bheannachadh  spioradail  ann  an 
ionadaibh  nèamhaidh  ann  anCriosd."  (Eph.i.S.) 

Beannaichte  gu  robh  Dia  air  son  losa  Criosd. 

*'  Buidheachas  do  Dhia  air  son  a  thiodhlaic 
do-labhairt." 

§  5.     Air  gabhail  «'  clmpain. 

"  Is  e  an  cupan  so  an  coimhcheangal  nuadh 
ann  am  fuil  mo  Thighearn."     (1  Cor.  xi.  25.) 

"  Gabhaidh  mi  cupan  na  slainte^  agus 
iocaidh  mi  mo  bhòidean." 

"  Is  deoch  gu  firinneach  fuil  Chriosd." 
(Eoin  vi.  55.) 

Gabhaidh  mi  cupan  a'  bheannacliaidh  ; — 
agus  urramach  gu'n  robli  a  ghràdh-san,  a  bha 

"alr  a  dheanamh  'na  mhallachadh  air  mo  shon/' 
(Gal.  iii.  13.)  chum's  gu'n  lionadh  e  an  cupan 
so  le  beannachd. 

O  cia  saor  a  dh'òl  mo  Thighearn  "  do'n 
t-sruth  air  an  t-slighe."  Cuìmhnich,  O  m' 
anam  !  an  gràdh  sin  thug  air  a  ràdh,  "  An 
cupan  a  thug  m'Athair  dhomhsa  ri  òl  nach  òl 
mi  e  ?"  Bu  chupan  searbh  dhasan  e,  ach 
dh'òl  se  e  gu  ruig  na  deisgeanan.  Is  cupan 
beannachaidh  dhomhsa  e ;  agus  nach  òl  mi  as 
gu  toileach  mar  chuimhneachan  airsan .'' 

"  losa  bheannaichte !  dh'òl  thusa  o  laimh 
an  Tighearn  cuach  a  chorruich  ;  dh'òl  thu, 
dh'fhàisg  thu  as,  deisgeanan  cuaiche  na  ball- 
chrithe,"  (Isaiah  li.  17. ;)  agus  an  do  chuir  thu 
a'm'  lamhaibh-sa  "  cupan  a'  chomhfhurtachd 
6o  ?"  "  Feuch  ciod  a'  ghnè  ghràidh  so  !" 

"  O  fuil  luachmhor,  a  ghlanas  o  gach  uile 
pheacadh  ! 

Ol,  O  m'anam  !  agus  cuimhnich  air  losa. 

"  Ol,  agus  dean  caoidh  air  son  do  pheac- 
anna,  agus  t'amaideachd." 

Ol,  agus  gabh  ri  maitheanas. 

Ol,  agus  gabh  greim  do  choimhcheangal 
Dè,  a  bha  air  a  sheulachadh  le  fuil  an  Uain, 
"  mar  t'uile  shlainte,  agus  t'uile  mhìann." 

Ol,  agus  dichuimhnich  do  dhoilgheasan. 

Ol,  agus  thoir  maitheanas  do  d'  naimhdibh. 

Ol,  agus  thoir  buaidli  air  eascairdibh  t'an- 
ama. 

Ol,  agus  dean  gairdeachas  ann  an  dòchas 
glòir  Dhè. 

losa  bheannaichte  !  cuiridh  mi  an  cuimhne 
do  ghràdh  ni's  mò  na  fion,  (Dan  Sholaimh  i.  4.) 
"  Dhasan  a  ghràdhaich  sinn,  agus  a  dh'ionn- 
laid  sinn  o  ar  peacaibh  'na  fhuil  f èin,  agus  a 
rinn  righre  dhinn,  agus  sagairt  do  Dhia  agus 
d'a  Athair-san ;  Dhasan  gu'n  robh  glòir  agus 
cumhachd  gu  saoghal  nan  saoghal.  Amen." 
(Tais.  i.  5,  6.) 

Beannaichte  gu'n  robhDia  airson  losaCriosd. 

-'^  Buidheachas.do  Dhia  air  son  a  thiodiilaic 
do-labhairt." 

§  6.     Aig  co-dhùnadh  an  t'Sacramaiìit. 

*'  Is  airidh  an  t-uan  a  chaidh  mharbhadh 
air  cumhachd,  agus  saoibhreas,  agus  gliocas, 
agus  neart,  agus  urram,  agus  glòir,  agus  mol- 
adh  f  haotainn." 

Moladh,  agus  urram,  agus  glòir,  agus  cumh- 
achd,  gu'n  robh  dhasan  a  ta  'na  shuidhe  air 
an  righ-chaithir,  agus  do'n  Uan  gu  saoghal 
nan  saoghal,"  (Tais.  v.  12,  13.) 

"  Cia  so-ghràdhach  do  phailliuna,  a  Thigh- 
earna  nan  slògh  !  Is  beannaichte  iadsan  a  tha 
'nan  comhnuidh  a'd'  thigh-sa ;  is  fearr  là  a'd' 
chùirtibh  na  mìle  :  b'  f  hearr  leam  bhi  ri  dor- 
saireachd  ann  an  tigh  mo  Dhè,  na  bhi'm 
chomhnuidh  ann  am  pàilliunaibh  aingidh- 
eachd."     (Sahn  Ixxxiv.  1,  4,  10.) 

Agus,  O  m'anam  !  ma  bha  an  uair  so  cho 
milis,  air  do'n  righ  bhi  air  fhoillseachadh 
dhomh  'na  ghlòir,  agus  an  duthaich  tha  fad 
air  astar,  ged  chunncas  iad  a  mhain  gu  dorcha 
tre  ghloin,  ciod  e  siorruidheachd  ann  an  neamhj 

'nuair  a  chi  mi  e  mar  a  ta  e,  agas  a  bhios 
aithne  agam  air,  mar  a  ta  aithne  orra ;  'nuair  a 
bhios  mi  maille  ris,  far  am  bheil  e,  agus  a  chi 
mi  a  ghlòir.   Dean  cabhag,  O  fhir  mo  ghràidh! 

Air  an  doigh  so  is  coir  dhomh  mo  Thigh- 
earn  a  chuimhneachadh  gus  an  tig  e.  Beann- 
aichte  gu'n  robh  Dia  air  son  an  orduigh 
naoimh  so.  Ach,  O  gu'm  biodh  m'anam  air 
a  chlaoidh  lefadal  air  son  ath-theachd  Chriosd, 
'^  'nuair  a  dh'  fhoillsichear  e  dhoibhsan  aig 
am  bheil  suil  ris,  as  eugmhais  peacaidh,  chum 
slainte,"  (Eabh.  ix.  28.) 

Thubhairt  e,  "  Tha  mi  teachd  an  aithghearr ; 
seadh,  thig,  a  Thighearn  losa/'  (Tais.  xxii.  20.) 
Aig  an  àm  cheudna,  O  m'anam  !  cuimhnich 
c'àit  an  robh  thu,  agus  ciod  a  bha  thu  deanamh. 
Dh'  fhosgail  thu  do  bheul  do'n  Tighearn,  agus 
cha'n  fheud  thu  dol  air  t'ais.  Cheangail  thu 
t'anam  le  mionnaibh :  Mhionnaich  thu;,  agus 
feumaidh  tu  a  choimhlionadh,  gu'n  coimhid 
thu  breitheanais  a  cheartais. 

Dh'aidich  thu  air  an  \an  diugh  gur  e  an 
Tighearn  do  Dhia :  Bi  fìrinneach  dha :  Leig 
leis-san  a  mhain  bhi  air  àrdachadh  a'd'  chridhe; 
bi  leis-san,  agus  na  b'ann  le  neach  eile. 

A  nis,  O  mo  Dhia  !  tha  mi  g'ad  bheannach- 
adh  air  son  saorsa  do  thighe  :  tha  mi  g'ad 
bheannachadh  air  son  comhnaidh  do  spioraid  : 
Nàire  mo  dhroch  ghiulain  tha  mi  gabhail 
dhomh  fèin,  ach  an  cliu  gu  h-iomlan  tha  mi 
toirt  duitse.  O  cuidich  leam  tre  do  ghràs, 
mar  a  ghabh  mi  ri  losa  Criosd,  mar  sin  gu'n 
gluais  mi  ann,   chum's   ge  b'e  àit  am  bi  esan^ 

an  sin  gu'm  bi  mise,  a  sheirbhiseach  neo-airidh, 
mar  an  ceudna.     Amen  affus  amen. 


CAIB.  VI. 


An  fior-chreìdeach  cin  uaignidheas  an  deigh  dha 
hhi  aig  bord  Siiipeir  a?i  Tighearna. 

§  1.    An  uair  a  bha  an  Sacraìnaint  sòlasach. 

'*  Beannaich  an  Tighearn,  O  m'anam  ;  agus 
moladh  gach  ni  a  ta  an  taobh  stigh  dhiom, 
'ainm  naomh-san  :  Beannaich  an  Tighearn,  O 
m'anam  !  agus  na  dichuimhnich  a  thiodhlacan 
uiìe ;  a  chrùnas  thu  le  caoimhneas  gràidh, 
agus  caomh-throcairibh  ;  agus  a  shàsuicheas 
do  bheul  le  nithibh  maith."  (Salm  ciii.  1,  &c.) 

Cia  cho  taingeil  is  coir  dhomh  a  bhi  gu'n 
robh  dorsan  tighe  an  Tighearn  fosgailt'  dhomh, 
agus  gu'n  robh  saor-chomas  agam  teachd  a 
dh'ionnsuidh  a  bhuird.  Cia  mar  thachair  so 
dhomhsa,  a  thoill  o  chionn  fhada  a  bhi  air  mo 
dhruideadh  steach  am  measg  nan  spiorad  ara 
priosan,  agus  a  bhi  air  mo  bheathachadh  le 
aran  an  amhghair,  agus  le  uisge  an  amhghair, 
gu'm  faighinn  comas  teachd  air  aoidheachd  gu 
leithid  so  do  chuirm  ;  "  cuirra  do  nithibh 
blasta  làn  do  smior,-do  fhion  aosda  air  a  dheadh 
tharruing  ?"  gu'm  faicinn  an  "  Righ  'na  ghlòir, 
agus  gu'n  suidhinn  maille  ris  aig  a  bhord ;" 
gu  h-àraidh  'nuair  a  bha  aobhar  agam  a 
smuaineachadh  gu'm  bithinn  air  m*  fhuadach- 

adh  o  a  làthair,  agus  gu'n  cluinninn  na  briathra 
dòlasach  sin,  "  Na  faic  m'aghaidh  ni's  mò." 

Beannaichte  gu'n  robh  Dia^  a  leig  dhomh 
bhi  beò  a  dh'  fhaicinn  an  là  so, — an  là  aoibh- 
neach  so  ;  agus  nach  robh  mi  air  mo  bhacadh 
fada  roimh  so  le  buiUe  iongantach,  agus  air 
mo  thoirt  am  braighdeanas  leis  a'  bhàs  a  dh' 
ionnsuidh  sheòmraichean  an  tighe  sin,  a  dh' 
orduicheadh  do  gach  uile  bheò. 

Beannaichte  gu'n  robh  e,  nach  do  leig  e 
leam  teachd  beò  ni's  faide  an  dichuimhn  air 
ordugh  cho  mihs  agus  cho  tarbhach ;  gu'n 
d'  thug  e  dearbhadh  dhomh  air  mo  dhleasdnas; 
gu'n  do  bhrosnuich  e  mi  gu  rùnachadh,  agus 
gu'n  do  dhaingnich  e  mo  rùn-suidhichte  ;  air 
achd  is  gu'n  do  choisrig  mi  mi  fèin  do'n  Tigh- 
earn  agus  d'a  Eaglais,  thre  thoil  Dè,  a  dh' 
aindeoin  uile  mhi-ruin  an  diabhuil.  'Se  so 
an  ni  a  chuir  mi  romham  uair  agus  uair ;  ach 
bhac  Satan  mi.  Beannaichte  gu'n  robh  Ceann- 
ard  mo  shlainte,  nach  do  bhac  e  mi  ni's  faide  ; 
nach  b'  urrainn  an  àireamh  laidir  do  chunn- 
uilean  a  chuir  e  r'a  cheile  mo  chumail  air 
m'  ais  o  m'  dhleasdnas  :  "  gu'n  robh  mi  air 
mo  dheanamh  ro-thoileach  ann  an  là  a 
chumhachd."  (Salm  cx.  3.) 

Beannaichte  gu'n  robh  Dia,  nach  d'  rinn 
mo  neo-churam  nadurra,  agus  mo  ghaol  air 
fois,  thoirt  orm  dleasdnas  a  sheachnadh,  a  ta 
'g  iarraidh  dichioll,  agus  co-chur  saoithreachail 
gu  ulluchadh  air  a  shon  ;  nach  d'  thug  mo 
mhiann  an  deigh    an  t-saoghail   so  orm  bhi 

gearain  air  soìì  na  h-aimsir  a  dh'  fheumas  f'eaf- 
comanachaidh  iomchuidh  a  chur  air  leth  o 
ghnothuichibh  saoghalta;,  chum  e  fèin  ulluch- 
adh  fa  chorahair  na  seirbhis  naoimh  so  ;  gu 
h-àraidh  nach  do  tharruing  m'  amharusari 
neo-chreideach,  mo  theagamh,  m'  eagal;,  agus 
m'  eud,  mi  o  m'  dhleasdnas,  le  bhi  toirt  orm  a 
smuaineachadh  gu'n  robh  mi  neo-iomchuidh 
agus  neo-airidh. 

Tha  e  mar  fhiachaibh  orm  mar  an  ceudna 
esan  a  chhuthaciiadh  air  son  còmhnaidh  a 
spioraid  Naoimh  agus  a  ghràis,  do  bhrigh 
gu'n  robh  m'  inntinn  air  doigh  àraidh  ciùin- 
ichte ;  gu'n  robh  miann  mo  chridhe  air  'ainm, 
agus  air  a  chuimhne ;  gu  bheil  aobhar  agam 
a  chreidsinn  gu'n  robh  mi  treibhdhireach, 
agus  gu'n  do  ghluais  mi  ann  an  ionracas  mo 
chridhe :  Ged  tha  e  'na  aobhar  nàire  dhomh 
nach  d'  rinn  mi  ni's  fearr,  is  coir  dhomh  esan 
a  mholadh  gu'n  d'  rinn  mi  cho  maith  ;  "  Cha 
mhise,  ach  gras  Dhè  a  tha  maille  rium ! 
Cha'n  ann  duinne,  O  Thighearn,  cha'n  ann 
duinne  a  bhuineas  a'  ghlòir." 

Ach,  O  m'anam  !  Na  biodh  do  thaingeil- 
eachd  air  a  cur  an  cèill  am  briathraibh  coit- 
chionn  a  mhàin :  gabh  ath-bheachd  do'n  ghnoth- 
uch  gu  h-iomlain,  agus  biodh  t  'aideachadh 
d'a  rèir  sin.  Feudaidh  moran  gràidh  bhi  air 
a  chur  an  cèill  le  nithibh  a  ta,  a  reir  coslais, 
ro-bheag ;  nithibh  air  am  feudar  beachd- 
smuaineachadh  le  mòr  thoil-inntinn,  agus  a  ta 
airidh  a  bhi  air  an  cuimhneachadh  le  taingeil- 
eachd. 

Tha  e  i«ar  fhiachaibh  orm  Dia  a  chUuth- 
achadh,  do  bhrìgh,  le  a  fhreasdal  cairdeil, 
gii'n  do  "  threoraich  e  mi  do'n  tigh-f  hiona 
sin,  far  an  robh  a  ghràdh  'na  bhratach 
tharum  ;"  gu'n  robh  dorsan  an  ionaid  naoimh 
fosgailte  ;  nach  'eil  mo  chrannchur  air  a 
shonrachadh  dhomh  sna  h-ionadaibh  sin,  far 
am  bheil  tighean-aoraidh  Dhè  airam  milleadh 
— a  mhinisteirean  air  am  fògradh  do  chùill- 
tibh, — agus  anama  crabhach  air  an  co-eig- 
neachadh  Le  h-ainneart  gus  am  Mana  neamh- 
aidhj  am  biadh  spioradail,  a  thional  le  cutmart 
am  beatha.  Beannaichte  gu'n  robh  Dia  gu'm 
feud  sinn  teachd  cruinn  an  ceann  a  cheile,  le 
caoimhneas  ar  luchd-riaghlaidh^  agus  '^  nach 
'eil  neach  ann  a  chuireas  eagal  oirnn  ;"  gu 
bheil  an  Tighearn  '^  ag  ulluchadh  bord  fa'r 
comhair  am  fianuis  ar  naimhde,"  (Sahii  xxiii. 
5.  ;)  agus  ged  ghuidh  mic  Bhehail  mallachd 
agus  mi-rùn  duinn,  nach  urrainn  doibh  ar 
miUeadh  ;  seadh,  nach  'eil  comas  aca  dragh 
a  chur  oirnn.  Beannaichte  gu'n  robh  Dia, 
cha'n  urrainn  doibh  masladh  a  thoirt  duinn, 
agus  a  ràdh,  ^'  C'àit  a  nis  am  bheil  ar  Dia  ?" 
Feudaidh  sinn  a  nis  "  dol  maille  ris  a'  mhòr- 
chuideachd  gu  tigh  Dhè  le  guth  na  mor* 
chuideachd  a  ta  cumail  là  fèille,"  (Salm  xhii. 
3,  4.)  Beannaichte  gu'n  robh  'ainm  gu  bheil 
e  air  a  cheadachadh  dhuinne,  a's  urrainn 
aideachadh  "  gu  bheil  sinn  samhach  san  tìr," 
(Sahii  XXXV.  20.)  ar  coir-bhreith  nadurra  a 
shealbhachadh,  agus  nach  'eil  sinn  air  ar  meas 
\e  ar  luchd-riaghlaidh  'nar  ceannaircich,  no 
diubhalach  do  righribh^  (Esra  iv.  1  5.) 

Tha  e'na  aobhar  molaidh  domh  mar  an  ceiidna 
''  nach  d'  eirich  olc  air  bith  dhomh,  agus  nach 
d'  thainig  plàigh  am  fagus  do  m'  fharduich," 
(Salm  Ixxxi.  10.)  a  dh'fheudadh  mo  dhruid- 
eadh  a  mach,  ged  bhiodh  dorsan  a  thighe-san 
fosgailte :  nach  robh  mo  thigh  air  a  dhunadh 
suas,  agus  "  A  Thighearn  bi  tròcaireach'* 
air  a  sgriobhadh  air ;  "  nach  do  dhlùth-lean 
droch-thinneas  rium,"  (Sahn  xU.  8.  ;)  agus 
'^  nach  robh  mo  leasraidh  làn  do  ghalar 
granda,"  (Salm  xxxviii.  7«)  a  chumadh  mi  air 
mo  leabaidh  no  ann  am  sheòmar,  agus  a 
bhacadh  dhomh  dol  gu  tigh  an  Tighearn  : 
gu'n  robh  "  rùn-diomhair  Dhè  air  mo  phàill- 
iun,  agus  nach  d'  thàinig  truaighe  dhoruinn- 
each  air  bith  orm,  a  chuireadh  m'  inntinn 
thar  a  chèile,  agus  a  dh'  f  hc\gadh  mi  eu-comas- 
ach  air  an  ordugh  a  fhrithealadh  le  sìth  agus 
le  cràbhadh.  Beannaichte  gu'n  robh  Dia,  nach 
robh  feum  agam  air  leisgeul  Aaroin,  'nuair  a 
dhichuimhnich  e  an  iobairt-pheacaidh  itheadh 
anns  an  ionad  naomh,  agus  a  cho-riasunaich 
Maois  ris  :  "  Agus  thachair  an  leithidean  sin 
do  nithibh  dhomh-sa  ;  agus  nam  bithinn  air 
itheadh  na  h-iobairt-pheacaidh  an  diugh,  an 
gabhta  rithe  an  lathair  an  Tighearn  ?"  (I/cbh. 
X.  IQ.)  Gu  h-àraidh  bhithinn  taingeil  nach 
d'  thug  Dia  air  falbh  a  spiorad, — nach  do 
fhuasgail  e  an  diabhul, — agus  nach  do  leig  e 
fa  sgaoil  mo  thruaiUidheachd  ;  air  achd,  air 
dhomh  bhi  air  mo  glilacadh  ann  am  peacadh 
uamhasacli,  no  air  mo  chlaoidh  le  buaireadh 
craiteach,    nach  biodh    a  dhànadas  agam    na 

thigeadh  ain  fagus  do'n  Dia  eudmhòr  siii  'iia 
ordugh  naomh ;  ach  gu'm  feumadh  m'àit 
bhi  falamh;,  do  bhrigh  gu'n  robh  deamhan 
casaideach,  agus  cogais  agairteach  a'  glaodh- 
aich  agus  ag  ràdh,  '•  Cha'n  'eil  e  glan,  gu 
cinnteach  cha'n  'eil  e  glan,"  (1  Sam.  xx.  26.) 

Bheirinn  mar  an  ceudna  cliu  do  m'  Dhia, 
nach  robh  mi  air  mo  mhealladh  a  thaobh  a 
f  hreasdal  do'n  mhinisteir, — stiubhard  nan  rùn- 
diomhair  sin  ;  nach  d  fhàg  tinneas,  no  tuit- 
eamas  air  bith  eile  eu-comasach  e  air  son 
seirbhis  a  rahaighstir';  ach  gu'n  robh  Dia  maille 
ris  a  reir  agheallaidh  chaoimhneil ;  gu'n  robh 
losa  Criosd  maille  r'a  spiorad,  agus  gu'n 
d'  thug  e  dha  "  teangadh  nan  daoine  fogh- 
luimte,  a  chum  gu'm  b'aithr.e  dha  focal  a 
labhairt  ann  an  deadh  àra/'  (Isaiah  1.  4.)  Cia 
uamhasach  an  rabhadh  a  thug  e  dhuinn  gun 
sinn  theachd  am  fagus  as  eugmhais  an  trusgain- 
bainnse  !  Cia  caoimhneil  an  doigh  air  an  d' 
thug  e  misneach  do  gach  anam  cràbhach  agus 
toileach  ''  teachd  le  dànadas  gu  caithir  nan 
gràs,"  agus,  le  creidimh,  "  gu  uisge  a  tharr- 
uing  à  tobraichibh  na  slainte  !"  Cia  druigh- 
teach  an  doigh  air  an  do  chuir  e  an  ceill 
fulangas  ar  Tighearna!  Cia  durachdach  a  sparr 
e  oirnn  creidimh  'na  ihuil,  agus  co-chos- 
mhalachd  r'a  bhàs  !  Cia  deothasach  a  mhol  e 
'eisempleir,  agus  a  bhrosnuich  e  gu  umhlachd 
choitchionn,  le  bhi  nochdadh  sonas  an  t- 
sluaigh  sìn  a  ta  deanamh  seirbhis  da,  agus  'ga 
leantuinn,  agus  a  bhios  *'  maille  ris  far  am  bheil 
e,  agus  a  chi  a   glilòir  ! "     Cia   durachdach   a 


66 

ghuidh  e  gu'n  tiiirlingeadh  spiorad  naomh  air 
gach  anam  treibhdhireach!  gu'n  cuimhnich- 
eadh  Dia  sinn,  o'n  neach  a's  airde  gus  an 
neach  a's  isle  ''  leis  an  deadh-ghean  a  nochdas 
6  d'a  shluagh  fèin,  agus  gu'm  fiosraicheadh  e 
sinn  le  'shlainte!"  nach  biodh  fear-comanach- 
aidh  air  bith  aig  a'  bhord  sin  air  là  eile  air 
chall  aig  deas  laimh  Chriosd  ;  ach  gu'u 
"  suidheamaid  sios  maille  ri  Abraham,  Isaac, 
agus  lacob  ann  an  rioghachd  Dhè,"  agus 
gu'n  rachamaid  a  steacli  do'n  fhois  sin  a  dh' 
fhàgadh  fa  chomhair  shiaigh  Dhè.  Beann- 
aichte  gu'n  robh  Dia,  nach  robh  a  bheul  air 
a  dhùnadh,  no  a  spiorad  air  a  chumhannachadh, 
mar  pheanas  ceart  air  son  mo  pheacanna,  leis 
an  do  bhrosnuich  mi  e  gus  na  sochairean  sin  a 
mhi-ghnathaich  mi  gu  truagh  a  thoirt  uam. 

Is  còir  dhomh  'ainm  a  chhuthachadh  mar 
an  ceudna  nach  do  dhiult  e  dhomh  "  a  ghràs, 
agus  nach  d'  thug  e  a  spiorad  naomh  uam," 
'nuair  thainig  mi  dh'  ionnsuidh  a  bhuird.  Ged 
bha  m'  uUuchadh  cho  neo-iomlan, — cho 
goirid  air  glanadh  an  ionaid  naoimh, — agus 
mo  ghiulan  uile  ro-fhaillneach,  gidheadh  tha 
dòchas  agam  gu'n  do  choinnich  mi  esan  '^  do 
'm  bheil  gràdh  aig  m'anam  :"  bha  trocair  an 
Tighearn  os  ceann  mo  dhùil  cho  maith  agus  os 
ceann  mo  thoiUteanais.  Beannaichte  gu'n  robh 
Dia,  nach  do  thachair  dhomh  a  reir  roimh- 
fhiosachd  m'inntinn  thruaillidh  agus  chasaid- 
each.  Bha  dùil  agam  ri  gruaim  mharbhtach, 
ach,  do'm  iogimadh  mhòr,  chaidh  m'fhàilt- 
eachadh  le   fcith-ghàire  shòlasach  :   "  Thog  e 

orm  solus  a  ghnùise,"  labhair  e  briathra  tait-; 
neach  rium,  agus  chuir  e  air  falbh  mi  le 
gairdeachas  agus  le  h-oranaibh,  le  tiompan, 
agus  le  clarsaich  !  (Gen.  xxxi.  27-) 

Molaidh  mi  e,  do  bhrigh  gu'n  do  chuidich 
e  le  m'  ana-creidimh,  air  achd  is  ged  tha  mi 
air  bheag  creidimh,  nach  robh  i  ri  iarraidh 
'nuair  bu  choir  dhi  bhi  ann  an  cleachdadh. 
Chuimhnichinn  le  cridhe  taingeil  a  chaoimh- 
neas  domh  anns  a'  chomas  a  fhuair  mi  gu 
greim  a  dheanamh  air  nithibh  neo-fhaicsinn- 
each  ;  'nuair  chunnaic  mi  an  t-aran  agus  am 
fìon  gu'm  b'urrainn  domh  sealltainn  trompa 
gus  an  cuspair  beannaichte  sin  a  ta  iad  air  an 
sonrachadh  gu  chur  an  cèill  :  ged  tha  mi  ull- 
amh  gu  bhi  cosmhuil  ri  Tomas  ana-creideach, 
gidheadh,(tre  striochdadh  glormhor  mo  Shlàn- 
iiighir,  cha  robh  mi  mi-chreideach  ach  creid- 
each,  (Eoin  xx.  27-)  Nochd  se  e  fèin  air  an 
doigh  sin  do  m'anam,  nach  b'urrainn  domh  ach 
a  ràdh,  "  Mo  Thighearn  agus  mo  Dhia." 
Smuainich  mi  nach  robh  mi  cur  an  teagamh 
gur  e  Tosa  am  Mesiah,  esan  a  sheulaich  Dia 
an  t-Athair,  ni's  mò  na  ged  bhithinn  lathair 
'nuair  a  thainig  a  shamhuil  so  do  ghuth  d'a 
ionnsuidh  o'n  ghlòir  oirdheirc,  "  Is  e  so  rao 
mhac  gràdhach-sa,  anns  am  bheil  mo  mhòr- 
thlachd." 

Shaoil  mi  gu'n  do  chreid  mi  cho  daing- 
ean  gu'n  do  bhàsaich  esan  air  a'  chrann-cheus- 
aidh  air  son  mo  pheacanna,  is  ged  bhithinn 
ag  amharc  air  an  t-sealladh  uamhasach  sin, — 
a'm'  sheasamh  làimh  ris  an  Oigh  Muire,  agus 


68 

an  deisciobul  gràdhach.  Chunnaic  mi,  tre 
chreidimh,  a  chorp  air  a  bhriseadh,  agus 
'fhuil  air  a  doirteadh ;  chunnaìcmi  a  chruaidh- 
ghleachd  san  taobh  a  stigh,  'nuair  a  ghlaodh  e 
gu  h-àrd,  "  Mo  Dhia,  mo  Dhia,  c'arson  a 
thrèig  thu  mi  ?"  agus  an  coimh-mheasgadh 
glormhor  do  mhorachd,  do  ghràdh,  agus  do 
dhoilgheas  a  bha  'na  ghnuis  'nuair  a  thubhairt 
e,  "  Tha  e  criochnaichte,  agus,  air  cromadh  a 
chinn  da,thuge  suas  a  spiorad!"  (Eoin  xix.30.) 
Bha  comas  air  a  thoirt  domh,  gun  amharus 
air  bìth,  a  chreidsinn  gu'n  do  bhksaich,  agus 
gu'n  "  d'eirich  e  a  rìs  a  reir  nan  sgrioptuir;" 
( 1  Cor.  XV.  4.)  agus  ged  ''  bha  e  marbh  gii 
bheil  e  nis  beò,  agus  gu'm  bi  e  beò  gu  saoghal 
nan  saoghal,"  (Tais.  i.  18.)  Cha  mhòr  nach 
robh  mi  a'm'  fhianuis,  a'm'  inntinn  fèin,  air  a 
dhol  suas  gn  neamh  ;  air  dhomh  bhi  creidsinn 
na  cùise  so  cho  dearbhta  is  ged  bhithinn  ani 
measg  dhaoine  Ghalile,  "  'nuair  thogadh  suas 
e,  agus  iadsan  'ga  fhaicinn  ;  agus  thug  neul  as 
an  sealladh  e,"  (Gniomh.  i.  9.)  Chreid  mi  gu 
bheil  e  'na  shuidhe  aig  deas  laimh  Dhe,  a' 
deanamh  eadar-ghuidhe  air  son  na  h-Eaglais, 
agus  a'  riaghladli  a  gnothuichean,  cho  cinnt- 
each  is  ged  fhaiceadh  mo  "  shuilean  an  righ 
'na  mhaise,  agus  an  tìr  cian  fad  as,"  (Is.  xxx. 
17-)  Seadh,  shaoil  mi,  a  reir  mo  bharail,  gu'm 
b'urrainn  domh  sealltuinn  air  son  'fhoill- 
seachaidh  an  dara  uair,  (a  bhios  as  eugmhais 
peacaidh  chum  slàinte,)  le  uiread  do  mhuin- 
ghinn  is  ged  chluininn  an  dà  aingeal  ag  ràdh, 
"  C'ar  sou  a  ta  sibh  'nur  seasamh  ag  amharc  gu 

neamh  ?  An  t-losa  so  a  thogadh  siias  uaibh 
gu  neamh,  is  amhuil  sin  a  thig  e,  mar  a 
chunnaic  sibh  e  a'  dol  gu  nèamh."  (Gniomh. 
i.  11.) 

Seadh,  beannaichte  gu'n  robh  Dia !  bha 
comasair  a  thoirt  domh  gu  creidsinnann  an  losa 
mar  mo  Shlanuighear.  Fhuair  mi  misneach 
gu  a  ràdh,  ''  Bha  an  corp  so  air  a  bhriseadh, 
agus  an  fhuil  so  air  a  doirteadh  air  mo  shonsa, 
Ghrkdhaich  mac  Dhè  mi,  agus  thug  se  e  fèin 
air  mo  shon,"  (Gal.  ii.  20.)  Agus  ged  bha 
beachd  domhain  agam  a  thaobii  mo  neo-iom- 
chuidheachd  fèin,  agus  ged  bha  mòran  aing- 
idheachd,  agus  pheacanna  uamhasach  agam  r'a 
chaoidh,  gidheadh,  (beannaichte  gu'n  robh 
'ainm,)  bha  mi  air  mo  thogail  suas  os  ceanr^ 
gach  eagail  agus  iom-chomhairle  a  bha  cur 
curam  orm;  agus  air  mo  chomh-eigneachadh  le 
h-ainneart  naomh  "gu  creidsinn  ann  an  dòchas 
an  aghaidh  dòchais."  (Romh.  iv.  18.) 

Chunnaic  mi  mi  fèin  suarach  agus  graineil 
mar  ifrinn,  mar  am  priomh  pheacach  a's  miosa ; 
agus  gidheadh  cha  robh  e  'n  comas  domh 
tuiteam  ann  an  eu-dòchas,  do  bhrigh  gu'n 
deach  am  focal  so  a  thoirt  dachaidh  dhomh, 
"  Glanaidh  fuil  losa  Criosd  o  gach  uile  pheac- 
adh/'  (1  Eoin  i.  7.)  Air  leam  gu'n  dubhairt 
mo  Thighearn  gràdhach  rium  le  caoin-fhaoilte 
*'  Biodh  misneach  mhaith  agad ;  is  mise  ta 
ann,  na  biodh  eagal  ort/'  (Marc.  vi.  50.)  Thig- 
ibh  a  m'  ionnsuidh-sa,  sibhse  uile  a  ta  ri  saoth- 
air,  agus  fuidh  throm  uallaich,  agus  bheir  mise 
suaimhneas  dhuibh,  (Mat.  xi.  28.)  agus  an  ti  a 

thig  a  m'  ioiinsuidh,  cha  tilg  mi  air  chor  sam 
bith  a  raach  e/'  (Eoin  6.  37.)  Ge  b'e  neach 
leis  an  àill,  gabhadh  e  uisge  na  beatha  gu 
saor,"  (Tais.  xxii.  17-) 

Gun  amharus,  bha  mo  chridhe  neo-chreid- 
each  ullamh  gu  ràdhj  "  Cia  mar  is  m-rainn  so 
a  bhi  ?"  An  urrainn  a  leithid  do  chnuimheig 
a  bhi  'na  cuspair  gràidh  shiorruidh  ?  An  urr- 
ainn  do  chreutair  cho  suarach  agus  cho  truaill- 
idh  bhi  'n  duil  gu  bheil  daimh  aig  ri,  agus  coir 
ann  an,  losa  Criosd  ;  agus  comas  gu  teachd  a 
dh'ionnsuidh  a  shleibh  naoimh  ?  Tha  mi 
cosmhuil  ri  lacob  'nuair  a  chual  e  gu'n  robh 
loseph  beò  agus  'na  Thighearn  air  tìr  na  h- 
Eiphit,  "  Dh'fhannaich  a  chridhe,  oir  cha  do 
chreid  e  iad."  Ach  bha  mo  spiorad  air  a 
bheathachadh,  'nuair  a  thug  mi  fa'near  an 
t-uUuehadh  a  rinn  Dia  fa  m'  chomhair  chum 
gu'n  gabhainn  seilbh  air  an  rioghachd.  Agus 
an  uair  a  smuainich  mi  gu'm  feud  dùil  a  bhi 
agam  ri  ni  air  bith  o  thròcair  neo-chrioch- 
ach  tre  thoillteanas  neo-chriochnach,  b'urrainn 
domh  glaodhach  a  mach,  "  Beannaichte  gu'n 
robh  Dia ;  A  Thighearn,  tha  mi  a'  creidsinn ; 
cuidich  thusa  le  m'ana-creidimh  !" 

Is  còir  dhomh  cliu  agus  moladh  athoirt  da,do 
bhrigh  gu'n  robh  "  a  ghràdh  air  a  dhortadh  a 
mach  ann  am  chridhe,"  (Romh.  v.  51.)  gumor 
thar  mo  dhùil ;  gu  h-araidh  air  dhomh  a  thoirt 
fa'near  gu'n  robh  mo  chridhe  neo-thoinisgeach, 
gun  mhothachadh,  agus  fuair  mar  charraig 
eighe.  Chunnaic  mi  glòir  mo  Thighearn, 
agus  cha  mhòr  nach   do  ghlaodh  mi  a  mach, 


71 

"  Is  e  so  fear  mo  ghràidli,  is  e  so  mo  charaid^ 
a  nigheana  lerusaleim."  (Dan  Sholaimh  v.  l6.) 
Chunnaic  mi  e  mar  a  ta  an  Eaglais  'ga  chur 
an  cèill,  agus  b'urrainn  domh  a  ràdh  maille 
rithe,  ''  Seadh,  tha  e  gu  lèir  ionmhuinn."  O 
cia  mar  a  mhiannaich  mi  teachd  ni  b'  fhaigse 
dha,  agus  sealladh  ni's  soiUeire  fhaotainn  deth  ! 
"  Tha  tart  air  m'anam  chum  Dhè,  chum  an 
Dè  bheò  ;  seadh,  mar  a  thogras  am  fìadh  chum 
ran  sruth  uisge,  mar  sin  tha  m'anara  a'  togairt 
a  d'  ionnsuidh-se,  a  Dhè."  (Salm  xlii.  1,  2.) 
Bhithinn  toileach  air  bàsachadh  ann  an  greadh- 
nachas  mo  ghràidh,  chum's  nach  cailinn  seall- 
adh  do  chuspair  cho  glòrmhor  gu  siorruidh. 

O  cia  mar  a  dhrùigh  comharan  a  ghràidh 
luachmhoir  air  m'anam,  agus  mar  a  lion  iad 
mi  le  taingeileachd.  Smuainich  mi  gu'm  b' 
urrainn  domh  mìle  bàs  fhulang  air  a  shonsan 
a  ghràdhaich  mi,  agus  a  thug  e  fèin  air  mo 
shon.  Agus  O  na  dichuimhnicheam  a  chaoidh 
cia  cho  nàireach,  agus  cho  doilich  'sa  bha  mi, 
'nuair  a  thug  mi  fa'near  peacanna  agus  tuis- 
leadh  a'  chuid  a  chaidh  seachad  do  m'  bheatha. 
'Nuair  a  ghairm  mi  gu  cuimhne  gach  dleasd- 
nas  a  dhìchuimhnich  mi,  agus  gach  peacadh  a 
chuir  mi  an  gniomh,  a  reir  mar  a  sgriobh  mo 
choguis  sios  iad,  cia  mar  a  bhuail  mo  chridhe 
mi !  O  smuainich  mi,  "  An  e  so  do  chaoimh- 
neas  do  d'  charaid  gràdhach  ?  An  ann  mar  so 
a  dh'iocas  tu  do'n  Tighearn,  O  a  chreutair 
amaideach  agus  gun  chèill?  Am  bheil  na 
nithe  sin  iomchuidh  gu  bhi  air  an  iocadh  air 
son  gràidh  cho  iongantach  ?     Cia  d'a  oibribh 

maìthe  air  son  am  bheil  e  air  a  dhichuimh- 
neachadh,  agus  air  a  mhaslachadh  leat  air  an 
doigh  so  ?  Nach  'eil  e  mithich  dhomh  bhi  mos- 
gal  à  m'  chodal  chum's  gu'n  runaich  mi  gii 
laidir  agus  gu  bunailteach  air  umhlachd  ni's 
fearr  a  thoirt  seachad  ?  Gun  teagamh  is 
leoir  dhomh  an  aimsir  a  chaidh  seachad  gu 
nithe  a  choimhhonadh  a  ta  neo-iomchuidh  do 
chreideach  agus  do  dhuine;  seadh,  gu  mi 
fèin  a  thilgeadh  ni's  isle  na  na  "  beathaichean 
tha  bàsachadh;  oir  is  aithne  do'n  damh  a  sheal- 
bhadair,  agus  do'n  asail  prasach  a  maighstir." 
(Isaiah  i.  3.) 

Uime  sin  tha  mi  le  mòr-dhurachd  a*  toirt 
buidheachais  do  Dhia,  gu'n  d'  thug  e  dhomh 
tre  a  spiorad  agus  a  ghràs,  creidimh,  gràdh, 
aithreachas  agus  deadh-rùn.  'Se  esan  a  dh' 
oibrich  annam  araon  an  toil  agus  an  gniomh, 
agus  gheibh  esan  a'  ghlòir  :  air  dhoigh  eile, 
bhithinn  mar  a  bha  mi  aig  amannaibh  a  chaidh 
seachad/nuair,  (mar  a  dh'  f  heumas  mi  aideach- 
adh  ciium  mo  nàire,)  a  chaidh  mi  gu  smuairean- 
ach  a  dh'  ionnsuidh  a  bhuird,  agus  a  phill  mi 
gun  mhothachadh  air  bith  ;  an  uair  a  chaidh 
mi  gu  dubhach,  agus  a  phill  mi  gun  sòlas ; 
agus  an  uair  a  bha  mo  dheanadas  a  mhàin  'na 
chleachdadh  corporra  anns  nach  'eil  tairbhe  air 
bith.  Feumaidli  mi  aideachadh  gur  e  a  ghràs 
a's  aobhar  gu'n  robii  mo  staid  ni  b'f  hearr  na 
b'abhaist  di ;  oir,  abradh  sluagh  an  ni  a's  àill 
leo,  air  mo  shon  fèin  tha  mi  a'  mothach- 
adh  nach  urrainn  domh  ni  maith  air  bith  a 
dheanamh  :  "  Annam-sa,   sin  ri  ràdh  ann  am 

fheoil,    cha'ii   'eil   raaith  air    bith    a'    gabhail 
comhnuidh." 

*'  A  nis,  O  mo  Dhia !  gabh  ri  m'aidmheil 
buidheachais  :  Gleidheam  mothachadh  do 
ghràidh  an  corahnuidh  ùrar  air  mo  chridhe; 
agus  gu  h-àraidh  cuidich  leam  gluasad  air  doigh 
a  bhios  freagarach  do  m'  aidmheil,  agus  do  m' 
shocharaibh  :  Na  saltram  a  chaoidh  '^  air  mac 
Dhè  fb  m'  chosaibhj  agus  na  measam  mar  ni 
mi-naomha  fuil  a'  choimhcheangail  leis  an  do 
naomhaicheadh  mi.     Amen.     Air  sgàth  losa. 

§  2.  A?i  ìiair  nach  robh  an  t-Ordugh  taii' 
neach  a  rèir  mo  dhòchais. 

Bha  mi  aigbord  an  Tighearn,  far  an  cleachd. 
leis  coinneamh  a  chumail  r'a  shluagh  agusam 
beannachadh  :  Chaidh  mi  air  maghaidh  le 
lan-o.òchas,  an  dùil  ged  bha  mi  ro  neo-iom- 
chuidh;,  gu'm  biodh  co-chomunn  agam  "  ris 
an  Athair  agus  r'a  Mhac  losa  Criosd  :"  gu'ra 
faighinn  comhdhail  shòlasachjagusgu'm  pilHnn 
le  gairdeachas.  Ach,  mo  thruaig-he !  Cia 
mòr  a  ta  mi  air  mo  mhealladh  !  ^'  Thàinig 
mi  gus  na  sluichd,  agus  cha  d  fhuair  mi  uisge 
sam  bith  ;  phill  mi  le  m'  shoithichibh  falamh  ; 
bha  nàire  agus  masladh  orm."  Dh'uUuich 
mi  òran-molaidhj  agus  shaoil  mi  gu'n  co- 
dhiiininn  a'  chuirm  le  ^'  Hosanna  do  mhac 
Dhaibhidh  :"  Ach,  mo  thruaighe  mi !  b'eigin 
domh  "  mo  chlarsach  a  chrochadh  air  na 
crannaibh  seilich.  Tha  m'fheill  air  a  tionn- 
dadh  gu  bròn,  agus  m'òrain  gu  tuireadh,  agus 
tha  a'  chrioch  mar  là  searbh."  (Amos  viii.  10.) 

Bha  m'inntlnn  dorch,  mo  chridhe  cruaidhe, 
mo  smiiainte  mi-riaghailteach,  m'aigne  buair- 
easach,  agus  m'anam  maille  ris  gach  ni  tha  an 
taobh  stigh  dhiom  gu  tur  ann  an  eas-ordugh. 
Cha  b'urrainn  domh  aon  chuid  creidsinn,  no 
aithreachas  a  ghabhail,  no  dòchas  no  gràdh 
altrum,  no  ni  air  bith  eile  bu  choir  dhomh 
a  dheanamh.  Chleachd  mi,  agus  rinn  mi 
strì  rium  fèin  an  diomhan.  Bha  mi  raar 
gu'm  b*  ann  air  mo  cheangal  le  cuibh- 
richibh,  air  mo  luasgadh  thairis,  agus  mo 
chridhe  'na  chodal.  Aig  an  àm  cheudna 
"  bha  mo  naimhdean  beothail/'  (Salm  xxxviii. 
19-)  an  diabhul  meachranach,  an  saoghal 
'gam  thàladh,  agus  deich  mìle  ni  faoin  'gam 
mhealladh  agus  'gam  bhuaireadh. 

"  Och  is  duine  truagh  mi  !"  'Nuair  bu 
chòir  dhomh  bhi  soirbheachadh,  'sann  a  bha  rai 
dol  air  ra'ais  : — "  'Nuair  a  b'àill  leam  maith  a 
dheanarah,  bha  an  t-olc  lathair  agara."  (Romh. 
vii.  21.)  Tha  crith  orm  bhi  toirt  fa'near  ciod 
an  doigh  air  an  do  shuidhe  mi  sios  aig  a' 
bhord  naomh,  agus  is  iongantach  nach  do 
ghabh  am  maighstir  beachd  ornij  agus  nach 
dubhairt  e,  "  A  charaid  cia  mar  thàinig  thu 
an  so  ?  Nach  dubhairt  e  r'a  sheirbhisich, 
*'  Air  a  cheangal  duibh  eadar  chosan  agus 
làmhan,  togaibh  leibh  e  agus  tilgibh  e  anns 
an  dorchadas  iomallach."  Tha  foighidin 
Dhè  a*  cur  iongnadh  orm,  gu'n  do  ghiulain  e 
le  leithid  do  ghniomh  faoin,  agus  nach  do 
mhosgail  e  m'anam  trom  le  breitheanas  uamh- 
asach ;  air  do'n  bhagradh  ra'fhàgail  caoin- 
shuarach,   nach  d'flicuch  e  ciod  a  dheanadh 

coimhlionadh  a'  bhagraidh  orm ;  a  reir  briathra 
an  Abstoil,  ''  Air  a  shon  so  tha  mòran  'nur 
measg  lag  agus  tinn,  agus  tha  moran  'nan 
codal."  (1  Cor.  xi.  30.) 

Tha  mi  toirt  cliu  do  fhoighidin  Dhè,  agus 
cha  bhi  mi  eu-dòchasach  a  thaobh  maitheanais 
tre  fhuil  Chriosd  ;  ach  cha'n  urrainn  domh 
maitheanas  a  thoirt  domh  fein,  agus  tha  mi  as 
eugmhais  foighidin  'nuair  tha  mi  toirt  fa'near 
cia  cho  neo-mhothail  'sa  bha  mi,  agus  cia 
olc  a  riaghailtich  mi.  Bu  mhiann  leam  gu'n 
cuireadh  am  freasdal  a's  cruaidhe  grabadh 
orm  ;  gu'n  cumadh  ni  air  bith,  ach  peacadh, 
air  ais  mi,  chum's  nach  mi-ghnàthaichinn  an 
t-ordugh  naomh  so— -nach  bithinn  ciontach 
ann  an  folc  co  mòr, — nach  tuitinn  ann  an 
leithid  do  chunnart, — agus  nach  bithinn  air 
mo  luchdachadh  le  leithid  do  dhoilgheas. 
Ach,  mo  thruaighe,  tha  e  'na  ni  faoin,  theagamh 
neo-laghail,  bhi  a'  miannachadh  so  ! 

Thig  uime  sin,  O  m'anam  !  agus  an  àite 
bhi  caithe  na  h-aimsir  ri  caoidh  gun  fheum, 
smuainich  ciod  e  do  dhleasdnas  san  staid  sam 
bheil  thu  aig  an  uair  so.  Irioslaich  thu  fèin 
gu  mòr  an  lathair  Dhè,  agus  asluich  a  dheadh- 
ghean :  faic  ara  bheil  aobhar  air  bith  comh- 
f  hurtachd  agad  ;  aguS  dean  dichioll  (ma  tha  e 
a'd'  chomas)  chum  an  cruaidh-chas  so  a  thionn- 
dadh  gu  maith. 

"  A  Dhia,  bi  tròcaireach  dhomh-sa  a  ta 
a'm'  pheacach :"  Tha  mi  ag  aideachadh  m' 
aingidheachd,  agus  ag  iarraidh  nàire  a  ghabh- 
ail  domh  fèin  mar  a  bhuineas  domh :  A'd'  agh- 
aidh-sa,   "  O  Thighearn,   pheacaich  mi,  agu.s 

feumaidh  gu'm  fireanaichear  thu  'nuair  alabhras 
tu,  agus  gu'm  bi  thu  glan  'nuair  a  bheir  thu 
breth."  Cha  robh  ni  air  bith  a  dh'easbhuiclh  air 
do  thaobh-sa ;  bha  gach  uile  ni  ullamh  :  fhuair 
mi  bord  air  a  sgaoileadh,  agus  cupan  a'  cur 
thairis.  ChoimhHon  am  ministeir  a  chuid 
fèin  do'n  ghnothuch  air  mhodh  treibhdhireach 
agus  dùrachdach  ;  agus  b'e  mo  choire  fèin 
nach  robh  e  'na  ordugh  mihs  agus  chura 
foghkiim  dhomh-sa,  cho  maith  is  do  shkiagh 
eile.  B'e  mo  leisg,  no  m'  uaill,  no  m'  ana- 
creidimh,  no  ni  eigin  eile  annam  fèin,  a 
bhrosnuich  do  spiorad  gu  m'fhàgail,  agus  a 
thug  ort  do  ghràs  àicheadh, — ni  as  eugmhais 
nach  urrainn  domh  bheag  air  bith  a  dheanamh. 
Tha  mi  ag  aideachadh  gu  h-iriosal,  agus  a' 
caoidh  o  m'  chridhe  nach  do  ghluais  mi  a  reir 
nam  bòidean  a  thug  mi  seachad,  agus  an 
deadh-ghean  a  chaidh  nochdadh  dhomh. 
Mhionnaich  mi  aig  a'  bhord  so,  agus  cha  do 
choimhkon  mi ;  chaidh  sìth  a  labhairt,  gidh- 
eadh  phill  mi  a  rìs  chum  amaideachd  ;  fhuair 
mi  co-chomunn  miks  maiUe  riutsa,  gidheadh 
dhichuimhnich,  dhearmad,  agus  bhrosnuich 
mi  thu,  agus  uime  sin  bha  mi  air  mo  smachd- 
achadh  le  ceartas  air  do  fhear  mo  ghràidh  mo 
threigsinn  ;  chum  ''  'nuair  a  dh'iarr  mi  e,  nach 
d'fhuair  mi  e ;  agus  an  uair  a  ghairm  mi  air, 
nach  do  fhreagair  e  mi."  (Dan  Sliol.  v.  6.) 
"  Uime  sin  do  m'  Chruithear  bheir  mi  ceartas  ; 
gabhaidli  mi  gràin  diom  fein,  agus  ni  mi  aith- 
reachas  ann  an  duslach  agus  ann  an  luaithre." 
A  Dhia,  thoir  maitheanas  domh  gu'n  robh 
m'ulkichadh  cho  eutrom,  agus  m'fhein-cheiis- 

iiachadh  cho  neo-dhiongmhalta,  mo  smuain- 
eachadh  cho  sgaoihe,  m'urnuighean  cho  fuar, 
agus  rao  dhichioU  anns  na  h-uile  nithibh  cho 
beag  : — Thoir  maitheanas  domh  ma  dhearmad 
mi  dleasdanais  ulluchaidh,  no  ma  chuir  mi 
tuiUe  cudthrom  orra  na  bu  chòir  dhomh,  no 
ma  thug  leisg  orm  an  dearmad,  no  uaill  gu 
dòchas  a  chur  annta  : — thoir  maitheanas  domh 
ma  bhrosnuich  mi  mo  Dhia,  agus  ma  dh'f  hàg 
mi  mi  fèin  neo-iomchuidh  air  son  na  cuirme 
naoimh  sin,  le  m'  dhurachd  an  deigh  gnoth- 
uichean  an  t-saoghail  so, — le  deidh  anabarrach 
air  son  bìdh  agus  dibhe,  le  codal,  no  le  cul- 
aidh-shugraidh  neo-fheumail, — le  miann  mi- 
gheimnidh,  no  le  mi-riaghailt  a'm'  ghnothuich- 
ibh  ;  no  ma  bha  mi  ciontach  ann  am  peacadh 
air  bith  do  nach  do  ghabh  mi  aithreachas 
iomchuidh,  ma  tha  rai  teachd  beò  an  dearmad 
air  dleasdnas  air  bith,  no  fo  chumhachd  ana- 
miann  nach  'eil  air  a  chlaoidh ;  ''  thoir  fios 
dorah  c'arson  a  ta  thu  cur  a'm'  aghaidh ; 
irioslaich  mi  gu  mòr, — ionnlaid  mi  gu  h- 
iomlan,  agus  thoir  maitheanas  domh  gu  saor, 
air  sgàth  losa."     Amen. 

Ach,  O  m'anam  !  ged  tha  aobhar  cho  mòr 
agad  air  son  irioslachaidh  agus  fein-mhaslaidh, 
cha'n  f heud  thu  tuiteam  ann  an  eu-dochas,  no 
bhi  diultadh  sòlas  a  ghabhail. 

Is  coir  dhomh  dòchas  a  bhi  agamgu'nrobh 
mo  chridhe  ceart  maiUe  rl  Dia,  agus  nach  robh 
mi  ciontach  le  m'  thoil  do  mhealltaireachd  no 
do  ni  faoin  'nalathair;  uime  sin  feudar  beachd- 
achadh  air  iomadh  nì  chum  m'eagal  a 
G  S 

chasgadh,  agiis  mo  dhoilgheas  a  chiùineachadh. 

Cha'n  'eil  mi  a'  deanamh  seirbhis  do 
mhaighstir  cruaidh  :  bheìr  Dia  grasmhor 
agustròcaireach  fa'nearan  neo-iomchuidheachd 
sin  a  ta  'g  eirigh  o  dhubhachas,  o  thriob- 
laidibh  cuirp,  agus  o  bhuairinnibh  laidir.  Is 
aithne  dha  ar  dealbh  ;  is  cuimhne  leis  gur 
duslach  sinn;  agus  cha'n  'eil  dùilaig  ri  leithid 
do  ghiulan  o  chreutairibh  bàsmhor  'sa  tha  aig 
o  ainglibh  neimh,  agus  o  spioradaibh  nam 
firean  air  an  deanamh  foirfe.  Feudaidh 
briathra  grasmhor  mo  Thighearn,  "  A  ta  gun 
araharus  an  spiorad  togarach  ;  ach  a  ta  an 
fheoil  anmhunn,"  (Mata  xxvi.  41.)  bhi  air  an 
gnathachadh  chum  sòlas  a  thoirt  do  na  fior- 
chreidich  iriosal,  ged  tha  iad  gu  minic  air  am 
mi-ghnàthachadh  a  chruadhachadha'chealgair 
leisg  agus  an-dàna. 

Smuainicheam  mar  an  ceudna  nach  còir 
dhomh  an  comhnuidh  co-dhùnadh  gu  bheil 
an  t-ordugh  caillte;,  far  nach  robh  ceudfaidhean 
na  h-inntinn  air  an  togail  an  aird.  Feudaidli 
fior  cho-chomunn  ri  Dia  a  bhi  far  nach  'eil 
fior  thoil-inntinn,  Feudaidh  an  sacramaint 
bhi  air  a  bheannachadh  chum  irioslachd  agus 
fior-naomhachd  a  chur  air  an  aghaidh.  Bha  mi 
dh'easbhuidh  fior-mhothachadh,  agus  dh'iarr 
mi  làn-dearbhadh  ;  seadh,  tha  e  ro-chosmhuil 
gu'n  robh  so  air  àicheadh  ann  am  maitheas, 
chum  obair  Dhe  a  ghiulan  air  a  h-aghaidh  a'm* 
anam,  a  dh'  fheumas  iomadh  doigh  gus  an 
ni  so  a  choimhlionadh  ann;  mar  a  ta  gaoth  agus 
uisge,  reotha  agus  dorchadas  'nan  amannaibh 

fèin,  cho  feumail  do'n  talarnh  ri  feith  agus  ri 
teas  na  greine.  Le  so,  feudaidh  e  bith,  gu 
bheil  Dia  a'  teagasg  dhomh  teachd  beò  ni's 
mò  air  creidimh  ann  am  fireantachd  agus 
lànachd  losa ;  bhi  ni's  an-earbsaich'  asam 
fèin,  agus  ni's  mall  gu  achmhasan  a  thoirt  do 
shluagh  eile  ;  bhi  ni's  furachair,  ni's  iriosail', 
ni's  seirceil',  agus  ni's  trocairich'  na  bha  mi 
riamh.  Theagamh  gu'm  faic  mi  aobhar  gu 
Dia  a  mholadh  an  deigh-laimh  air  son  nan 
nithe  a  ta  cho  cràiteach  a  nis.  Cha  leig  mi  am 
feasd  air  dichuimhn'  na  briathra  a  labhair  rao 
Thighearn  ri  Peadar  "  An  ni  so  a  ta  mi  a' 
deanamh  cha'n  aithne  dhuitse  e  a  nis ;  ach 
bithidh  fios  agad  air  an  dèigh  so."  (Eoin  xiii.  7-) 

A  thuille  air  sin,  bheirinn  fa'near  nach 
urrainn  domh  air  an  uair  buannachd  an 
orduigh  so  a  mheas.  An  ni  sin  a  ta  air 
a  chuir  le  deuraibh,  fendaidh  e  bhi  air  a 
bhuaineadh  le  h-aoibhneas,  ged  nach  'eil  sin 
ro-chosmhuil  air  an  uair.  Feudaidh  an 
iocshlaint  spioradail  mo  chàil  a  leigheas,  ged 
nach  oibrich  i  air  doigh  fhaicsinneach,  agus 
nach  dean  i  grad-leigheas. 

Gidheadh  bha  mi  an  cois  mo  dhleasdnais  ; 
agus  feudaidh  e  tachairt  gu'n  gabh  Dia  ri  mo 
mhiann  treibhdhireach,  ged  nach  'eil  e  aig  an 
uair  a'  gabhail  rium  agus  ag  ràdh,  ''  Is  maith, 
a  dheadh  sheirbhisich  fhirinnich."  Agus  an 
deigh  so  uile,  tha  beagan  sòlais  ag  eirigh  o 
bhi  toirt  fa'near  gu'n  do  choimhHon  sluagh 
eile  an  gnothuch  so  air  doigh  ni's  taitniche, 
agus  gu'n  do  mhothaich  iad  mòran  ''  aoibhneis 

agus  sìth  ann  an  creidsinn."  Agus  tha  mi 
toirt  buidheachais  do  Dhia  air  son  a'  chomhara 
gràis  so,  gur  urrainn  domh  bhi  aoibhneach 
do  bhrigh  gu'n  d'fhuair  sluagh  eile  tuille 
maitheis  agus  deadh-ghean  na  fhuair  mi  fèin. 

Ach  biodh  nithe  cho  suarach  'sa's  urrainn 
droch  chogais,  agus  namhaid  chasaideach  am 
fàgail,  beannaichidh  mi  Dia  a  thug  gràs 
dhomh  gu  bròn  a  dheanamh,  gu  m'amaideachd 
a  chaoidh,  agus  gu  eigheach  ri  Dia  air  son 
trocair  tre  an  f huil  sin  is  urrainn  mo  pheacadh 
uamhasach  a  mhaitheadh,  ged  mheas  mi  an  t- 
ordugh  mar  ni  mi-naomha. 

Agus  a  nis  biodh  e  'na  riìn-suidhichte  agus 
durachdach  agam,  (a'  leigeil  mo  thaice  ri  neart 
a's  fearr  na  mo  neart  fèin,)  gu'n  gluais  mi  ni's 
iomchuidh  san  àm  ri  teachd.  Agus  gus 
am  faigh  mi  cothrom  air  oidhearp  eile  a 
thoirt,  gluaiseam  gu  h-iriosal  fo  dhearbh- 
bheachd  mo  pheacaidh, — bitheam  ni's  curam- 
aich'  agus  ni's  faicilliche  am  chaithe- 
beatha, — agus  thigeam  beò  gach  là  fo  eagal 
bòidean  sin  Dhè  a  ta  air  mo  cheann.  Air 
doigh  àraidh,  bitheam  curamach  "  gu  mi 
fèin  a  ghleidheadh  o  m'aingidheachd  ;"  (Salm 
xviii.  23.)  am  peacadh  sin  do'm  bheil  mo 
chàil  agus  mo  ghnothuichean  'gam  fhàgail 
ni's  buailtiche,  agus  leis  am  bheil  mi  ni's  trice 
air  mo  ghlacadh.  Bitheam  gu  sonraichte 
curamach  gu'n  coimhlion  mi  na  dleasdnais  sin  a 
ta  mo  chridhe  truaillidh  a'  fuathachadh.  'Se  so 
an  doigh  a's  fearr  air  an  urrainn  domh  mo  chall 
a  leasachadh.     Nar  leigeadh  Dia  gu'n  tugainn 

raisneach  dhomh  fèin  o  bheachd  air  bith  gVL 
bhi  dearmadach  san  àm  ri  teachd  :  Gidheadh 
'se  mo  dhleasdnas  a  chreidsinn^  gu  bheil  esan 
a'  cuirahneachadh  Chriosd  san  t-sacramaint 
air  an  doigh  a's  fearr,  a  ta  teachd  beò  'na 
dhei^h  a  sin  reir  an  doigh  a  dh'aidich  agus  a 
gheall  e  ;  air  dhomh  fios  a  bhi  agam  gu  bheil 
caithe-beatha  diadhaidh,  a  ta  sriithadh  o  bhu- 
aidh  an  t-soisgeil,  'na  theisteas  ni's  fearr  air 
luchd-comanachaidh  iomchuidh  na  tha  gach 
greadhnachas  agus  ard-thogradh  air  an  urrainn 
duinne  smuaineachadh.  Cha  bhithinn  toilichte 
as  eugmhais  mothachaidh  ;  ach  gim  teagamh 
is  e  an  ni  sonraichte  ann  an  gnothuch  a  ta 
comasach  air  neach  a  dheanamh  ni's  eolaich, 
agus  ni's  fearr,  gu'm  fàsainn  ann  an  gràs  agus 
ann  an  eòlas  ar  Tighearna  losa  Criosd." 
(2  Pead.  iii.  18.) 

Air  an  aobhar  sin  is  coir  dhomh  guidhe  gu 
lathail  agus  gu  durachdach  gu'm  beannaich- 
eadh  Dia  'ordugh  fèin  chum  na  crìche  mòire 
so,  no  bithidh  mo  shaothair-sa  caillte;,  agus  mo 
dhòchas  air  a  mhealladh. 

Agus,  O  gu'n  deonaicheadh  e  a  bheannachd 
d'a  reir  sin  !  Thoir  orm  nach  dichuimhnich 
mi  an  ceangal  fo'm  bheil  mi ;  ach  aig  gach 
àm  gu'n  cuimhnich  mi  gu  bheil  mi  a'm'  chreid- 
each,  agus  gu'n  do  ghabh  mi  gu  durachdach 
ri  Criosd  ;  chum's  gu'm  bi  an  smuain  so  'na 
bhacadh  o  pheacadh,  agus  'na  bhrosnuchadh 
gu  dleasdnas — 'na  leigheas  an  aghaidh  sanuis 
nimhn^ach  namhaid  mhòir  ar  n-anama — 'na 
dhion  o  dhroch   eisempleir  ''  na  cloinne  sin 

anns  am  bheil  e  ag  oibreachadh,  (Eph.  ii.  2.) 
agus  'na  iocshlaint  fo  uile  thrioblaidibh  agus 
dhoilgheasaibh  na  beatha  so.  Faigheam  na 
sochairean  mora  so  le  bhi  feitheamh  air  Dia, 
chum's  gu'm  miannaich  mi  ath-philleadh  a 
leithid  so  do  ordugh ;  agus,  le  co-chomunn 
bitheanta  ris  na  naoimh  air  thalamh,  gu'm  bi 
mi  air  mo  dheanamh  iomchuidh  air  son 
comuinn  ni's  fearr  ann  an  saoghal  ni's  fearr, 
'nuair  a  shuidheas  mi  sìos  maille  ri  Abraham, 
Isaac,  agus  lacob  ann  an  rioghachd  Dhè — 
Seadh  maiUe  ri  Criosd,  far  am  bheil  e,  agus 
am  faic  mi  a  ghlòir,  ni  is  e  m'uile  shlainte 
agus  m'uile  mhianri.    Ameìu 


CLEACHDAN 
LUCHD-COMANACHAIDH. 


AN  DARA  EARRANN. 

AM  FIOR-CHREIDEACH  AIR  A  SHEÒLADH  MU  THIM- 
CHIOIX  A  CHAITHE-BEATHA  AN  DEIGH  DHA 
SACRAMAINT  SUIPEIR  AN  TIGHEARN  A  GHABH- 
AIL. 


ROLMH-RADH. 

Gabhaidh  mi  e  mar  ni  a  la  air  a  luas- 
achadh  dhomh,  gu  bheil  sacrameint  supeir  an 
Tighearn  'na  ordugh  seasmhach  san  eaglais,  do 
bhrìgh  nach  'eil  mi  air  an  uair  a'  labhairtriusan 
a  ta  'ga  chur  an  teagamh.  Tha  mi  a'  reuson- 
achadh  riusan  a  dh'fheith  gu  cogaiseach  do'n 
ordugh  so,  agus  a  ta  'g  iarraidh  gu'm  freagair 
e  a'  chrìoch  shonraichte  a  chaidh  chur  fa 
chomhair, — eadhon  gloir  Dhè,  agus  maith  ar 
n-anama  fèin.  'Se  so  tha  gach  creutair  dùr- 
achdach  a'  cur  roimhe  mu'm  bheil  e  suidhe 
sios  aig  bord  an  Tighearn,  agus  'se  so  a  dh' 
fheumas  e  leantuinn  an  deigh  dha  èirigh  o'n 
bhord  sin. 

Sgrìobli  mòran  mii  thimcbion  dbleasdnas  uì- 
lucbaidh;  agusthilgmìse  mo  cbuibhrionnbheag 
fèin  anns  an  taisgeach  choitchionn.  Air  giulan 
iomchuidh  an  dèigh  an  t-sacramaint,  labhrainn 
beagan  leis  fèin  ;  cha'n  ann  do  bhrìgh  nach 
deachaidh  so  a  laimheaschadh ;  ach  a  chionn 
ìiach  do  labhair  sluagh  eile  cho  follaiseach 
agus  cho  soiUeir  do  thaobh  na  cùise  so,  'sa  hi- 
bhair  iad  mu  thimchioll  an  rùin-shuidhichte 
inntinn  sin  tha  feumail  gu'r  deanamh  'nav 
luchd-comanachaidh  iomchuidh.  Agus  a 
thuiUe  air  sin^  tha  mi  a'  gabhail  a'  ghnothuich 
so  fo  làimh,  an  dòchas  gu'n  cuir  mi  'n  cèill 
air  dòigh  ro-shoilleir  an  fhirinn  rèidh  agus 
chudthromach  so, — gur  e  deadh-f  heum  a  dhean- 
amh  do  aon  sacramaint,  an  doigli  a's  fearr  gu 
ulbichadh  a  dheanamh  air  son  sacramaint 
eile." 

Tha  sacramaint  suipelr  an  Tighearn  air  aon 
do  na  dleasdnasaibh  sin  ris  an  goirear  le  diadh- 
airean  dlcasdnais  mheadhona.  'Se  sin  is  ainm 
do  gach  earrann  do'n  aoradh  o'n  leth  muigh. 
Cha'n  e  gu  bheil  iad  'nam  meadhunaibh  a 
mhàin ;  oir  tha  iad  air  an  sonrachadh  gu  ar 
dleasdnas  do  Dhia  a  chur  an  cèill,  agus  leo  in 
tha  sinn  a'  toirt  urraim  do'r  n-ard-Thighearn. 
Uime  sin,  'nuair  tha  sinn  ag  itheadh  agus  ag  òl 
do'n  lòn  choisrigte  so,  tha  sinn  a'  toirt  Chriosd 
'nar  cuimhne  agus  a'  foillseachadh  a  bhàis, 
agus  ]e  sin  tlia  sir.n  toirt  umhlachd  dhasan  a 
ta  air  àrdachadh  agus  'na  Thighearn  os  ceann 
nan  uile  ;  tha  sinn  ag  aideachadh,  *'  gur  e 
losa  Criosd  an  Tighearn,   chum  glòir  Dhè  an 

Athar."  (Phil.  iL  1 ) .)  Ni  mò  tha  iad  a  mhàin 
(ma  labhras  sinn  air  dòigh  iomchuidhj)  g7( 
so7iraic/i(e  mar  so;  oir  ged  tha  glòirDhè  agus  ar 
slainte  fèin  neo-eadar-dhealaichte,  'nuair  a 
bheachdaicheas  sinn  air  ar  priomh-chrìoch  air 
gach  seorsa  dùigh,  gidheadh 'se  glòir  Dhè  gun 
teagamh  ar  crioch  àraidh,  agus  an  ni  sin  is 
còir  dhuinn  bhi  againn  san  amharc  thar  gach 
ni  eile.  Ach  tha  iad  mar  sin  da  rireadh,  air 
dhoibh  bhi  air  an  sonrachadh  mar  mheadhon- 
aibh  chum  na  crìche  mòire  so^  "  Gu'm  bi  sinn 
air  ar  deanamh  iomchuidh  gu  bhi  'nar  luchd- 
comhpairt  do  oighreachd  nan  naomh  san  t- 
solus."  Tha  suipeir  an  Tighearn  gu  h-àraidh_,  a 
reirbarail  sgriobhairean  diadhaidh,a'cuideach- 
adh  gumòr  chum  na  criche  so.  "  Tha  iadsan  a 
ghabhas  so  gu  h-iomchuidh,  air  an  deanamh 
'nan  luchd  comhpairt  do  chorp  agus  do  f  huil 
Chriosd^  chum  am  beathachadh  spioradail  agus 
am  fàs  ann  an  gràs/'  (deir  aon  leabhar  cheisd:) 
"Tha  ar  n-anama  air  an  neartachadh  agus  air 
am  beothachadh  le  corp  agus  le  fuil  Chriosd, 
amhuil  a  ta  ar  cuirp  le  aran  agus  le  fion,"  (deir 
leabhar  cheisd  eile.) 

A  nis,  chum's  gu'm  bi  a*  chrìoch  so  air  a 
coimhlionadh,  feumaidh  sinn  ro-aire  a  thoirt 
duinn  fèin  an  deigh  do'n  chuirm  naoimh  bhi 
thairis,  cho  maith  is  ulluchadh  iomchuidh  a 
dheanamh  roimh-laimh,  agus  a  bhi  ro  f  hurach- 
air  'nuair  tha  siniv'ga  gabhail :  Oir,  thugaibh 
fa'near. 

1.  Nach  'eil  an  sacramaint  ag  oibreachadh 
air  an  doigh  sam  bheil  sèun  no  geusadaireachd 

ag  oibreachadh,  a  ta  air  a  ràdh,  a  leighiseas 
euslaint,  no  a  ghleidheas  o  chunnart,  le  co'- 
chur  o'n  taobh  a  muigh  ;  agus  sin  a  thao])h 
naoidheana  agus  araadanna  aig  nach  'eil  fios 
air  ni  air  bith  mu  thirachiolì  na  cùise.  No  air 
doigh  nadurra  mar  a  ni  iocshlaint,  'nuair  tha 
i  air  a  h-uimeachadh  agus  air  a  co-chur  gu 
ceart,  creuchdan  a  leigheas,  co  dhiubh  a  bhios 
an  inntinn  a'  toirt  fa'near  nan  nithe  tha  tach- 
airt,  no  nach  bi.  Cha'n  e  toradh  nan  sacra- 
maint,  ''  ex  opere  ojìerata," — (mar  a  ta  hichd- 
foghUiim  na  Roimhe  gu  mi-shnasmhor  a'  cur 
an  cèill  barail  amaideach  no  do-thuigsinn.) 
Cha'n  urrainn  duine  airbith  bhi  cho  aineolach 
is  gu'n  smuainich  e,  gu'm  faigh  an  t-anam 
buannachd  spioradail  air  bith  o  bhi  'g  itheadh 
arain  agus  ag  òl  f  ìon  a  mhàin  ;  oir  tha  iad  so 
(mar  a  thug  Mr  Bhines  fa'near)  "  neo-fhreag- 
arach  agus  neo-ìomchuidh  do'n  anam  ;  agus 
feudar  a'  chokiinn  a  bheathachadh  le  àile  ni's 
fearr  na  dh'  fheudar  an  t-anam  le  aran  agus 
le  fìon."  Seadh  nan  creideamaid  gu  bheil  an 
t-aran  agus  am  fìon  air  an  tionndadh,  no  a' 
gabhail  a  steach  annta  corp  agusfuil  Chriosd  ; 
(oir  is  e  sin  tha  na  focail  chruaidh  so,  Brigh- 

ATHARRACHAUH     agUS    CO-BHRIGHEACHADH  a' 

ciallachadh,)  "  a  thog  (mar  a  thubhairt  Mr 
Bhines)  tuiUe  consachaidh,  agus  a  dhoirt  tuille 
fola  o  na  rugadh  iad,  agus  gun  aon  diubh 
fathast  sè  ceud  bhadhna  dh'aois,  na's  urrainii 
duinn  gu  maith  a  smuaineachadh  :" — tha  mi 
ag  ràdh,  nam  b'e  an  t-aran  agus  am  fion  air 
mhodh     corporra    feoil     agus    fuil     Chriosd, 

cha  deanadh  bhi  'gan  gabhaìl  do'n  chorp  crioch 
spioradail  agus  shabhalta  a  fhreagradh  :  oir 
tha  ar  Slanuighear  fèin  ag  ràdh,  "  Cha'n  'eil 
tairhhe  sam  bith  san  fheoil."  (Eoin  vi.  63.) 

2.  Tha  oibreachadh  an  t-sacramaint  air  a 
thoirt  mu'n  cuairt  le  meadhonaibh  modhann- 
ail.  Is  meadhon  e  air  orduchadh  le  Dia  chum 
ar  tsagasg  ;  agus  a  reir  coslais  tha  e  iomchuidh 
agtis  ceart  fa  chomhair  na  cùise  sin.  Ciod  air 
bith  an  doigh  air  am  beachdaich  sinn  air^ — mar 
chuimhneachan, — mar  bhreth-buidheachais, 
mardhleasdnas, — marmhionnan^no  mar  bhòid, 
tha  e  a'  cuideachadh  chum  fàs  na  beatha  spio- 
radail  ;  agus  tha  soirbheas  an  earbsa  ri  ar 
dichioll  dhurachdach  agus  iomchuidh,  fo  stiùir- 
eadh  spiorad  naoimh  Dhè,  a  chuireas  a  bheann- 
achd  gun  teagamh  an  lorg  'orduigh  fèin.  Agus, 

3.  Uirae  sin,  an  deigh  do'n  ghnothuch  bhi 
thairis,  feumaidh  sinn  ro-aire  a  thoirt,  air 
eagal  gu'n  caill  sinn  an  ni  sin  air  son  an  d' 
oibrich  sinn.  Cha'n  'eil  sinn  gu  bhi'n  dòchas, 
ged  ghabh  sinn  an  sacramaint  air  doigh  chràbh- 
ach,  agus  ged  bha  ar  creidimh  agus  ar  dòchas 
agus  ar  gràdh  làidir  san  àm,  gu  bheil  ar  curam 
thairis'nuairtha'n  t-ordugh  criochnaichte.  Tha 
e  fior  gun  amharus  gu  bheil  crioch  àraidh  air 
a  coimhlionadh  'nuair  tha  an  gnothuch  air  a 
chur  gu  taobh, — sin  ri  ràdh,  gu'n  d'aidich  sinn 
Criosd  gu  foUaiseach,  gu'n  d'  fhoiUsich  sinn  a 
bhàs,  gu'n  do  choisrig  sinn  sinn  fèin  air  mhodh 
durachdach  agus  foUaiseach  do  Dhia  ann  an 
Criosd,  agus  gu'n  d'riun  sinn  gach  ni  eile  tha 

dleasdanach  dhuinn,  no  ris  an  goirear  ar  n- 
umhlachd  (cho  fhad  'sa  taemar  sin;) — thana 
nithe  sin  uiìe,  tha  mi  ag  ràdh,  air  an  coimhlion- 
adh  le  luchd-coraanachaidh  iomchuidh  mu'm 
bheil  iad  a'  pilltinn  o  bhord  an  Tighearn.  Ach 
leag  na  dleadnais  so,  do  bhrìgh  gur  dleasdnais 
mheadhona  iad,  a  mhàin  bunait  ùr  air  son 
luille,  oibre  le  bhi  cur  luchd  aidmheil  fo 
chomain  laidir,  agus  a'  toirt  misnich  mòire 
dhoibh ;  agus  is  e  an  gnothuch  an  dèigh-laimh 
aitreamh  naomhachd  agus  shìth  a  thogail  air 
a'  bhuiiait  sin. 

CAIB.  I. 


Bhi  gabhail  ath-bheachd  do'r   ghilan   aig   an 
t-Sacramaint. 


Chum's  gu'n  coimhlionar  crioch  an  t-sacra- 
maint  le  sinn  bhi  air  ar  n-àrdachadh  ann  am 
maitheas,  no,  a  rèir  briathra  an  Abstoil,  ]e  ar 
'^  f  às  ann  an  gràs  agus  ann  an  eòlas  ar  Tigh- 
earn  agus  ar  Slanuighir  losa  Criosd,"  (2  Pead. 
iii.  18.)  tha  e  feumail  gu'n  gabhamaid  a'  cheud 
chothrom  gu  ar  giulan  a  chnuasachadh.  'Se 
ar  dleasdnas  sinn  fèin  a  cheasnachadh  roimh 
dhuinn  teachd  gu  bord  an  Tighearn,  nam 
b  aill  leinn  bhi  'nar  luchd-comanachaidh  iom- 
chuidh ;  agus  'na  dheigh  sin,  nam  b'àill  leinn 
gluasad  air  doigh  iorachuidh.  Bithidh  e  freag- 
arach  gu'n  gairm  sinn  sinn  fèin  gu  cunntas, 
an  do  chuir  sinn  seachad  uiread  do'r  n-aimsir 
'sa  cheadaicheadh  ar  staid  dhuinn^  chum  ar 
cridheachan  a  rannsachadh,  agus  ar  shghean 
f  hiosrachadh ; — chum  ar  n-anama  ùmhlachadh, 
ar  peacanna  aideachadh,  agus  tròcair  iarraidh  ; 
— chum  ar  creidimh  a  neartachadh,  ar  dòchas 
a  dhaingneachadh,  agus  ar  gràdh  fhadadh  do 
Dhia,  do  Chriosd,  agus  do  aon  a  cheile; — chura 
rùn-suidhichte  a  shonrachadh,  agus  riaghailt- 
ean  a  dhealbhadh  gu  ar  stiùireadh  san  àm  ri 
teachd,  &:c.     Agiis  mar  an  ceudna,  an  robh  an 

H.l 

aimsir  a  chuir  sinn  air  leth  fa  chomhair  na 
crìche  so,  air  a  buileachadh  a  reir  an  rùin  ; 
agus  ciod  a  chaidh  a  choimhlionadh  :  An  deach 
sinn  suas  gu  tigh-aoraidh  Dhè  le  durachd 
spioraid  ;  agus  an  robh  ar  n-inntinn  fo  leithid 
do  smuainte  'sa  bha  iomchuidh  do'n  ghnothuch 
mu'n  robh  sinn. 

Ach  gu  h-àraidh  is  còir  dhuinn  a  chuimh- 
neachadh  ciod  bu  ghiulan  duinn  aig  bord  an 
Tighearna ;  An  do  thuit  eagal  Dè  oirnn 
'nuair  a  thionnsgnadh  sinn  air  an  t-seirbhis  : 
Air  a'  chuid  a's  lugha,  an  d'thug  sinn  oidhearp 
air  an  Tighearn  a  chur  romhainn,  agus  an 
d'thug  sinn  fa'near  gu  bheil  "  na  h-uile  nithe 
lomnochd  agus  fosgailte  do  shùilibh  an  Ti  sin 
d'am  feum  sinn  cunntas  a  thabhairt;"  (2  Pead. 
iii.  18. ;)  gu  bheil  nithe  diomhair  ar  cridheacha 
cho  soilleir  'na  shealladh-san  ri  dreach  ar 
gnùise,  agus  gnè  ar  n-inntinn  cho  fhaicsinn- 
each  dha  ri  suidheachadh  ar  cuirp ;  gu  bheil 
an  Dia  uile-làthaireach  agus  uile-leirsinneach, 
mar  an  ceudna  'na  Dhia  eudmhor  ;  agus  mar 
nach  gabh  e  mealladh,  nach  mò  na  sin  a  nìthear 
fanoid  air  ; — mar  nach  toirear  an  car  as,  nach 
mò  na  sin  a  chuirear  suarach  e  ; — gu  bheil  e 
'g  iarraidh  a'  chridhe,  agus  as  eugmhais  so 
nach  gabh  e  ni  air  bith  eile ;  agus  nach  bi  ni 
air  bith  o'n  taobh  a  muigh,  ge  b'e  saothair  a 
bhios  'na  chois,  no  luach  a  bhios  ann,  co- 
ionnan  ri  cràbhadh  dùrachdach  spioraid ; — , 
gu'm  bi  samhlaidhean  iriosal,  agus  aghaidhean 
comhdaichte,  agus  sùilean  togta  suas,  agua 
uchd  air  chrith,  agus  deoir  air  an  toirt  a  dh' 

aindeoin,  'nan  neo-ni  (no  ni's  miosa,)  as  eug'-r 
mhais  a'  ghnè  inntinn  sin  tha  iad  a'  ciallachadh. 

An  d'fhàg  sinn  an  saoghal  'nar  dèigh  'nuair 
a  chaidh  sinn  suas  gu  aoradh  a  dheanamh^ — 
no  an  d'thug  sinn  oidhearp  air  ar  cridhe  a 
dhruideadh  air  gach  ni  a  ta  neo-dhùchasach, 
agus  calg-dhireach  an  aghaidh  na  cùise  a  ghabh 
sinn  fo  làimh  ; — gu  h-àraidh  an  do  ghlèidh 
sinn  sinn  fèin  o  gach  smuain  pheacach,  agus 
o  oibreachadh  spioraid  dhiomhain,  uaibh- 
rich,  mhi-gheimnidh,  shanntaich  agus  dhiogh- 
altaich. 

An  robh  ar  cridhe  air  doigh  eigin  suidh- 
ichte  air,  agus  curamach  mu  'n  ghnothuch 
a  ghabh  sinn  fo  làimh,  agus  an  d'  thug 
sinn  oidhearp  air  grabadh  a  chur  air  gach 
smuain  neo-iomchuidh  agus  sheachranach. — 
An  do  smuainich  sinn  le  mòr-churam  air  a' 
ghnothuch  mu'n  robh  sinn,  agus  an  do  thog 
sinn  ar  cridhe  an  àirde  san  t-seirbhis. 

An  do  dhrùigh  na  nithe  a  chunnaic  agus  a 
chuala  sinn  oirnn,  agus  an  robh  sinn  fo  mhoth- 
achadh  ceart  leis  gach  iomadh  smuain  aghluais 
tre  ar  n-inntinn.  An  robh  ar  creidimh  ann 
am  beò-chleachdadh,  agus  am  fac  sinn  gu'n 
robh  sinn  creidsinn  gu  daingean  anns  na 
nithibh  sin  a  bha  air  am  foillseachadh,  no  air 
an  cumail  a  mach  dhuinn  anns  an  t-sacramaint, 
— gu  h-àraidh,  "  gu'n  do  bhàsaich  Criosd  air 
ar  son  a  rèir  nan  sgrioptur/' — air  do  f  hoill- 
seachadh  bàs  Chriosd  bhi  'na  phriomh-chrìoch 
an  orduigh  so.  An  do  ^^  las  an  teine,  'nuair  a 
bha   sinn  a'  beachd-smuaineaclìadh :"   An  do 


las  ar  crìdhe  aii  taobli  a  steach  dhiiin,  'nuaìi*  a 
dh'amhah'c  sinn  air  cuimhneachan  a  chuirp 
bhriste,  agus  air  samhladh  na  fola  sin  a  chaidh 
dhortadh  air  son  maitheanais  ar  peacanna.  An 
do  bhrosnuich  e  ar  gradh  do  Chriosd,  'nuair  a 
thugsinn  fa'near  ciamaraghràdhaich  esan  sinn. 
An  d'  rinn  sinn  caoidh  air  a  shon-san  a  lot  ar 
peacanna  ;  an  d'  f  huathaich  sinn  sinn  fein  air 
son  ar  gràineileachd  ;  am  b'  fhearr  leinn  bhi 
fulang  ni  air  bith  na  bhi  peacachadh  an  aghaidh 
Dhè,  agus  an  do  chuir  sinn  romhainn,  tre  a 
ghràs,  gu'm  biomaid  ann  an  naimhdeas  siorr- 
uidh  ris  an  ni  mhalluichte  sin  a  b'aobhar  air 
esan  a  chur  gu  bàs.  An  do  ghabh  sinn  gu 
suilbhir  ri  Criosd  chum  na  crìche  sin  air  son 
an  d'àrdaich  Dia  e,  ''  gu  bhi  'na  cheannard 
agus  'na  Shlànuighear,  a  thoirt  aithreachais 
agus  maitheanais  peacaidh  do  Israel,"(Gniorah. 
V.  31.  ;)  agus  an  do  bhòidich  sinn,  an  earbsa  ri 
neart  a's  fearr  na  ar  neart  fèin,  gu'n  lean  sinn 
e,  cia  b'e  àit  an  treoraich  e  sinn,  agus  gu'n 
tèid  sinn  cia  b'e  ionad  an  cuir  e  sinn.  An  do 
gheill  sinn  le  làn-toil  do  riaghail  a  Fhreasdail 
naoimh,  ag  aideachadh  gu'n  gabhamaid  gach 
ni  an  caoimhneas  a  chitheadh  ar  Tighearn 
iomchuidh  a  chur  'nar  crannchur,  agus  gu'm 
biomaid  deas  gu  bàsachadh  agus  an  saoghal  so 
f  hàgail  cia  b'e  uair  a  ghairraeadh  esan  sinn  : 
Agus,  aig  an  àm  so,  gu'm  bi  ar  n-uile  spiorad, 
anam,  agus  chorp, — ar  n-uile  bhuaidhean, 
mhaoin,  agus  shoirbheas,  cho  f  had  'sa  ta  e  'nar 
comas,  aig  a  sheirbhis,  agus  chum  a  ghlòire. 
An  robh  dòchas   sòlasach  againn  'na  throcair. 


agus  am  b'urrainn  duinn,  ann  an  cuibhrionn 
mhaith,  gairdeachas  a  dheanamh  ann  an  dòchas 
glòire  Dhè.  Ann  an  aon  fhocal,  an  d'fhios- 
raich  sinn  oibreachadh  taingeileachd  'nar 
cridhe  do  Dhia  air  son  a  ghràidh  do-mheas ; 
agus  oibreachadh  spioraid  cheirt  agus  sheirceil, 
eadhon  a  thaobh  choigreach  agu  s  naimhdean,  ach 
gu  h-àraidh  d'an  taobhsan  a  ta  do  theaghlach 
a*  chreidimh,  cia  b'e  àit  am  bheil  iad  air  an 
sgaoileadh,  no  ciod  air  bith  doigh  air  am  bheil 
iad  air  an  comharachadh, — na  h-uile  dhiubh 
so  do  gach  ainm  agus  comunn,  a  ta  gràdh- 
achadh  Chriosd  ann  an  treibhdhireas,  agus 
mar  so  aig  am  bheil  comh-pairt  san  t-slàinte 
choitchionn. 


CAIB.  II. 


A  thaohh  ar  dleasdnais  an  dèìgk  Jein'ckeaS' 
nackaidh,  ma's  e  is  gii'mfaic  sinn  gu'n  rohh 
arfrithealadh  sa'  chuid  a's  mà  riaghailteach. 

Le  beannachd  Dhè,  ma's  e  is  gu'm  bi  aobhar 
againn  a  smuaineachadh  gu'n  robh  ar  gnàth- 
achadh  ceart,  agus  ar  giulan  am  bitheanta  co- 
fhreagarach  do  chogais  fhòghluinte,  tha  ar 
dleasdnas  air  a  chur  sios  sna  nithibh  a  leanas  : — 
1.  Is  còir  dhuinn  Dia  a  bheannachadh. 
Gun  teagamh,  cha'n  'eil  feum  air  reusan  air 
bith  a  ghnàthachadh  a  dh'fheuchainn  do  na 

fior-chreidich  gu  bheil  "  gach  tiodhlac  mhaith 
agus  iomlaii  a'  teachd  o  Dhia,"  agus  gu  bheil 
e  '^  ag  oibreachadh  annainii  araon  an  toil  agus 
an  gniomh  :"  gu  bheil  e  fìor  a  thaobh  na 
beatha  spioradail,  cho  maith  agus  a  thaobh  na 
beatha  nadureil,  '^gur  ann  annsan  tha  sinn  a* 
teachd  beò  agus  a'  gluasad,"  agus  "  gu'm 
buin  ar  shghean  dasan."  Tha  gnè  a'  ghràis 
uaithe-san,  agus  tha  cleachdadh  a'  ghrkis  ^o 
a  riaghladh  agus  a  stiùradh.  Tha  sinn  ag 
aideachadh  so  'nar  n-athchuinge,  agus  bu 
chòir  dhuinn  'nar  moladh  mar  an  ceudna;  oir 
cha'n  'eil  ni  air  bith  ni's  mi-reusanta  na  gu'm 
biodh  ar  dòchas  W  cuideachadh  ann  an  Dia, 
agus  gu'n  tugamaid  a'  ghlòir  duinn  fèin.  Ma 
thug  e  seachad  an  spiorad  naomh,  'nuair  a 
chaidh  iarraidh,  nach  còir  a  mholadh  leosan  a 
fhuair  e?  Cha  robh  esan  fo  stiùradh  an  spior- 
aid  aig  bord  an  Tighearn,  nach  'eil  ullamh  gu 
a  radh,  "  Beannaichte  gu'n  robh  Dia,  eadhon 
athair  ar  Tighearn  losa  Criosd,  a  bheannaich 
sinn  leis  gach  uile  bheannachadh  spioradail 
ann  an  ionadaibh  nèamhaidh  ann  an  losà 
Criosd."  (Ephes.  i.  3.)  Esan  aig  an  robh  a 
chridhe  air  a  shocrachadh,  seinnidh  e  agus 
bheir  e  moladh  uaithe.  Tha  briathra  Dhai- 
bhidh,  air  aobhar  sonraichte  eile,  ro-iomchuìdh 
aig  an  àm  so,  "  A  nis,  uirae  sin  ar  Dia-ne,  tlia 
sinn  a'  toirt  buidheachais  duit,  agus  a'  cliuth- 
achadh  t'ainme  urramaich.  Ach  cò  mise, 
agus  ciod  iad  mo  shluagh,  gu'm  biodh  e  'nar 
comas  tabhartais  a  thoirt  seachad  cho  toileach 
aìr  an  dòigh  so  ?"    (1  Eachd.  xxix.  13j  14.) 

Chum  ar  taingeileachJ  a  bheothachadh,  ni 
sìnn  gu  maith  a  ghairm  'nar  cuimhne  aii 
robh  a'  chùis  air  cloigh  eile  gu  minic  do'r 
taobh :  gu  h-àraidh  a  mheud  againn  sa'  bha 
'nar  luchd-comanachaidh  car  mòran  bhliadh- 
nacha,  a  bha  air  ar  suidheachadh  ann  an  tigh  an 
Tighearn/'  agus  "  a'  teachd  fo  bhlàth  ann  an 
cùirtibh  ar  Dè,"  feudaidh  sinn  a  chuimhneach- 
adh  gu  maith  na  mùth  aimsirean  a  chaidh 
thairis  oirnn.  Bha  sinn  gu  tric  air  ar  meall- 
adh  'nar  dòchas  ;  chaidh  sinn  a  mach  làn  dùil 
agus  phill  sinn  a  dh'easbhuidh  comhfhurt- 
achd  ;  agus  bha  reusan  againn  air  dòigh  spior- 
adail  briathra  an  fhàidh  a  cho-chur  ruinn  fèin, 
"  Phill  iad  le'n  soithichibh  falamh  ;  bha  nàire 
agus  masladh  orra,  chòmhdaich  iad  an  cinn." 

Tre  cheannas  droch  chridhe  neo-chreideach, 
agus  dian-iarrtus  cealgach  an  t-saoghail  so^agus 
ais-innleachdan  ar  namhaid  fhurachair,  nach 
do  thachair  e  gu  minic  dhuinn  "  amhuil  duine 
ocrach  a  chi  aisling,  agus,  feuch,  a  ta  e  'g 
itheadh,  ach  air  dùsgadh  dha  tha  'anam  cioc- 
rach  ;  agus  amhuil  duine  tartmhor  a  chi  ais- 
ling,  agus,  feuch,  tha  e  ag  òl,  ach  air  dùsgadh 
dha,  feuch,  tha  e  fann,  agus  anam  a'  miannach- 
adh."  {Isaiah  xxix.  8.)  Bha  an  t-aran  san 
robh  ar  dùil  mar  chloich ;  ar  fion  measgta  le 
h-uisge;  seadh,  an  ni  bu  chòir  a  bhi  'na 
chupan  beannachaidh,  bha  e  cosmhuil  ris  an 
ni  sin  athairg  iad  do'r  Slanuighear,  aguscha'n 
òladh  se  e, — "  fion-geur  measgta  le  domblas." 
(Mata  xxvii.  34.)  Bu  chòir  do'n  bheachd  so 
taingeileachd  a  lasadh  suas  'nar  cridheachaibh. 

''  ma  sliuidhe  sinn  sios  fo  a  sgàile,  agus  ma 
bha  a  thoradh  railis  do  ar  blas  :"  Ma  "  bhlais 
agus  ma  chunnaic  sinn  gu  bheil  Dia  tròcair- 
each  :"  Ma  chuimhnich  Dia  oirnn  'na  ordugh 
naomh  *Meis  a'  ghràdh  ata  aige  d'a  shluagh 
fèin,  agus  ma  dh'amhairc  e  oirnn  le  a  shlàinte." 
Ann  an  aon  fhocal,  is  còir  dhuinn  ar  n-ath- 
bheachd  a  chriochnachadh,  mar  a  chriochnaicli 
sinn  an  t-ordugh  fèin,  le  laoidh-mholaidh  agus 
le  halleluia,  ann  am  briathraibh  an  t-Sahnad- 
air,  "  Beannaich  an  Tighearn,  O  manam  ; 
agus  moladh  gach  ni  a  ta  an  taobh  stigh  dhiora 
'ainm  naomh-san.  Beannaich  an  TigheaiTi, 
O  m'anam,  agus  na  dichuimhnich  a  thiodh- 
lacan  uile."  (Sahii  ciii.) 

2.  Feiimaidh  sinn'bhi  cleachdadh  urnuigh, 
agus  oidhearp  a  thoirt  gu'm  bi  an  drùghadh 
a  riimeadh  air  ar  cridhe  maireannach  ;  chum's 
nach  bi  e  cosmhuil  "  ri  neul  na  maidne,  agus 
ris  an  drùchd  mhoch  a  shiubhlas  air  falbh  ; 
cosmhuil  ri  fras  do  uisge  a  f  hluicheas  uachdar 
an  talaimh  thartmhoir,  ach  air  dha  tiormach- 
adh,  a  dh'  f  hàgas  am  feur  ni's  seargta  na  bha 
€  roimhe.  Thubhairt  Daibhidh,  an  lorg  a' 
bhreith-bhuidheachais  a  chaidh  ainmeachadh 
roimhe  so,  "  O  Thighearn,  gleidh  so  gu  bràth 
ann  am  breithneachadh  smuainte  cridhe  do 
shluaigh,  agus  uUuich  (no  socraich)  an  cridhe 
dhuit  fèin."  (1  Eachd.  xxix.  18.)  Is  coir 
dhuinn  guidhe  gu  dùrachdach  air  Dia  gu'n 
cumadh  e  'nar  cuimhne  ciod  a  thachair  aig  an 
ordugh  naomh  so  ;  chum's  nach  tèid  na  nithe 
à  chunnaic,    à    laimhsich,    a    chuala,   agus  a 


bhòidich  sinn,  as  ar  cuimhne ;  no  gu'm  bi  iad 
air  an  cuimhneachadh  mar  dhrùchd  a  shiubhlas 
gu  grad  air  falbh  ;  ach  gu'n  gabh  iad  greim 
do  ar  n-anamaibh,  agus  gu'm  bi  iad  ''  mar 
thairngibh  air  an  sparradh  le  uachdaranaibh 
choimhthional :"  Chum'*  mar  shàsuich  Dia 
ar  beul  le  nithibh  maithe^,  'nuair  a  rinn  e 
cuirm  d!a  shluagh,  "  cuirm  do  nithibh  blasda, 
cuirm  do  f  hion  aosda,  do  nithibh  blasda  làn 
do  smior,  do  fhion  aosda  air  a  dheadh  tharr- 
uing,"  (Isaiah  xxv.  6.)  nach  caill  sinn  gu  h- 
eallamh  blas  nan  nithe  taitneach  sin  a  fhuair 
sinn  aig  a'  bhord.  B'urrainn  do  na  h-Israel- 
ich  ghearanaich  cuimhne  a  chumail  car  fada 
air  fàileadh  phoitean-feola  na  h-Eiphit,  agus 
cha  do  dhichuimhnich  iad  '*an  t-iasg  a  dh'ith 
iad  san  Eiphit  gu  saor  ;  na  eulairean,  agus  na 
mealbhucain,  agus  na  leigis,  agus  na  h-uinn- 
einean,  agus  an  creamh ;"  (Aireamh  xi.  5.) 
agus  nach  cuimhnich  Israel  Dhè,  am  fior 
thimchioll-ghearradh,  am  mana  nèamhaidh  sin 
a  bhlais  iad  aig  a'  bhord  a  sgaoil  e  air  an  son 
san  f  hàsach  ?  Na  dichuimhneachmaid  ciod  an 
tlachd  leis  an  do  bheathaich  sinn  air-san  ''  aig 
am  bheil  'fheoil  gu  firinneach  'na  bhiadh, 
agus  'fhuil  gu  firinneach  'na  dheoch  !"  Chum 
na  crìche  so  lùbamaid  ar  glùn  "  do  Athair  ar 
Tighearna  losa  Criosd." 

Feumaidh  sinn  oidhearp  a  thoirt  air  ar 
giulan  a  chumadh  ri  ar  n-urnuigh  ;  oir,  air 
dhòigh  eile,  tha  sinn  a'  deanamh  fanoid  air  Dia, 
agus  'gar  mealladh  fèin  :  feiimaidh  siim  bhi 
air  ar  faiclll  nach  caithear  air  fal])h  an  drùgh- 

adh  a  rinneadh  air  ar  cridhe,  agus  nach  bi  <£ 
neart  air  a  highdachadh.  Cia  air  bith  eha 
curamach  'sa  bhios  sinn,  (oir  is  e  sin  anmh- 
uinneachd  ar  naduìr)  fàsaidh  a'  ghlòir  a 
chunnaic  sinn,  agus  a'  mhiUsead  a  bhlais  sinn, 
'nuair  a  shuidhe  an  righ  aig  a  bhord,  mòran 
ni's  lugha  ;  agus  air  an  aobhar  sin  rinn  Dia 
solair  tròcaireach  chum  ar  mothachadh  tait- 
neach  agus  priseil  ath-ùrachadh,  le  ath- 
theachd  coitchionn  là  ar  cuirme.  Gidheadh 
buinidhe  dhuinne  faire  a  dheanamh  an  aghaidh 
gach  ni  a  dhubhas  a  mach  na  dearbhaidhean  a 
dh'fhàg  sealladh  do  losa  air  a  cheusadh,  agu» 
beachd  creideach  do  losa  air  a  ghlòrachadh, 
agus  a  ta  gu  h-aithghearr  gu  bhi  air  fhoill- 
seach  adh,  air  ar  n-inntinn. 

Gu  h-àraidh,  feumaidh  sinn  faire  a  dhean- 
amh  an  aghaidh  gach  peacaidh  danadais  ;  tha 
sin  'na  phriomh-ghnothuch  sa'  chùis  so.  Ni  aon 
pheacadh  danadais,  gu  h-àraidh  ma  tha  e  'na 
pheacadh  graineil,  na  dearbhaidhean  a's  hìidir 
a  dhealbh  an  Sacramaint  air  ar  cridhe,  a  sguab- 
adh  gu  grad  air  falbh.  Bithidh  a'  chùis  mar 
gu'n  gabhadh  neach  mòr-shaothair  air  droch 
chonnadh  a  lasadh,  agus  'nuair  a  las  se  e,  gu'n 
doirteadh  e  uisge  air ;  tha  a  shaothair  caillte, 
agus  tha  an  obair  air  fàs  ni's  do-dheanamh.  Le 
peacadh  danadais  tha  an  spiorad  air  a  mhùch- 
adh  a  thaobh  'oibreachaidh,  air  a  cheart  dòigh 
san  abrar  gu  bheil  e  fulang  doilgheis.  Fa'n 
aobhar  sin  bha  leisgeul  aig  Daibhidh  urnuigh 
a  dheanamh  air  an  doigh  so,  'nuair  a  bha  e 
ciontach  do  ghraineileachd  antromaichte  mort- 

aidh  agus  adhaltrannais,  ^'  Na  toir  do  spioracl 
naomh  uam."  Agiis  ni  peacanna  a's  eutroime 
a'  cheart  ni  a  choirahlionadh  ann  an  tomhas, 
gu  h-àraidh  ma  tha  iad  air  an  gnàthachadh, 
cha'n  e  mhain  an  aghaidh  tuigse  shoilleir  agus 
eòlais  chinntich,  ach  an  aghaidh  dearbh-rabh- 
aidh  cogais  fhirinnich.  No  m.ar  teid  na 
gnothuichean  an  fhaide  uamhasaich  so,  (mar 
tha  dòchas  nach  tèid  ach  ainmic,)  gidheadh  ma 
tlia  sinn  tuiteam  ann  am  peacannaibh  gràineil 
le  dìth  faire  agus  stuamachd  inntinn,  bithidh 
an  toradh  a  leanas  mi-thaitneach,agusfeudaidh 
dùil  abhi  againn  ri  dochunn  do  shìth  agus  do 
shuaimhneas  ar  cogais:  Agus  an  àite  an  t-suidh- 
eachadh  inntinn  sin  gu  comunn  a  chumail  ri 
Dia,  a  ghiulain  sinn  air  falbh  o'n  ordugh  a 
chaidh  a  fhrithealadh  gu  ceart,  èiridh  seorsa 
do  fhuath  agus  do  choimhicheas  suas  eadar 
sinne  agus  esan  a  ghràdhaich  ar  n-anama. 
Caillidh  sinn  ar  dochas  a  thaobh  Dhè,  agus 
folaichidh  esan  a  ghnùis  uainne.  "  Giulainidh 
ee  e  fèin  do  ar  taobh  mar  a's  cleachd  le  daoin- 
ibh  a  dheanamh,  'nuair  tha  iad  fo  dhoilgheas 
agus  ann  an  corruich  ruinn,  a'  tarruing  air 
falbh  an  caoimhncas  uainn,  a'  seachnadh  ar 
coluadair,  agus  'g  ar  toirt  thairis  do  thoil  ar 
naimhde  :"  Agas  bithidh  sinn  deas  gu  sinn 
fèin  a  ghiulan  d'a  thaobh-san  mar  is  cleachd 
leinn  a  thaobh  caraid  a  dhroch-uisig  sinn,  agus 
a  mhaslaich  sinn  gun  aobhar, — teichidh  sinn 
o  alàthair,  agus  seachnaidh  sinn  a  choluadar. 

Is  còir  dhuinn  mar  an  ceudna  faire  a  dhean- 
amh  an  aghaidh  deigh  anamiannach  a  thaobh 

nithe  an  t-saoghail  so.  Air  an  uair  cha  ieig  ar 
gnothuichean  dhuinn  bhi  an  còmhnuidh  an 
àros  Dè.  An  dèigh  tamuill  bhig  feumaidb 
sinn  teachd  a  nuas  o'n  bheinn,  agus  cuirear 
grabadh  air  ar  comunn  taitneach  ri  Dia  le 
curam  measarra,  le  gnothuichibh,  agus  le 
fearas-chuideachd  na  beatha  so.  Ach  mar 
àill  leinn  teachd  a  dhèigh-làimh  sna  nithibh 
sin  air  son  an  d'  oibrich  sinn,  feumaidh  sinn 
aire  a  thoirt  gu'm  bi  ar  curam  mu  thimchioll 
nithe  coitchionn  air  a  chumail  an  taobh  a 
steach  do  chrioch  cheart.  Ni  curam  iomagan- 
ach  ar  n-inntinn  a  ghoirteachadh  agus  a 
ghiorrachadh,  agus  ithidh  e  mar  chanmhuinn : 
Fàgaidh  mòran  ghnothuichean  (mur  eigin 
duinn  gu  soilleir  an  gabhail  fo  làimh)  ar  n- 
inntinn  luaineach,  agus  bacaidh  iad  na  h-ath- 
smuaintean  a  dh'  fheumas  bhi  air  an  gnàth- 
achadh  aig  uairibh  iomchuidh,  a  bheathach- 
adh  an  t-soluis  sin  a  las  ar  smuainte  cm  taobh 
a  stigk  dhinn  aig  an  ordugh  bheannaichte. 
'Nuair  tha  sinn  ro-churamach  mu  thimchioll 
mòran  do  nithibh,  tha  e  cruaidh  oirnn  ni  air 
bith  a  dheanamh  gu  maith  ;  agus  tha  e  cunn- 
artach  gu'm  bi  an  t-aon  ni  faumail  gu  mòr  air 
a  dhìchuimhneachadh.  Tha  a'  cheart  fheum, 
no  feum  ni's  mò,  againn  air  criochan  iom- 
chuidh  a  chur  roimh  sugradh  agus  cridhealas 
na  beatha  so.  Ni  mòran  aighear,  cuirmean 
fada,  agus  cluiche  dhian,  ar  gnè  feohnhor, 
agus  le  mòran  cleachdadh,  bheir  iad  mu'n 
cuairt  na  nithe  ceudna  a  bheir  giulan  a  ta 
xnòran  m'a  ciontaiche:  'agus  air  ioniadh  dòigh 

tha  iad  nì's  cuniiartaich,  do  bhrigh  gu  bheil 
iad  a'  goideadh  oirnn  gun  fhios  duinn,  agus 
nach  'eil  iad  cho  uamhar  ri  aniharc  orra  'sa  ta 
ciontan  a's  truime,  a  dh'ionnsuidh  an  toir  iad 
sinn  rau'm  bheil  sinn  toirt  an  aire  dhuinn  fèin. 
Seadh,  feudaidh  toil-inntinn  an  fJioghluim 
fèin,  cia  air  bith  cho  glan  agus  leth-bhreith- 
each  'sa  ta  e,  (ma  leanar  e  le  tuille  sa'  chòir 
do  dhùrachd,  agus  as  eugmhais  fois  agus 
stadan  iomchuidh,)  ar  spùineadh  do  ar  n- 
ionmhas,  agus  do'n  ghnè  inntinn  bu  chòir 
dhuinn  altrum,  cho  maith  ri  toil-inntinn  ana- 
bhar  feolmhor  fèin.  Leigidh  mi  so  gu  ràdh, 
cha'n  e  mhàin  an  t-sluaigh  sin  tha  gabhail 
mòr-tlilachd  ann  an  Cunntas,  an  Eachdraidh, 
agus  an  Dànaibh,  ach  eadhon  gu'n  ràdh-san 
atari  cnuasachd  chonnspoideil,  ged  bhi  an 
stèidh-theagaisg  air  diadhachd,  agus  air 
rannsachadh  ro-krd.  Tha  na  h-uile  ni  dhiubh 
sin,  ma  tha  iad  air  an  leantuinn  gu  dian, 
teachd  an  taobh  a  steach  do'n  toirmeasg  so  ; 
*'  Na  gràdhaich  an  saoghal,  no  na  nithe  a  ta 
san  t-saoghal :  ma  ghràdhaicheas  neach  air 
bith  an  saoghal,  cha'n  'eil  gràdh  an  Athar 
ann."  (Eoin  ii.  1.5.) 

Mar  an  ceudna  feumaidh  sinn  bhi  air  ar 
faicill  an  aghaidh  anabharr  do  bhròn  saoghalta. 
A  thaobh  a'  bhròbi  so  tha'n  t-Abstol  ag  radh 
*^  gu'n  oibrich  e  bàs."  Gun  teagamh  tha  na 
focail  so  a'  ciallachadh  bàis  ann  an  seadh 
coitchionn ;  ach  tha  e  fior  mar  an  ceudna  gu 
bheil  bròn  mi-riaghailteach  ro-chronail  a  dh' 
fhas  na  diadhachd    san   aryH;T]r7>5'ha  e  soilleir 

gu  bheii  am  bròn  so  ag  èirigh  p  dhèigh  rq* 
nihòr  air  nithibh  talmhaidh  :  agus  tha  e  ceart 
cho  soilleir  gu  bheil  e  a'  lughdachadh  ar  moth- 
achadh  agus  ar  blas  do  nithibh  neamhaidh — ni 
tha  e  feumail  duinn  a  chumail  air  ar  n-inn- 
tinn,  agus  air  son  am  bheil  sinn  a'  gnathach- 
adh  sacramaint  Suipeir  an  Tighearn,  mar 
mheadhon  sonraichte  agus  iomchuidh,  chum 
a  ghleidheadh  ann  am  beothalachd  cheart. 

Tha  mi  ag  aideachadh  gu  bheil  trioblaidean 
air  an  sonrachadh,  agus  freagarach  gu  maith  a 
dheanamh  dhuinn,  agus  gu  ar  leas  a's  luach- 
mhoire  a  chur  air  aghaidh.  "  Le  dubhachas 
na  gnùise  nithear  an  cridhe  ni's  fearr."  (Ecles. 
vii.  3.)  '^  An  ti  a's  ionmhuinn  leis  an  Tighearn 
smachdaichidh  se  e ;"  agus  tha  sin  chum  ar 
leas,  ionnas  gu'm  biomaid  'nar  kichd-comh- 
pairt  d'a  naomhachd  ;  agus  bheir  e  uaith  tor- 
adh  sìochail  na  fireantachd  do'n  dream  a  ta 
gu  dhgheach  air  an  cleachdadh  ris.  Tha  e  air 
aideachadh  gu  bheil  cuibhrionn  do  dhoilgheas, 
'nuair  tha  sinn  a'  fulang  fo  smachdachadh  ar 
n-Athar  nèamhaidh,  nadureil  agus  ro  iom- 
chuidh  d'a  chìoinn  :  Ach  feudaidh  an  doUghcas 
so  bhi  thar  tomhas,  agus  an  sin  tha  e  cronail 
agus  a'  toirt  uaith  droch  thoraidh;  gu  h-àraidh, 
tha  e  cur  grabadh  air  spioradalachd  na  h-inn- 
tinn, — ni  a  ta  diadhachd  chothromach  ag  iarr- 
aidh  agus  a*  coimhhonadh.  Feudaidh  sluagh 
cron  a  dheanamh  dhoibh  fèin  le  dol  thar  tomh- 
as  'nan  doilgheas  saoghalta,  cho  maith  is  le 
neo-mheasarrachd  'nan  aoibhneas.  Mar  a  ni 
soirbheas    cron    duinn,    'nuair   a   thogas  0  af 

cridhe  tuille  's  àrda ;  air  an  dòigh  cheudna  ni 
ar  n-àrahghar  coire  dhuinn  'nuair  a  leigeas  e 
ar  cridhe  tuille's  iosal. — Cha'n  'eil  trioblaidean 
toirt  a  nach  toraidh  cheirt,  ach  an  uair  tha  sinn 
ciùin,  a'  geilleachdainn  do  thoil  Dhè,  agus  ann 
an  gnè  nèamhaidh :  Tha  am  bròn  saogh- 
alta  a  thoirmisg  mi  fad  an  aghaidh  nan  nithe 
so. 

3.  Ma  bha  ar  giulan  aig  bord  an  Tighearn 
air  a  stiìiradh  gu  ceart,  agus  ma  thug  e  uaith 
an  toradh  a  mhiannaich  sinn,  tha  e  iomchuidh 
gu'n  tugamaid  fa'near  gu  dùrachdach,  nach 
còir  dhuinn  mòr-chudthrom  a  chur  air  a'  ghnè 
mhaith  inntinn  sàm  bheil  sinn  'gar  faotainn 
fèin.  Feudaidh  so  bhi  'na  ribe  dhuinn  :  Oir 
ged  tha  e  'na  ni  ri  mhiannachadh  gu'm  biodh 
ar  cridheachan  air  an  teòthachadh,  agus  ar  n- 
aigne  air  an  togail  suas  le  beachd  diongmhalta 
air  nithibh  naomha,  'nuair  tha  iad  air  an  soiU- 
seachadh  do'r  n-inntinn  fo  shamhladh  iomch- 
uidh,  gidheadh  cha'n  fheud  sinn  bhi  toilichte 
le  so,  mar  gu'm  biodh  àrd-chrioch  a'  choman- 
achaidh  air  a  choimhlionadh.  'Se  is  aobhar 
air  so,  mar  a  thug  sinn  cheana  fa'near,  nach 
'eil  san  t-sacramaintach  dleasdanas  mheadhon- 
ail.  Tha  e  air  orduchadh  chum  ar  còmhnadh 
gus  na  nithe  tha  aidmheil  na  creidimh  a'  cur 
mar  fhiachaibh  oirnn  a  choimhlionadh  air 
dòigh  iomchuidh  agus  fhreagarach  ;  agus  tha 
e  soilleir  do  gach  creutair  tuigseach  gu  bheil 
mòr-dhealachadh  eadar  abhi  'g  ar  n-ulluchadh 
fèin  fa  chomhair  na  h-oibre,  agus  a  bhi  cur  na 
b-oìbre  sin  an  gniomh.    Tha  an  lòn  spioradait 

so  air  a  shonrachadh  gu  ar  neartachadh  fa 
chomhair  na  slighe  agus  na  oibre  a  ta  romh- 
ainn :  Agus  tha  fhios  againn  uile^,  ged  bhi  an 
lòn  ro-mhaith,  agus  ged  ith  sinn  e  le  mòr 
thoil-inntinn,  agusged  mhothaich  sinngubheil 
e  pairteachadh  misneich  agus  neirt  duinn  a  reir 
ar  miann  ;  gidheadh  mur  tèid  sinn  air  ar  turus 
ann  an  neart  an  lòin  so,  agus  mur  uUuich  sinn 
sinn  fèin  gu  dichiollach  fa  chomhair  ar  dleas- 
dnais,  tha  sinn  fad  o  chrioch  ar  lòin  a  fhreag- 
radh :  Seadh,  tha  ar  lundaircachd,  agus  ar 
dearmad  air  an  dòigh  so  air  an  antromachadh. 
Uime  sin, 

4.  Feumaidh  sinn  bhi  cinnteach  gu  bheil 
sinn  toirt  deadh-bhuil  as  an  lòn  spioradail  tha 
sinn  a'  faotainn  aig  bord  an  Tighearn  chum 
àrd-chrioch  ar  beatha.  'Se  a'  chrioch  is 
còir  do  gach  neach  iarraidh  sa'  bheatha  so, 
agus  a'  chrioch  tha  e  a'  bòideachadh  aig  an 
t-sacramaint,  Dia  a  ghlòrachadh  agus  a 
thoileachadh,  agus  le  bhi  deanamh  so^,  a 
shlàinte  fèin  oibreachadh  a  mach  7nar  aji 
ceudna.  Biodh  fhios  ma  ta  aig  gach  fear- 
comanachaidh,  ciod  air  bith  an  gluasad 
inntinn  a  mhothaich  e  aig  a'  chuirm,  gu 
bheil  a  shaothair  caiUte,  agus  ni's  miosa  na 
caillte,  mur  'eil  obair  na  naomhachd  san  taobh 
a  stigh,  agus  na  diadhachd  ghniomhach,  air 
an  cur  air  aghaidh  leis.  Cha'n  'eil  ar  cruinn- 
eachadh  an  ceann  a  chèile  gu  feothas,  mur 
dean  e  ni's  fearr  sinn,  agus  sin  ann  an  gnè  ar 
n-inntinn,  agus  'nar  coluadar. 

.').  Ann  an  gnè  ar  n-inntinn. — 'Se  crioch 
gach  orduigh,    Jigus  gu  sonraichte  an  orduigh 

naoimh  so,  an  cridhe  a  dheanamh  nì's  fearr. 
'Nuair  tha  daoine  gu  tur  neo-nuadhaich- 
te  'nan  staid,  tha  an  cridhe,  an  duine 
follaichte,  gu  h-iomlan  air  a  chòmhdachadh 
le  dorchadas,  air  a  lionadh  le  eas-ordugh^ 
agus  ro  mhi-riaghailteach  :  Tha  an  reusan 
aon  chuid  'na  chodal,  no  air  a  tharruing  air 
falbh  le  coslas  mealltach,  agus  le  claon-bhreith 
thruaigh  :  tha  an  aignidhean  làidir  agus 
buaireasach,  agus  tha  an  staid  uile  gu 
freagarach  air  a  mìneachadh  leis  an  Fhàidh, 
'nuair  tha  e  'g  a  samhlachadh  ''  ris  a'  mhuir 
bhuairte,  nach  urrainn  bhi  aig  fois  ;  ach  tha  a 
h-uisgeachan  a'  dùsgadh  nios  salchair  agus 
làthaich."  (Isaiah  Ivii.  20.)  Tha  spiorad  Dhè 
a'  deanamh  atharrachaidh  orrasan  a  ta  air  am 
breith  a  ris, — atharrachaidh  a  ta  an  dà  chuid 
sona  agus  iongantach.  Tha  iad  air  dòigh  air 
an  tionndadh  calg-dhìreach  an  aghaidli  an 
seann  staid  ;  tha  an  reusan  ag  ath-thionnsgan 
a  riaghailt ; — tha  an  aignidhean  buaireasach 
a'  sìoladh  ; — tha  iad  a'  teachd  d'an  ionnsuidh 
fèin,  agus  a'  faotainn  beachd  ceart,  an  deigh 
dhoibh  bhi  ann  an  staid  bhochd  agus  mhi- 
riaghailteach :  Tha  iad  a'  smuaineachadh  gu 
ceart,  a'  soirbheachadhj  agus  'gan  giulan  fèin 
le  measarrachd  fhaicsinneach.  Tha  an  t-ath- 
arrachadh  so  air  a  chur  an  cèill  sna  sgrioptuir- 
ibh  fo  iomadh  samhladh,  a  dhrùigheas  air  gach 
inntinn  dhùrachdach  cho  mòr  is  gu  bheil  iad 
furasd  a  chuimhneachadh.  Ach  fathast  cha'n 
'eil  an  obair  mhaith  ach  a'  tòiseachadh  'nuair 
tha  iad   an   toiseach  air  am  breith  le   Dia; 

Feumaidh  i  bhi  air  a  giiilan  air  a  h-aghaidh 
uigh  ar  n-uigh  gu  iomlaineachd.  Tha  sinn 
air  ar  n-ùr-bhreith,  agus  tha  sinn  gus  am  focal, 
(fuidh  am  bheil  orduighean  an  t-soisgeil  air 
an  gabhail  a  steach)  a  fhrithealadh  "  chum's 
gu'm  fàs  sinn  leis  ;  (1  Pead.  ii.  2.)  "  gus 
an  tig  sinn  uile  chum  duine  iomlan,  chum 
tomhais  àirde  lànachd  Chriosd."  (Ephes.  iv. 
13.)  Uime  sin  feumaidh  sinn  a  thoirt  fa'near 
gu  dùrachdach,  gur  e  fàs  ann  an  gràs  crìoch 
ar  frithealaidh  do'n  ordugh  spioradail  so. 

Cha'n  'eil  sinn  gu  bhi  toiUchte  cia  air  bith 
co  maith  'sa  choimlilionas  sinn  ar  bòìdean  aig 
an  ordugh  naomh  so,  mur  mothaich  sinn  gu 
bheil  sinn  fàs  ann  an  co-choslas  iomchuidh  ri 
Criosd  ar  ceann ; — gu  bheil  sinn  ni's  mò  air  ar 
cumadh  ris  ; — agus  gu  bheil  tuille  ''  do'n 
inntinn  sin  annainn  a  bha  ann  an  losa  Criosd :" 
'Se  tha  so  a'  ciallachadh  **  bhi  cur  umainn  an 
Tighearn  losa  Criosd,"  mar  a  ta  e  a'  seasamh 
an  aghaidh  '^  bhi  deanamh  ulluchadh  air  son 
na  feòla,  chum  a  h-anamianna  a  choimh- 
lionadh  :"  'Se  so  "  bhi  cur  umainn  an  nuadh 
dhuine,  a  ta  air  a  chruthachadh  a  rèir  Dhè 
am  fireantachd  agus  am  fior-naomhachd." 
(Eph.  iv.  24.)  Feumaidh  sinn,  nan  nochdam- 
aid  sinn  fèin  'nar  luchd-comanachaidh  iom- 
chuidh,  iarraidh  gu  dian  agus  ruith  gu  dùr- 
achdach  an  deigh  an  iomlaineachd  sin,  do'm 
bheil  losa  naomh  'na  àrd  eiserapleir,  agus  'na 
shamhladh  foirfe.  Leigeamaid  le  briathraibh 
agus  le  eisempleir  an  ti  sin  a  lean  Criosd  cho 
bunaiteach,  bhi  an  còmhnuidh  air  ar  n-inntinn : 

**  A  bhràithre,  cha'n  'eil  mi  a'  meas  gu'n  do 
ghlac  rai  greim :  Ach  aon  ni  a  ta  mi  a' 
deanamh,  air  dhomh  na  nithe  a  ta  air  mo  chùl 
a  dhichuirahneachadh,  agus  bhi  'g  am  shìneadh 
fèin  chum  nan  nithe  a  ta  romham,  tha  mi  a' 
dian-ruith  a  dh'  ionnsuidh  a'  chomharaidh, 
chum  duaise  àrd-ghairrae  Dhè  ann  an  losa 
Crisod."  (PhiHp.  iii.  13.)  Ris  a'  chùis  so  co- 
chuiridh  mi  briathra  an  Abstoil  cheudna ;" 
"  Air  dhuinn  na  geallanna  so,  (a  ta  air  an  samh- 
lachadh,  air  an  daingneachadh,  agus  air  an 
cur  ris  na  creidich  ann  an  suipeir  an  Tighearn) 
a  bhi  againn,  glanamaid  sinn  fèin  o  gach  uile 
shalachar  feòla  agus  spioraid,  a'  coimhlionadh 
naomhachd  ann  an  eagal  Dè."  (2  Cor.  vii.  1 .) 
Faiceamaid  gu  bheil  ar  creidimh  a'  fàs  gu 
mòr,  agus  le  leithid  so  do  mheadhonaibh 
iomchuidh,  gu'm  bi  an  ni  a  ta  dh'easbhuidh  air 
a  dheanamh  iomlain  : — gu'm  bi  sinn  làidir  ann 
an  creidimh,  a'  toirt  glòire  do  Dhia  ; — gu'm 
buannaich  sinn  an  dòchas,  tre  chumhachd  an 
spioraid  Naoimh; — gu'n  tèid  sinn  air  ar  n- 
aghaidh  air  dòigh  fhaicsinneach  ann  an  shghe 
òirdheirc  na  seirce, — ni  a's  e  suim  agus  brìgh 
ar  dleasdanais  a  thaobh  Dhè  agus  dhaoine ; — 
gu'm  fàs  sinn  ann  an  gloinead  cridhe,  an 
aghaidh  gach  truaillidheachd  collaidh,  agus 
''  gach  anamiann  feòlmhor  a  ta  cathachadh 
an  agliaidh  an  anama,"  chum  gu'm  bi  aig 
"  foghidinn  a  h-obair  dhiongmhalta  fèin," — 
ni  is  e  meur  do'n  irioslachd  sin  a  ta  feumail 
chura  gu'm  meal  sin  a  dheadh-ghean-san,  a 
thubhairt  gu'n  cuir   e  an  aghaidh  nan  uaibh- 

eacli,  ach  gu'n  toir  e  gràs  dhoibhsati  a  ta 
iriosal :  Ann  an  aon  fhocal,  ^'  gu'm  fàs  sinn 
suas  anns  na  h-uile  nithibh  dhasan  a's  e  an 
ceann,  eadhon  Criosd."    (Ephes.  iv.  Ì5.) 

2.  'Nar  coluadar. — 'Se  so  dearbhadh  gnè 
ar  n-inntinn,  ceart  mar  is  e  toradli  dearbhadh 
an  aobhalr.  Tha  beatha  mhaith  'na  dearbh- 
adh  air  cridhe  maith.  Feuraaidh  sinn  ma  ta 
sealltuinn  ri  so  ;  chum  gu'm  faicear  gu  soilleir 
'nar  caithe-beatha  gu'n  robh  an  t-ordugh 
naomh  tarbhach  dhuinn  ;  gu'm  bi  sinn  ni's 
fìrinniche,  agus  ni's  deigheil  air  maith  a 
dheanamh  san  t-seadh  sin  sam  bheil  an  t- 
Abstol  a'  gnàthachadh  an  fhocail,  ''  Theagamh 
gu'm  biodh  aig  neach  eigin  do  mhisnich 
eadhon  bàs  fhulang  air  son  duine  mhaith  :" 
Chum,  air  dhuinn  bhi  'g  aideachadh  gu  bheil 
sinn  a'  giulan  ìomhaigh  Chriosd,  agus  a'  fàs 
ni's  fearr  leatha,  gu'n  lean  sinn  gu  teann  air 
lorg  'eisempleir-san,  a  chaidh  mu'n  cuairt  a' 
deanamh  maith  ;  cho  f  had  's  gu'm  brosnuich- 
ear  sluagh  eile  le  ar  n-eud  :  chum's  gu'm  bi 
sinn  ni's  ciùine  agus  ni's  iriosal  'nar  giulan  a 
thaobh  ar  coimhearsnaich,  agus  gu'm  faicear 
sinn  air  ar  sgeadachadh  le  breaghachd  spioraid 
mhacanta  ; — gu'm  bi  sinn  ni's  fearr  'nar  daimh- 
ibh  fa  leth,  agus  gu'm  fritheil  sinn  do'n 
dreuchd  a  dh'orduich  freasdal  Dè  fa'r  comhar 
le  tuille  riaghailteachd  agus  maiseileachd  ; — 
gu'm  bi  sinn  'nar  fir-phòsda,'nar  ranaibh-pòsda, 
*nar  pàrantaibh,  'nar  cloinn,  'nar  n-uachdaran- 
aibh,  'nar  ministeiribh,  'nar  maighstiribh, 
agus  'nar  seirbhisich  ni's  fearr  ; — gu'm  feuch 

sìnn  gu  bheil  tuille  riaghailt  againn  thar  ar 
miann,  ar  n-aigne,  agus  ar  teangadh  ;  agus 
ann  am  briathraibh  farsuinn  an  Abstoil, 
"  Gu  bheil  sinn  a'  caithe  ar  beatha  gu  stuama, 
gu  cothromach,  agus  gu  diadhaidh  san  t- 
saoghal  a  ta  làthair  :"  gti'n  nochd  sinn  a' 
bhuaidh  a  fhuair  am  meadhon  orduichte  so 
oirnn,  le  sinn  bhi  air  ar  glanadh  chum  tuille 
toraidh  a  thoirt  a  mach  ;  agus  "  air  ar  Honadh 
le  toraibh  na  fireantachd,  a  ta  tre  losa  chum 
glòire  agus  chu  Dhè."  (PhiHp.  i.  11.)  Ann 
an  aon  fhocal — "  mar  a  fhuair  sinn  cionnus  a's 
còir  dhuinn  imeachd  agus  Dia  a  thoileachadh, 
gu  meudaieheadh  sinn  mar  sin  ni's  mò  agus 
ni's  mò."  (1  Tesal.  iv.  1.)  'Se  so  bhi  'g  orduch- 
adh  ar  coluadar  gu  ceart,  do'm  bheil  e  air  a 
ghealltainn  gu'n  tèid  slàinte  Dhè  a  nochdadh  : 
— obair  sin  Dhè,  anns  nach  bi  ar  saothair,  ma 
bhuanaicheas  sinn,  '  diomhan  anns  an  Tigh- 
earn.' 

Thubhairt  mi  a  cheana,  agus  tha  e  feumail 
gu'm  bi  so  air  a  chur  an  cèiU  gu  soilleir,  gu 
bheil  sinn  'gar  ceangal  fèin  air  dòigh  ro- 
chudthromach  aig  bord  an  Tighearn  gus  na 
nithe  so  uile  a  choimhlionadh.  Tha  sinn  an 
sin  a'  ceangal  ar  n-anama  le  mionnaibh,  agus 
a'  bòideachadh  ar  dichioll  a  dheanamh  gu  fàs 
ann  an  naomhachd,  agus  gu  buanachadh  inn- 
te  gu  ruig  a'  chrìoch.  Agus  am  feura  mi  a 
dhearbhadh,  cia  air  bith  cho  tiomhaidh,  cho 
dùrachdach,  agus  cho  deothasach  sa  bha  sinn 
aig  an  ordugh  chudthromàch  so,  nacli  robh  a' 
chrioch  air  a  coimhlionadh  ma's  e  is  nach  'eil 

sinn  dìleas  do  ar  bòid  agus  do  ar  gealìadh 
suidhichte?  Cuimhnicheamaid  briathra  an 
duine  ghlic,  a  ta  ro-fhreagarach  do'n  chùis 
so,  *'  An  uair  a  bhòidicheas  tu  bòid  do  Dhia, 
na  cuir  dàil  'na  dìoladh ;  oir  cha'n  'eil  tlachd 
aig  ann  an  amadanaibh  :  an  ni  a  bhòidicheas  tu 
diòl  e."  (Ecles.  V.  4.)  Tha  ara  foillseachadh  a  ta 
air  a  dheanamh  san  t-sacramaint  do  chorp  agus 
do  fhuil  Chriosd,  air  a  shonrachadh  gu  ar 
naimhdeas  a  tharruing  a  mach  do  thaobh  a' 
pheacaidh,  air  son  an  d'  fhuihng  esan,  agus 
gu  ar  brosnachadh  gu  dian-stri  'na  aghaidh  ; 
agus  aig  an  àm  cheudna  gu  rùn-suidhichte  a 
chur  romhainn,  gu'n  toir  sinn  gràdh  dhasan  a 
ghràdhaich  sinn  agus  a  thug  e  fèin  air  ar  son_,le 
bhi  coimhlionadh  gach  ni  tha  e  'g  iarraidh  aig 
ar  làimh.  Tha  sinn  ag  aideachadh  gur  e  so  ar 
seirbhis  reusonta  :  'Se  so  tha  sìnn  a'  cur  romh- 
ainn,  a'  gealtuinn,  agus  a'  bòideachadh,  'nuair 
tha  sinn  a'  gabhail  ar  sàth  do  chuimhneachan 
na  h-iobairt  a  thug  e  seachad  :  agus  feumaidh 
sinn  so  a  dhioladh,  no  bheir  sinn  seachad 
iobairt  nan  amadan. 

Biodh  e  air  a  thoirt  fa'near,  mar  a  ta  sinn 
'gar  cur  fèin  fo  gheallanaibh,  gu  bheil  sinn 
an  earbsa  ri  spiorad  agus  gràs  Dhè  'gar  cuid- 
eachadh  chum  an  àrd-chrioch  a  ta  againn  san 
amharc  a  choimhhonadh :  agus  gu  fior  tha 
ar  dòchas  air  a  dheadh  stèidheachadh,  eadhon 
air  focal  cinnteach  a'  gheallaidb,  "  Gu'n  toir 
ar  n-Athair  nèamhaidh  an  spiorad  naomh 
dhoibhsan  a  dh'iarras  e."  (Lucas  xi.  1 3.)  Nis 
gu  cinnteach  ni  gealla  còmhnaidh  ceangal   a 

dhaingneachadh.  Ma  dh'orduich  Dia  an  sa- 
cramaint  'na  mheadhon  chum  na  crìche  so, 
agus  ma  gheall  e  a  ghràs  dhoibhsan  a  dh' 
iarras  e,  gu  so  a  dheanamh,  gun  teagamh  is 
coir  dhuinn  iarraidh  leis  gach  uile  dhichioll 
agus  thabhuanachd.  Tha  so  gu  soilleir  air 
a  chur  an  cèiU  ann  am  briathraibh  an  Abstoil; 
"  Làn-oibrichibh  'ur  slàinte  fèin  le  h-eagal 
agus  ball-chrith  :  oir  is  e  Dia  a  dh'oibricheas 
annaibh  araon  an  toil  agus  an  gniomh  a  reir  a 
dheadh-ghean  fèin."    (Phihp.  ii.  12,  13.) 

Le  so  nochd  mi  ciod  e  ar  dleasdnas,  ma 
bha  ar  frithealadh  do  an  t-sacramaint  air 
dòigh  àraidh  riaghailteach  agus  sòlasach.  Ma 
bha  a*  chùis  air  dòigh  eile,  leigear  ris  sna 
nithibh  a  leanas  ciod  is  còir  dhuinn  a  dhean- 
amh. 


CAIB.  IIL 


A'  feuchainn  ciod  e  ar  dleasdnas,  ma  hlia  ar 
giulan  aig  bord  an  Tighearn  mi-iomchuidh 
no  neo-shòlasach. 

AiG  ath-smuaineachadh  dhuinn,  ma  chi 
sinn  nach  robh  sinn  sunndach  aig  an  ordugh 
bheannaichte  so  ;  ma  bha  ar  creidimh  lag, — 
ar  smuainte  luaineach, — ar  cridhe  fuar, — agus 
ar  namhaid  a'  buadhachadh ;  feudaidh  ar 
dleasdanas  bhi  air  fhoillseachadh  leis  na  nith- 
ibh  a  leanas. 

1.  Biomaid  air  ar  n-irioslachadh  'nar  n-inn- 
tinn  an  làthair  Dhè.  Ma  dh'eirich  ar  mearall- 
adh  o  thinneis  cuirp,  no  o  thrioblaid  ghoirt 
'nar  teaghlaich,  agus  gu'n  do  chomh-èignich 
sinn  sinn  fèin  gu  teachd  chum  bord  an  Tigh- 
earn,  a  nochdadh  am  mòr-mheas  a  bha  againn 
do'n  ordugh,  agus  le  dòchas  gu'm  faighearaaid 
comhfhurtachd  ; — tha  sinn,  eadhon  sa'  chùis 
so,  gu  sinn  fèin  irioslachadh  fo  làimh  chumh- 
achdaich  an  Ti  a's  àirde,  agus  gu  dearbh- 
mhothachadh  a  bhi  againn  do  cheartas  a 
fhreasdail  do'r  iaohh,  ag  aideachadh  gu  bheil 
sinn  airidh  air  gach  cronachadh  a's  toil  leis  a 
chur  'nar  crannchur.  Gidheadh  is  còir  so  a 
mheas  mar  thrioblaid  a  ta  e  mar  fhiachaibh 
oirnn  a  ghiulan  le  foighidinn ;  agus  'se  ar 
dleasdanas  comhfhurtachd  a  thoirt  duinn  fèin 
nach  'eil  ar  gnothuch  ri  breitheamh  cruaidh, 
ach  ri  Athair  truacanta,  d'an  aithne  ar  dealbh, 
agus  a  chuimhnicheas  gur  duslach  sinn. 

Ach  smuainichidh  mi  gu'n  do  chuir  cogais 
dhileas  ar  mi-shòlas  as  leth  ar  droch  ghiulan 
fèin.  An  sin  bu  chòir  dhuinn  bhi  fo  nàire, 
agus  bròn  diadhaidh  a  dheanamh  air  son  na 
leisge,  na  neo-gheimnidheachd,  noan  t-saogh- 
altachd  a  chuir  grabadh  air  ar  n-ulluchadh ; 
no  an  uaill  agus  an  fhèin-speis  a  thug  oirnn 
mor-chudthrom  a  chur  air :  no  ciod  air  bith 
na  h-aigne  truailhdh  a  chuir  grabadh  air  ar 
cràbhadh,  agus  a  thug  cothrom  do  Shatan 
thairis  oirnn.  Ma  bhrosnuicheas  sinn  ar 
cogais  gu  bhi  firinneach,  gheibh  sinn,  as 
cugrahais   taisbein  spioradail,   a   mach  an  ni 

malluichte,  a's  coireach  gu'n  do  tharruing  Dia 
e  fèin  air  falbh  uainn  ; — a's  coireach  nach  d' 
fhiiair  sinn  esan  d'an  robh  gràdh  aig  ar  n- 
anamaiì)hj  agus  nach  fhac  sinn  a  chumhachd 
agus  a  ghlòir,  mar  a  chunnaic  sinn  iad  sin 
san  ionad  naomh.  Agus,  air  dhuinn  beachd- 
achadh  air  a'  chùis  gu  h-iomlan,  mar  a  dh' 
fhoillsichear  i  le  ar  cogais  fo  riagbladh  focal 
Dèj  biomaid  fo  mhothachadh  iomchuidh,  a' 
gabhail  gràin  dinn  fèin,  agus  a'  nochdadh  ar 
doilgheis  air  dòigh  iriosal  agus  iomchuidh;  mar 
Esra  (aim  an  cùis  eile,)  a  thuit  air  a  ghlùinibh, 
agus  a  sgaoil  a  mach  a  làmhan  do'n  Tighearn 
a  Dhia,  agus  a  thubhairt,  "  O  mo  Dhia,  tha 
nàire  orra,  agus  rughadh  gruaidh  m'aghaidh 
thogail  riut-sa,  O  mo  Dhia ;"  (Esra  ix.  6.)  ag 
aideachadh  agus  a'  caoidh  ar  peacanna  sa' 
choitchionn,  agus  gu  h-àraidh  an  truaiUidh- 
eachd  sin  tha  sinn  am  barail  a  b'  aobhar  air 
a'  chlaon-stiùireadh  agus  air  a'  mhi-shoirbheas 
a  dh'èirich  dhuinn. 

Agus  ma  bhios  ar  n-aithreachas  treibh- 
dhireach  agus  neo-chealgach,  cha'n  'eil  aobhar 
againn  a  chur  an  teagamh  nach  f  haigh  sinn 
tròcair  tre  an  fnuil  sin  a  ghlanas  o  gach  uile 
pheacadh.  Air  son  so  feumaidh  sinn  guidhe 
gu  dùrachdach  ;  agus  chum  ar  n-asluchadh  aig 
caithir  nan  gràs  a  bheothachadh,  thugamaid 
fa'near  gu'n  do  chuir  sinn  cionta  mòr  an 
gniomh  le  ar  giulan  neo-iomchuidh  aig  bord  an 
Tighearna.  Bhithinn  air  m'  fhaicill  an  agh- 
aidh  ni  air  bith  a  rkdh  a  chuireadii  doilgheas 
air  spiorad  lag  ;  agus  thug  mi  cheana  fVnear 

am  mathalachd  a  ni  Dia  'nuair  tha  neach  air 
a  shàruchadh  le  euslainte  cuirp,  no  le  an- 
mhuinneachd  cridhe.  Ach  cha  ni  beag  bhi 
ciontach  do  chorp  agus  do  f  huil  an  Tighearn  ; 
agus  gidheadh  iha  iadsan  ciontach  deth  so,  a 
dh'itheas  an  t-aran  agus  a  dh'òlas  an  cupan 
air  doigh  neo-iomchuidh  ;  mu  thimchioU  an 
t-shiaigh  sin  tha  e  air  a  ràdh,  gu'n  ith  agus  gu'n 
òl  iad  breitheanas  dhoibh  fein.  Agus  cia  air 
bith  mar  chiùn-mhìnichear  na  h-earrannan  sin 
a  ta  cumail  a  mach  nithe  cho  uamhasach,  le 
bhi  rannsachadh  brìgh  na  cead  Chanain  agus 
rùn  an  roimh-theagaisg  ;  gidheadh  tha  e  soill- 
eir  gu'm  feud  duine  maith  bhi  ro-chiontach 
air  an  dòigh  sin ;  agus  'nuair  tha  e  air  a  dhìt- 
eadh  le  a  chogais  air  son  dearmad  neo-leisgeul- 
ach,  is  coir  dha  maitheanas  iarraidh  sa'  chùis 
so,  air  a*  cheart  doigh  air  an  gnathach  leis  a 
dheanamh,  'nuair  tha  e  ciontach  ann  am  peac- 
aibh  a's  mò  na  sin.  Agus  ged  nach  abrainn 
gur  e  so  brìgh  a'  bhonn-teagaisg  sin,  Eabh.  x. 
29.  a  ta  gun  teagamh  ag  ainmeachadh  dealach- 
adh  iomlan  o'n  chreidimh  ;  gidheadh  cha  bhi 
inntinn  an  duine  dhùrachdaich  ain-deon- 
ach  air  roinn  do'n  chionta  a  ghabhail  da 
fein  "  ann  a  bhi  saltairt  fo  chosaibh  mac  Dhè, 
agus  a'  meas  mar  ni  mi-naomha  fuil  a'  choimh- 
cheangail,  leis  an  do  naomhaicheadh  e,  agus 
a'  deanamh  tarcuis  air  spiorad  nan  grks  ;"  agus 
co-chuiridh  e  eadhon  r'a  staid  fein  an  urnuigh 
sin  san  t-salm  aithreachail,  "  Saor  mi  o  chion- 
ta  fola,  O  Dhe  !  a  Dhè  mo  shh\inte  ;  agus  àrd- 
mholaidh  mo  thcanga  t'fhìreantachd."    (Salm 

li.  14.)  Air  gach  clòigh,  tha  e  ro-fheiimail 
gu'n  aideachamaid  ar  cionta  aig  a  leithid  so 
do  àm, — gu'n  nochdamaid  ar  drochthoilltineas, 
— gu'n  giiidheamaid  air  son  saorsa  o  chorruich 
an  Uile-chumhachdaich, — agus  gu'n  cuiream- 
aid  romhainn,  tre  ghràs  Dè,  bhi  ni's  faiciHiche 
'nar  caithe-heatha  san  àm  ri  teachd  ;  gu'n  tig 
sinn  chum  an  orduigh  naoimh  so  le  gnè  inn- 
tinn  ni's  fearr,  agus  gu'm  bi  sinn  ni's  stuama 
'nar  giulan  o'n  taobh  a  stigh  agus  a  muigh. 

2.  Deanamaid  roghainn  do  mheadhonaibh 
ceart  chum  ar  cionta  a  leasachadh  cho  maith  'sa 
dh'fheudas  sinn,  agus  an  dochair  a  dh'èirich 
dhuinn  o  bhi  'nar  luchd-comanachaidh  neo- 
iomchuidh  ;  agus  tha  sinn  gu  oidhearp  a  thoirt 
air  so  a  dheanamh, 

1.  Cha'n  ann  a  mhàln  le  bhi  feitheamh  gus 
an  tig  an  ath-chothrom  mu'n  cuairt.  Gun 
amharus  tha  sinn  le  làn  rùin  ar  cridhe  gu 
gealltainn,  ma  bheir  Dia  sinn  a  rìs  gu  ruig  a 
bhord,  mòr-dhichioll  a  dheanamh  gu'm  bi  ar 
giulan  ni's  iomchuidh. — Ach  cha  le(nr  so  : — 
Cha  toihch  so  cogais  a  ta  fo  dheadh-riaghladh  ; 
ach  fàgaidh  e  neo-shocrach  sinn,  do  bhrìgh 
gu'n  do  chaill  sinn  geall  luachmhor  a  bha  air 
a  chur  'nar  làmhaibh,  agus  sin  theagamh  air 
dòigh  nach  gabh  leasackadh  a  chaoidh  ;  oir 
ceart  mar  nach  gabh  na  nithe  a  cliaidh  seachad 
toirt  air  an  ais,  cha  mhò  na  sin  a's  urrainn 
duinn  a  ràdh  gu'm  faic  sinn  h\  eile  do  mhac  an 
duine,  no  gu'rn  faigh  sinn  cothrom  eile  air  a' 
chùis  a  mhi-ghnathaich  sinn  ath-leasachadhle 
ar  curam  san  àm  ri  teachd.     Ach, 

(2.)  Le  bhi  dichioUach  a  choimhlionadh  nan 
clleasdnas  a  ta  gu  h-orduichte  a'  leantuinn  an 
t-sacramaint.  Mar  do  shoirbhich  an  gnothuch 
leinn  a  reir  ar  toil, — mar  a  mhiannaich  agus  a 
shaoil  sinn,  bu  choir  do  churam  a  thaobh  ar 
mi-shealbh  ar  brosnuchadh  gu  bhi  ni's  ftiiciU- 
iche  mu  thimchioll  nan  dleasdnas  sin,  a  ta  gu 
bhi  air  an  gnàthachadh  chum  crioch  àraidh  an 
t-sacramaint  a  fhreagradh,  ciod  air  bith  a' 
ghnè  inntinn  san  robh  sinn  aig  àm  na  cuirme. 
Gun  teagamh  is  e  crioch  an  orduigh  so  gu'm 
fàs  sinn  ann  an  gràs ;  an  sin  tha  sinn  a'  faicinn 
gach  aobhar  a's  fearr  gu  so  a  dheanamh,  air 
f  hoillseachadh  air  dòigh  ro-dhruighteach  ;  an 
sin  tha  sinn  'gar  cur  fèin  fo  cheanglaichibh  ro- 
làidir,  agus  a'  faotainn  mòran  misnich ;  agus 
'se  ar  gnothuch  aire  a  thoirt  gu'm  bi  ar  caithe- 
beatha  air  a  riaghladh  d'a  rèir  sin,  'nar  n-uile 
ghiulan  a  thaobh  Dhè  agus  dhaoine  :  tha  na 
nithe  sonraichte  a  bhuineas  d'a  so  soilleir  do 
gach  inntinn  thoileach  agus  dhùrachdach, 
agus  bha  iad  air  am  foillseachadh  'nan  àite 
iomchuidh  fèin. 

Bheir  mi  a  mhàin  fa'near  air  a'  cheann- 
teagaisg  so,  ged  nach  'eil  bhi  dùblachadh  ar 
dichioll  'nar  dleasdnas  an  deigh  Ikimh,  'na 
dhìoladh  ceart  air  son  ar  dichuimhn'  phcac- 
ach  'nuair  a  bha  sinn  aig  bord  an  Tighearn, 
gidheadh  gur  e  so  ar  dleasdnas,  agus  au 
ni  a's  fearr  is  urrainn  duinn  a  dhcanamh ; 
agus  feudaidh  gràs  iongantach  Dhè  a'  chùis 
a  riaghladh  chum  maith  a  thoirt  à  olc  : 
agus  feudaidh  dochas  a  bhi  agairni  gu'n  deaii 

e  so,  mca  bhios-ar  n-aithreaclias  air  a  chur  tn 
cèiU  le  ath-smuaineachadh  dian,  le  rùn-suidh- 
ichte  bunailteach,  le  geur-fhairC;,  agus  le 
urnuighibh  dùrachdach^  air  son  gach  dearmaid 
agus  tuishdh  tha  againn  r'a  clìaoidh.  Agus 
ged  nach  roghnaicheadh  duine  glic  air  bith 
codal  an  dèigh  na  h-uaire,  no  tuisleadh  air  an 
t-shghe,  cha'n/eil  e  'na  ni  mi-ainmic  gu'n  dean 
dichioll  an  dèigh-làimh  suas  air  son  na  mi- 
shealbh  so,  agus  gu'n  tionndaidh  i  an  ni  a  bha 
*na  dhochair  gu  bhi  ma  dheireadh  'na  bhuann^ 
achd. 


CAIB.  IV. 


Ag  ìarraidh  hhi  gu  mimc  a'  gahhail  ath' 
lihe.achd  do  na  nithihh  a  thachair  aig  an  t~ 
sacramaint,  chum's  gu'n  cuir  e  air  aghaidh 
ar  leas  spioradail. 

Gu  ruig  so,  bha  mi  a'  cur  an  cèill  ciod  tha  mi 
am  barail  (le  mathalachd  iomchuidh)  is  e  dleas- 
dnasluciid-comanachaidh,  chum's  gu'm  bi  bea- 
tha  Dhè  'nan  anam  air  a  neartachadh  le  ordugh 
na  suipeir  naoimh.  Tha  mi  nis  a'  teachd  gu 
beagan  a  labhairt  an  rathad  comhairle  ;  agus 
a  thaobh  iomchuidheachd  na  comhairle  so,  tha 

Kii  tagail  gach  neach  aig  am  bheil  toil  do 
dhiadhachd  gu  'bhreithneachadh  fèin.  'Se  so 
an  ni  a  ta  mi  a'  miannachadh,  gu'n  cuir  sinn 
an  t-ordugh  naomh  so  romhainn  'nar  gluasad 
no  'nar  caithe-beatha  lathail,  an  dèigh  do  ar 
ceud  chuimhneachan  agus  do  ar  n-ath-bheachd 
dùrachdach  dol  seachad.  Ciod  air  bith  dòigh 
sam  faicear  ar  giulan  agus  ar  soirbheas,  'nuair  a 
rannsaichear  iad  gu  dùrachdach,  bithidh  e 
iomchuidh  gu'n  gabh  sinn  ath-sheall  lathail 
do  na  nithibh  a  thachair  eadar  Dia  agus  ar 
n-anama  aig  a'  chuirm  naoimh  so ;  agus  is 
còir  dhuinn  m  a  dheanamh  aig  amannaibh  son- 
raichte, — 'nar  cràbhadh  uaignidheach;  agus  air 
uairibh  ann  an  socair  ar  smuainte,  no  ann  an 
cùisibh  cruaidhe. 

1.  Aig  amannaibh  sonraichte,  air  dhuinn 
bhi  ag  aoradh  do  Dhia  an  diomhaireachd. 
'Nuair  tha  sinn  dol  a  steach  do'r  seòmar  uaig- 
nidheach,  a  reir  àithne  Dhè,  chum  cleachdan 
cràbhach  anns  am  bheil  toil-inntin  beatha  a' 
chreidich  cho  mòr  a'  seasamh,  agus  a  ta  'ga 
ulkichadh  cho  mòr  air  son  seirbhis  Dè,  anns 
an  ionad  san  do  shuidhich  a  Fhreasdal  e ; — tha 
mi  ag  ràdh,  'nuair  a  thèid  sinn  gu  taobh  a 
chomhnaltradh  ri  nèamh,  an  urrainn  ni  air 
bith  bhi  ni's  iomchuidh  na  bhi  smuaineachadh 
air  an  ordugli  naoimh  a  fhrithell  sinn  ?  agus 
nach  feudar  bhi  an  dochas  gu'n  cuir  e  ar  n- 
inntinn  ann  an  gnè  ceart  ail*  son  na  diadhachd 
^  ta  againn  san  amharc  ? 

'Se  aideachadh,  irioslachadh,  urnuigh  agus 

inoladh,  oibre  na  h-aimsire  seunta  sin  ;  cha'n 
urrainn  do'n  àm  a  chuir  sinn  air  leth  gu  crà- 
bhadh  uaignidheach,  agus  gu  smuaineachadh 
air  a'  bheachd  a  ghabh  sinn  do  Chriosd  aig 
bord  an  Tigheani,  gun  ar  f  àgail  (le  beannachd 
Dhe,)ni'siomchuidhfa  chomhair  seirbhis  an  t- 
seòmair.  Ma  ghiulaineas  sinn  Criosd  aira  cheus- 
adh  'nar  n-inntinn,mar  a  bha  e  air  achur  romh- 
ainn  san  t-sacramaint,  ciod  am  briseadh  cridhe 
leis  an  aidich  agus  an  caoidh  sinn  ar  peacanna 
air  son  an  do  lotadh  e,  agus  ar  n-aingidheachd 
air  son  an  do  bhruthadh  e  ?  'Nuair  a  dh' 
amhairceas  sinn  airsan  a  lot  sinn,  nach  dean 
sinn  caoidh  mar  a  chaoidheas  duine  air  son 
'aon-ghin  mhic,  agus  nach  bi  doilgheas  oirnn 
'  air  a  shon,  ^'  mar  dhoilgheas  air  son  ceud- 
ghin?"  (Sech.  xii.  10.)  Aig  bord  an  Tighearn 
tha  sinn  a'  faicinn  olc  a'  pheacaidh  ann  an 
samhladh  ro-shoilleir^  agus  air  dòigh  tha  deas 
gu  drùghadh  oirnn.  Tha  sinn  'ga  fhaicinn,  mar 
gu'm  b'ann  le  làn-bhuaidh,  a*  toirt  thairis  corp 
beannaichte  mhic  Dhè  do  lotaibh,  do  phian- 
taibh,  agus  do  bhàs ;  agus  a'  tilgeil  leithid 
do  dhoiUeireachd  uamhasach  thar  'anam  'sa 
chuireadh  aingeal  soillse  fo  amhluadh  siorr- 
uidh ;  oir  thug  e  airsan,  do'ra  bheil  na  h- 
aingle  ag  aoradh,  eigheach  a  mach,  "  Mo  Dhia, 
mo  Dhia  !  C'ar  son  a  threig  thu  mi  ?"  Agus 
am  bitheanta,  tha  sinn  air  dòigh  àraidh  air  ar 
taiseachadh  leis  na  nithibh  a  ta  air  am  foill- 
seachadh  dhuinn  an  sin :  air  do  ar  cridheacha 
bhi  air  an  teòthachadh  roimh  làimh  le  bhi 
leughadh  leabhraichean  diadhaidh,  le  beachd- 

smuaineachadh  cràbhach,  le  as-tharruing  o 
nithibh  talmhaidh,  agus  o  chùisibh  faoin  ;  agus 
gu  h-àraidh  le  feartaibh  an  spioraid  naoimh, 
air  an  toirt  seachad  a  reir  iarrtuis  urnuighean 
a  ta  air  an  deanamh  gu  rainic,  agus  le  mòr- 
dhùrachd.  A  nis  tha  dearbh-fhios  gu  mair 
drùghadh  domhain  car  fada,  agus  a  thuille  air 
sin  gu  bheil  e  ro-fhurasda  ath-ùrachadh,'nuair 
chuireas  an  inntinn  thuige  i  fein  aig  àmannaibh 
iomchuidh  ;  tha  so  r'a  f  haicinn  ann  an  nithibh 
coitchionn  :  Ciod  an  t-aobhar  gairdeachais  no 
doilgheis  a  ta  chòmhnuidh  aig  an  neach  sin, 
aig  am  bi  'inntinn  air  a  h-oibreachadh  suas  gu 
mothacliadh  ro-mhòr  ann  an  cùisibh  iongan- 
tach  ?  Tha  an  ràdh  so  fior  rauthimchioll  nithe 
spioradail ;  agus  bithidh  e  'na  reusan  car  son 
a's  còir  dhuinn  fulangais  Chriosd  a  chur  romh- 
ainn,  (mar  a  chunnaic  sinn  iad  air  am  foill- 
seachadh  san  ionad  naomh,)  anns  a'  chuid  eile 
do  ar  cràbhadh  diadhaidh,  cho  raaith  is  'nar 
n-aithreachas  agus  'nar  n-irioslachd.  'Se 
beatha  na  h-urnuigh  agus  a'  bhreith-bhuidh- 
eachais  oibreachadh  a'  chreidimh,  an  dochais, 
a'ghràidh,an  aoibhneis,  nataingeileachd.  Agus 
cia  mar  a  dh'àrdaichear  an  inntinn  gu  a  leithid 
so  do  smuaintibh,  le  bhi  cuimhneachadh 
air  na  nithibh  a  chunnaic,  a  laimhsich,  agus  a 
bhlais  sinn,  'nuair  a  bha  na  grùsan  sin  ann  an 
àrd-chleachdadh  aig  a'  chuirm  ro-naoimh  so, 
cha  ruig  mi  leas  a  chur  an  ceill  air  doigh  ni's 
sonraichte  na  rinn  mi  a  cheana  :  tha  mi  'g 
iarraidh  a  mhàin  deuchainn  a  dheanamh  dheth 
so,  agus  freagradh  a'  chrioch  air  a  son  fein. 

Bheir  nii  nis  a  mhkin  fa'  near^  ciod  an  gnath- 
achaclh  a  dh'fheudar  a  dheanamh  deth  so 
chum  inntinn  luaineach  a  shocrachadh.  Aig 
cuid  do  shluaghj  bithidh  smuaintean  an  cridhe 
an  comhnuidh  a'  dealbh  ni-èigin;,  agus  is  gann 
gu'n  gabh  iad  cumail  o  bhi  dol  air  faondradh, 
"  Cosmhuii  ri  sùilean  an  amadain,  gu  iomal 
na  tahnhainn."  (Gnàth-fhocal  xvii.  24.)  Tha 
fhios  aig  mòran  air  so  gu  doilgheas  an 
cridhe :  Agus  ciod  am  feum  a  dh'fheudas  e 
dheanamh  dhoibh,  iomhaigh  an  orduigh 
naoimh  so  bhi  'nan  inntinn;,  a  reir  mar  a  ta 
e  air  a  dhlùth-cheangal  ri  crann-ceusaidh 
agus  ri  righ-chaithir  ^'  an  Ti  sin  abha  marbh, 
agiis  feuch  a  ta  beò,  agus  a'  rioghachadh  gu 
saoghal  nan  saoghal,"  tha  mi  fàgail  gu  breith- 
neachadh  gach  neach. 

2.  Ann  an  socair  ar  smuainte,  agus  ann  am 
fois  o  ar  gnothuichibh  saoghalta,  bithidh  e  ro- 
iomchuidh  gu'n  tionndaiclheamaid  ar  n-inn- 
tinn  a  dh'ionnsuidh  an  àrd-orduigh  so  ar 
creidimh,  agus  gu'n  gabhamaid  beachd  air  na 
nithibh  a  thachair  dhuinn  'na  f  hritheileadh ; 
gu  h-àraidh,  c'uin  a  bheachdaich  sinn  mu 
dheireadh  air  ughdar  an  t-sacramaint ;  c'uin  a 
dh'fhoillsich  sinn  a  bhàs, — a  dh'aidich  sinn  ar 
daimh  dha,  agus  a  choimhlion  sinn  ar  bòidean. 
Ciod  air  bith  is  ceird  duinn,  feumaidh  uairean 
foise  a  bhi  againn  ;  agus  feumaidh  an  inntinn, 
cho  maith  ris  a'  chorp,  a  h-anail  fhaotainn  ; 
Agus  cia  air  bith  cho  taitneach  'sa  ta  e,  tha 
sugradh  agus  fearas-chuideachd  am  bitheanta 
ro-fhreagarach  do  nadur  an  duine.     Anns  an 

ni  so,  a  reir  uile  clioslais,  tha  eadar-dhealacfs -- 
adh  eadar  talamh  agus  nèamh  ;  agus  ma  tha 
sluagh  ann  air  dhòigh  eile,  cha'n  'eil  gnothuch 
agam  riu,  ach  a  mhàin  am  fàilteachadh  thaobh 
an  sonais.  Aidichidh  a'  chuid  a's  mò  do 
chreidich,  tha  mi  am  barail,  gu  bheil  a'  chùis 
mar  a  dh'ainmich  mi.  Agus  do  bhrìgh  gu 
bheil  an  inntinn  an  comhnuidh  gniomhach., 
(ged  nach  virrainn  di  bhi  an  comhnuidii  dian- 
ghniomhach,)  nach  fheud  beagan  do  a 
smuainte  socair  bhi  air  an  stiùradh  air  mi 
doigh  so  ?  Cha'n  'eil  mi  a'  druideadh  a  raach 
mile  sòlas  neo-chronail,  nach  'eil  gu  dìreacli 
spioradail  ;  ach  tha  mi  a'  comhairleachadh 
'cumadh  diadhaidh  a  thoirt  do  ar  smuaintibh 
m'an  timchioU,  (raa  dh'fheudasmi  so  a  ràdh,} 
no  coslas  spioradail,  le  bhi  tilgeil  steach 
'nara  raeasg  san  dol  seachad,  beagan  do  nithibh 
naomha,  air  doigh  uaignidheach  nach  bhi 
air  fhaicinn.  Agus  ciod  an  ni  a's  ioraeh- 
uidh  chum  na  cùise  so  a  choimhlionadh,  na 
bhi  smuaineachadh  airsan  a  bheathaich  sinn 
aig  a  bhord  o  chionn  ghoirid,  agus  a  bha 
làthair  maiUe  ruinn  chum  na  cuirme  rioghail 
a  dheanamh  taitneach  dhuinn  !  Nan  cuireadh 
uachdaran  tahnhaidh  a  leithid  so  do  urram 
oirnn,  ghabhadh  e  freumh  'nar  n-inntinn,  agus 
chrochadh  e  air  ar  smuaintibh,  theagamh  ni 
b'  fhaide  na  b'  àill  le  duine  glic.  Nan  drùghadh 
smuainte'spioradail  oirnn  air  an  dòighcheudna, 
nach  biodh  deadh  aobhar  air,  agusnach  feud- 
adh  e  deadh-chrioch  a  f hreagradh  ?  Chuir- 
eadh  e  casg  air    iomadh    smuain   amaideaclì.. 

agus  bhacadh  e  iomadh  droch  smiiaìn,  nam 
biodh  togairt  ar  cridhe  a  dh'ionnsuidh  nithe 
thadhaidh :  Chumadh  so  ar  n-inntinn  àrdaichte, 
agus  'na  h-àite  fèin  ;  agus  ghleidheadh  e  sinn 
o  bhi  air  ar  tilgeil  thairis  leis  gach  tuiteamas 
mi-thaitneach,  no  bhi  air  ar  giulan  air  falbh 
leis  gach  togradh  mi-cheillidh,  'nuair  a  thig- 
eadh  ni  eigin  eile  a  bha  ni  bu  taitniche  'nar 
rdthad. 

Agus  a  reir  mar  a  ta  so  feumail,  a  ta  e  mar 
sn  ceudna  so-dheanta.  Cha'n  'eil  a  dh'eas- 
bhuidh  air  neach  gu  so  a  choimhlionadh  ach 
inntinn  sploradail,  ni  is  e  maise,  spionnadh, 
agus  mar  an  ceudna,  beatha  a'  chriosduidh ; 
mar  is  maith  tha  fhios  acasan  a  bhlais  nithe 
Dhè,  agus  **  aig  am  bheil  an  ceudfaith  air  an 
cleachdadli ;"  (Eabh.  v.  14.)  an  dream  a  dh'- 
fiiiosraich  gu  bheil  an  cridhe  far  am  bheil  an 
ionmhas  ;  gu  bheil  iad  ag  iarraidh  nan  nithe 
sin  a  ta  shuas,  far  am  bheil  Criosd  'na  shuidhe 
aig  deas  làimh  Dhè, — gu  bheil  Criosd  a' 
gabhail  còmhnuidh  'nan  cridhe  tre  chreidimh, 
culg-dhìreach  an  aghaidh  luchd-aidmheil  a 
thaobh  ainme,  aig  am  bheil  an  aire  air  nithibh 
ùdmhaidh  :  An  drearn  a  thuigeas  na  briathra 
so,  "  Seadh  gun  amharus,  agus  a  tami  a'  meas 
nan  uile  nithe  'nan  calldach  air  son  ro-òirdh- 
eirceis  èolais  an  Tighearn  losa  Criosd."  (Phil. 
V.  8.)  B'  aithne  do  na  h-Iudhaichchràbhach, 
a  bha  fo  shaorsainn  dhorcha,  aig  an  robh  a 
mhàin  "  sgkile  nithe  maithe  ri  teachd,  agus 
cha'n  e  fior-dhealbh  nan  nithe  fein,"  (Eabh. 
X.    1.)  ciod  e  bhi    tasgaidh   suas   focail  Dhè 

'nan  cridhe  agus  'nan  anam  ;  bhi  g'an 
ceangal  mar  chomhar  air  an  làmhaibh,  agus 
mar  eudanan  eadar  an  sùilibh" ;  agus  gun 
teagamh  smuainicheadh  iad  fèin  airna  nitliibh 
a  bha  iad  gu  theagasg  d'an  cloinn,  "  'Nuair  a 
shuidheadh  iad  'nan  tigh,  agus  an  uair  a  dh'- 
imicheadh  iad  air  an  t-slighe,  agus  an  uair  a 
luidheadh  iad  sios,  agus  an  uair  a  dh'èireadh 
iad  suas."  Agus  gu  cinnteach,  do  bhrìgh  gu 
bheil  cothroman  ni's  fearr  againn,  tha  sinn  fo 
fhiachaibh  ni's  mò  gu  so  a  dheanamh  ;  agus 
an  uair  a  leughas  sinn  mu  thimchioll  dian- 
thogradh  chloinn  Israeil  an  deigh  phàilliuna, 
chùirtean,  agus  altair  Dhè;  agus  cia  mar  a 
bha  an  cridhe  air  an  t-slighe  abha  treòrachadh 
d'an  ionnsuidh, — ni  a  ta  air  f  hoiUseachadh  sna 
briathraibh  so,  "  An  anama  a'  miannachadh, 
seadh  eadhon  a'  fannachadh,"  agus  "  an 
cridhe  agus  am  feoil  ag  eigheach  gu  h-àrd 
an  dèigh  an  Dè  bheò,"  feudaidh  e  thoirt  oirnn 
a  smuaineachadh,  air  do  Chriosd,  a  ta  air  a 
shamhlachadh  leis  an  àrd-ordugh  naomh 
so,  bhi  'g  iarraidh  a  leithid  sin  do  urram 
uainne,  gu  bheil  e  'na  ni  cudthromach  bhi  fo 
stiùradh  lathail  cuimhneachain  a  chuirp  agus 
'fhola,  a  ta  gu  mòr  ni's  luachmhoire  na  uile 
sheirbhis  an  teampuill,  do  bhrìgh  gur  e  sobha 
air  a  shamhlachadh  le  seirbhis  an  teampuill, 
agus  gur  e  so  is  crioch  di. 

Ann  am  briathraibh  aithghearr,  tha  fogh- 
lum  furas  dhasan  aig  am  bheil  tuigse. 
Cnuasaichidh  an  creideach  aig  am  bheil  eòlas 
tre  fhèin-fhiosracliadh  ciod  a  ta  mi  a'  ciallach- 
;adh  1e  so ;  agus  cha'n  'eil  a'  chùis  doilich  a 

mhìneachadh  dhoibhsan  tha  fiosrach  niu 
thimchiol]  nadur  an  duine,  ged  bhi  iad  'nan 
coigrich  do  chreidimh  bheothail,  agus  do 
chumhachd  na  diadhachd.  Ma  mhiannaicheas 
duine  gu  mòr  cuspair  tahnhaidh  air  bith,  bith- 
idh  an  ni  sin  tha  e  gràdhachadh  an  còmh- 
nuidh  air  inntinn,  agus  'ga  leantuinn  'na  ghno- 
thuichibh,  'na  shùgradh,  agus  'na  choluadar, 
cho  maith  agus  teachd  a  steach  'na  smuaint- 
ibh  an  uaignidheas  agus  an  diomhaireachd; 
agus  iachairidh  sin  gun  bhi  cur  grabadh  air 
'na  riaghladh  a'  ghnothuichean  coitchionn : 
Seadh  air  an  làimh  eile,  beothaichidh  e  a 
ghluasad,  agus  leasaichidh  e  ghiulan  air  dòigh 
ro-f  haicsinneach  d'a  choimhearsnach.  B'urr- 
ainn  domh  dearbhaidhean  a  thoirt  seachad, 
agus  ughdairean  ainmeachadh,  chum  na  crìche 
so.  ■  Ath-sgriobhaidh  mi  a  mhàin  earrann  o 
aon  Ughdar  d'am  bheil  mòr-mheas  agam  air 
son  'fhoghlum  feallsanachd  agus  'eòlas  air 
naduT  an  duine,  ged  nach  urrainn  domh  air 
doigh  air  bith  aontachadh  leis  a'  chunntas  a 
thug  e  seachad  mu  thimchioll  a'  chreidimh 
chriosduidh.  'Se  so  a  bhriathra  :  "  Anns  na 
nithibh  so  uile  ('se  sin  sùgradh  neo-chronail,) 
cha'n  'eil  sinn  gu  Dia  a  dhichuimhneachadh, 
(anns  am  bheil  sinn  teachd  beò  agus  a' 
gluasad,)  air  achd  is  nach  bi  againn  an  comh- 
nuidh  aomadh  diomhair  ris,  agus  mothachadh 
d'a  eagal,  agus  d'a  làthaireachd  ;  ni  a  nochdas 
e  fèin  gu  ininic  am  meadhon  nithe  eile  le 
tagradii  goirid  agus  urnuigh  dhiomhair  : 
agus   a    chuni    nach    smuainichear    gur     cùis 

L   o 

iongantach  agiis  do-thuigsimi  an  ni  so,  cuiridh 
mi  an  cèill  e  le  aon  dearbh  shoilleir  a  f  hreagras 
do  fhiosrachadh  nan  uile  dhaoine.  Cha'n 
àicheadhar  nach  còir  do  gach  neach  tuille 
gràdh  a  bhi  aige  do  Dhia,  na  do  ni  air  bith 
eile.  Nis  tha  e  soilleir  gu  bheil  e  doihch  do 
dhuine  a  ta  gaolach  air  mnaoi  no  air  ni  air  bith 
eile,  na  nithe  do'm  bheil  gràdh  aige  fhuad- 
achadh  o  a  chridhe,  ma  ghabh  an  gràdh 
freumh  'na  chridhe,  agus  sealbh  air  'inn- 
tinn  :  Seadh  'nuair  tha  e  'g  itheadh,  ag  òl, 
no  'na  chodal,  bithidh  a  smuainte  an  comh- 
nuidh  ag  aomadh  an  rathad  sin  ;  agus 
'na  ghnothuichibh  lathail,  no  'na  fhearas- 
chuideachd,  cia  air  bith  cho  suidhichte  'sa 
bhitheas  e,  cha  leig  e  le  mòran  ùine  dol  seachad 
gun  bhi  nochdadh  air  dòigh  eigin  a  ghaol 
do'n  ni  sin  tha  e  a'  gràdhachadh."* 

Their  mi  a  mhàin,  ma  cheadaicheas  na  h- 
aingidh  dhoibh  fèin  na  peacanna  anns  an  robh 
iad  ciontach  aithris  'nan  smuaintibh,  agus  ma 
bhuiHcheas  luchd  na  h-inntinn  thalmhaidh  an 
càil  air  faoin-innleachdaibh,  agus  ma  ghairm- 
eas  iad  gu'n  cuimhne  na  h-amanna  a  chaidh 
seachd  agus  na  nithe  a  thachair  doibh,  agus 
le  sin  gu'n  gluais  iad  a  rèir  cumhachd  agus  gnè 
na  h-inntinn  feolmhoir  ;  cha  bhi  e  'na  ni  mi- 
iomchuidh  dhoibhsan  a  ta  air'  am  breith  leis 
an  spiorad,  agus  aigbord  an  Tighearn  a  blilais 
agus  a  chunnaic  gu  bheil  e  grasmhor,  bhi 
cnuasachadh,  a'  beachdachadh,  agus  gu  minic 

*  Barclay'5  Apol.  Prop.  1.5.  «5  ì). 

a'  gairm  suas  cuimhneachaii  na  cuirme  naoimh 
sin,  far  am  bu  toil  le  Dia  a  ghràs  a  nochdadh 
doibh.  "  Tha  feoil  Chriosd  gu  firinneach  'na 
biadh,  agus  is  deoch  gu  firinneach  'fhuil  !" 
Agus  le  bhi  cuimhneachadh  gu  coitchionn  air 
an  lòn  a  f huair  sinn  aig  a  bhord,  (ma  ni  sinn 
so  le  rùn  dùrachdach  agus  creideach,)  gheibh 
ar  n-anama  farsuinneachd  gu  cnuasachadh, 
agus  còmhnadh  mòr  gu  fàs  ann  an  gràs, 
agus  gu  meudachadh  le  uile  mheudachd  Dhè. 

3.  Ann  an  cùisibh  ro-chruaidh,  bithidh 
e  ro-iomchuidh  bhi  cuimhneachadh  air  cuirm 
naoimh  an  t-sacramaint  a  chaidh  seachad. 

Ma  thig  trioblaid  ghoirt  'nar  crannchur, 
feudaidh  sinn  gu  h-iomchuidh  beachdachadh 
air-san  a  bhàsaich  ar  ar  son,  air  dhuinn  a  bhàs 
fhoillseachadh  o  chionn  ghofrid,  agus  air  na 
nithibh  mòra  a  dh'fhuiling  e,  agus  cia  cho 
ciùin  agus  cho  foighidneach  'sa  bha  e, 
'^  'nuair  a  dh'irioslaich  se  e  fèin,  agus  a  bha 
e  umhal  gu  bàs,  eadhon  gu  bàs  a'  chroinn- 
cheusaidh  ;"  "  agus  ged  bu  mhac  e  gu'n  d'- 
fhoghkim  e  umhlachd  o  na  nithibh  a  dh'- 
fhuiling  e ;"  cia,  "  air  son  an  aoibhneis  a 
chuireadh  roimhe,  mar  a  dh'fhuiling  e  an 
crann-ceusaidh,  a'  cur  na  nàire  an  neo-shuim, 
agus  mar  a  dh'f  hàg  e  eisempleir  againn,  chum 
gu'n  gluaiseamaid-ne  'na  cheumannaibh." 
Biodh  e  an  comhnuidh  'nar  cuimhne  gu  bheil 
comh-fhulangas  aig  ruinne,  do  bhrìgh  gu'n 
d'  fhuiling  e  fèin  ;  agus  tre  thoillteanas  na  h- 
iobairt  a  thug  e  seachad  air  a'  chrann-cheu- 
saidh,     gti    bheil     e    'na    eadar-mheadhonair 

cumhachdach  air  ar  son,  chum's  gu'm 
faigh  sinn  còmhnadh  ann  an  àm  iomch- 
uidh,  agus  corahfhurtachd  a  reir  ar  feuma  ;  a' 
cuimhneachadh  mar  an  ceudna  gu'n  do  gheall 
e  so  dhuinn  aig  a'  bhord,  far  an  robh  esan  air 
a  sheulachadh  dhuinne,  cho  maith  'sa  bha 
sinn  air  ar  seulachadh  dhasan  :  agus  leis  a' 
bheachd  so,  thugamaid  misneach  dhuinn  fein 
'nar  n-athchuinge  ris-san  is  e  "  Athair  ar 
Tighearna  losa  Criosd,  agus  mar  an  ceudna 
Athair  na  tròcair  agus  Dia  na  h-uile  comh- 
fhurtachd  d'a  shluagh  'nan  uile  àmhghar." 
(2  Cor.  i.  3,  4.) 

Ma  bheir  an  namhaid  laidir  ionnsuidh  oirnn, 
seallamaid  air  losa  a  bhaair  a  nochdadh  dhuinn 
gu  soilleir  air  a  cheusadh.  Thugamaid  'nar 
cuimhne,  agus  tagramaid  e  'na  làthair,  gu'n 
robh  e  air  fhoillseachadh  a  sgrios  oibre  an 
diabhuil,  agus  '^  air  dha  uachdranachdan  agus 
cumhachdan  a  chreachadh,  gu'n  d'rinn  e  ball- 
sampuill  dhuibh  gu  foUaiseach,  a'  deanamh 
buaidh-chaithreim  os  an  ceann  tre'n  chrann  ud 
fèin."  (Colos.  ii.  15.)  Cumamaid  'nar  cuimhne 
cia  mar  a  ghuidhe  e  air  son  a  dheisciobuil, 
nach  diobradh  a  chreidimh  e,  'nuair  a  dh'iarr 
Satan  Peadar  chum  a  chriaradh  mar  chruith- 
neachd  ;  agus  cia  mar  a  shaor  se  e  o  liontaibh 
an  diabhuil,  le  sealladh  tròcaireacli  a  thoirt 
air : — Agus  tagramaid  gu  h-iriosal,  do  bhrìgh 
gur  e  Criosd  '^  an  Ti  ceudna  an  dè,  an  diugh, 
agus  gu  siorruidh,"  agus  do  bhrìgh  nach  'eil 
a  chumhachd  agus  a  ghràs  air  an  highdachadh 
\e  esan   bhi  air   a   thoirt  air   falbh,   agps   air 

àrdachadh,  gun  toireadh  e  comhfhurtachd 
dhuinn  aig  a  bhord  chum  dòchas  a  bhi  againn 
ri  a  làthaireachd  sa'  chatha;,  agus  ri  cabhair 
f  haotainn  uaith  'nuair  tha  sinn  gu  goirt  air  ar 
teannachadh. 

Ma  mhothaicheas  sinn  gu  bheil  truaillidh- 
eachd  ag  oibreachadh,  thugamaid  fa'near  ciod 
an  sealladh  a  fhuair  sinn  do'n  pheacadh  ann 
am  fulangas  ar  Tighearna,  agus  cuimhneach- 
amaid  "  gu  bheil  ar  seann  duine  air  a  cheusadh 
maille  ris,  ionnus  gu'm  bi  corp  a'  pheacaidh 
air  a  sgrios,  chum  à  so  suas  nach  deanamaid 
seirbhis  do'n  pheacadh  :"  Agus  thugamaid  fa'- 
near  briathra  so  an  Abstoil,  ''  Uime  sin  o  dh' 
fhuiling  Criosd  air  ar  son-ne  san  fheòil,  arm- 
aichibh-sa  mar  an  ceudna  sibh  fein  leis  an 
inntinn  cheudna :  oir  an  ti  a  dh'  fhuiling 
san  fheoil,  sguir  e  do  pheacadh,  chum 
nach  caitheadh  e  fuigheall  'aimsire  anns  an 
fheoil,  a  rèir  ana-mianna  dhaoinC;,  ach  a  rèir 
toil  Dhè."  (1  Pead.  iv.  1,2.)  Thugamaid  fa'- 
near  "  gu  bheil  sinn  air  ar  suidheachadh  ann 
an  coslas  a  bhàis  ;"  gu  h-àraidh,  beachdach- 
amaid  air  na  nithibh  a  chaidh  fhoillseachadh 
agus  a  thachair  dhuinn  aig  an  t-sacramaint, 
'nuair  a  chuireas  ar  togradh  truaillidh  dragha 
oirnn.  Feiimaidh  sinn  amharc  air  Slanuigh- 
ear  ceusdta,  "  nan  cuireamaid  dhinn  am  peac- 
adh  a  ta  gu  furasda  ag  iadhadh  umainn ;" 
(Eabh  xii.  1.)  agus,  gu  h-aithghearr,  ciod  air 
bith  an  dleasdnas  tha  'g  iarraidh  fèin-àicheadh, 
cha  choimhlionar  e  gu  caoimhneil,  agus  gu 
taitneach,  as  eugmhais  gu'n  amhairc  sinn  air- 

«an,  €11^"^  e  mhàin  a*  cur  romhainn  eisempleir 
air  a'  chrann-cheusaidh,  ach  mar  an  ceudna  a* 
seulachadh  aig  a'  bhord  gealladh  cuideachaidh 
agus  duais,  a  rèir  an  t-soisgeil.  Tha  an 
t-ordugh  so  a'  co-chur  agus  a'  seulachadh, 
eho  maith  agus  a'  foiìlseachadh,  geallanna  an 
t-soisgeil,  no  (an  ni  ceudna)  beannachdan  a' 
chumìmaint  nuaidh.  Cha  ghabh  e  cur  an 
teagamh  nach  'eil  e  ro-fheumail  dhuinn 
beachd  soilleir  a  bhi  againn  do  ar  bòid- 
ibh  agus  do  ar  geallannaibh,  'nuair  tha  sinn 
gu  earrann  do  ar  dleasdnas  a  choimhlionadh, 
a  ta  'g  iarraidh  dichioll  agus  rùn-suidhichte  : 
— 'S  e  so  an  dòigh  a's  fearr  gu  leithid  do 
dhùrachd  a  dhùsgadh  suas  annainn  'sa  bheoth- 
aicheas  ar  gluasad,  agus  a  neartaicheas  sinn 
gu  h-iomlan,  a  chuireas  ar  cridhe  am  farsuinn- 
eachd,  agus  a  threòraicheas  sinn  le  sòlas  gu 
dleasdnais  ar  gairm  naoimh.  Mar  so  "  èirigh 
sinn  suas  mar  iolair  air  sgiathaibh,  ruithidh 
sinn  agus  cha  bhi  sinn  sgìth,  siubhlaidh  sinn 
agus  cha'n  fhàs  sinn  fann."  (Isaiah  xl.  31.) 


CAIB.  V. 

A'  foillseachacìh  c'iod  an  taìrbhe  a  ta  sruthadh 
o'n  chleachd  a  chaldh  a  mholadh  dhui?m,  gu 
h-àraidh  a  thaohh  chothroman  ri  teachd,  Sfc. 

Tha  na  sochairean  a  ta  sruthadh  o'n  ghiulan 
iomchuidh  a  dh'ainraich  sinn,  an  dèigh  dhuinn 

comanach  a  ghabhail,  dà-fhillte  'nan  nadur, — 
a  thaobh  an  coimhcheangal  ris  a'  chothrom  a 
chaidh  seachad,  ai^iis  an  coimhcheangal  ris  na 
cothromaibh  a  ta  ri  teachd.  Cha  labhair  mi  a 
bheag-  mii  thimchioll  a'  cheud  ni  dhuibh  sin, 
air  d'a  so  bhi  air  a  choimhlionadh  gu  h-iomch- 
iiidh  san  earrann  roimhe  so ;  ach  mu  thimchioll 
an  dara  h-aon  labhrainn  beagan  air  doigh 
àraidh.     Agus  an  so  thugamaid  fa'near, 

I.  'Nuair  a  ghluaiseas  creidich  air  an  dòigh 
a  chomhairhch  mi,  cha  ghabh  e  cur  an  teag- 
amh  nach  'eil  iad  an  comhnuidh  ulh.iichte  fa 
chomhair  an  orduigh  naoimh  so.  Tha  anama 
dùrachach  gu  minic  air  an  claoidh  le  amharus 
agus  ioma-chomhairle  mu  thimchioll  nan  nithe 
sin  tha  feumail  chum  an  làn-ulluchadh  :  Am 
blieil  iad  d'a  rìreadh  air  am  breith  arìs; — ^'nan 
luchd-comhpairt  do  nàdur  naomha  ; — air  dol 
thairis  o  bhàs  gu  beatha  ;  agus  am  bheil  gràdh 
Dhè,  ni  is  e  freumh  a'  ghnothuich,  a'  gabhail 
comhnuidh  annta.  Tha  iad  fo  eagal  nach  'eil 
iad  treibhdhireachj  agus  a'  cur  an  teagamh 
nach  'eil  aca  ach  ainm  bhi  beò,  agus  dealbh 
na  diadhachd  as  eugmhais  a'  churahachd : 
Agus  cha'n  'eil  so  a  mhàin  cumail  air  ais 
mòran  o'n  bhord  naomh,  ach  tha  e  togail 
mòran  trioblaid  dhoibhsan  do  nach  'eil  e  an 
comas  dleasdnas  cho  soiUeir  a  dhìchuimhn- 
each  gu  tur,  agus  cumaidh  e  ioraadh  uair  air 
falbh  iad,  'nuair  nach  'eil  leisgeul  sonraichte 
eile  aca  gun  bhi  lathair.  Chaidh  ioraadh  doigh- 
labhairt  a  ghnàthachadh  a  thaobh  an  t-sluaigh 
so.     A*  cheud  dream,    (eadhon  an   dream   sin 


tha  (liultadh  gu  tur  bhi  umhal  do  àithne 
Chriosd  air  son  an  leisgeil  so,)  cha'n  'eil  mi 
gabhail  gnothuch  riu  :  Ach  ris  an  dream  eile 
feudaidh  mi  a  ràdh  am  bitheanta,  gur  e  gkiasad 
mi-iomchuidh  an  deigh  an  t-sacramaint,  math- 
air-aobhar  agus  bunait  gach  amharus  imcheist- 
each,  agus  gach  eagal  claoidhteach  agus  neo- 
shocrach  a  ta  g'an  honadh,  agus  mar  an  ccudna 
viathair-aohhair  an  dearmaid  bhitheanta  a  ta 
leantuinn  sin.  Fuidh  làn-fhiosrachadh  nach 
do  chaithe  iad  am  beatha  mar  bu  chòir  do 
luchd-comanachaidh  iomchuidh  a  dheanamh, 
tha  iad  a'  gabhail  eagail  bhi'g  ath-ùrachadh  am 
frithealaidh  ;  no  ma  dh'eignicheas  siad  iad 
fèin  gus  an  ìobairt  so  a  thoirt  seachad,  tha  iad 
ga  dheanamh  air  dòigh  ro  mhi-iomchuidh, 
agus  tha  a'  chrioch  gu  tric  ro  mhi-shòlasach. 

Ach  a  nis,  an  dream  a  ta  'g  an  cleachdadh 
fèin  ri  ath-chuimhneachadh  agus  ri  beachd- 
smuaineachadh  an  dèigh  dhoibh  bord  an 
Tighearn  f hagail,  air  doigh  eigin  do  na  chaidh 
fhoillseachadh,  cha'n  virrainn  doibh  ach  gann 
gun  bhi  fàs  ann  an  dearbli-bheachd  gnàth- 
aichte,  air  ann  còir  an  am  beannachdaibh 
cumhnaint  an  t-soisgeil  :  agus  as  eugmhais 
gu  bheil  iad  ann  an  staid  neo-ghnathaichte, 
cha  bhi  iad  an  amharus  nach  'eil  iad  air  an 
"  ionnlaid,"  'se  sin,  air  an  naomhachadh  "  agus 
air  am  fìreanachadh  ann  an  ainm  an  Tighearn 
losa,  agus  le  spiorad  ar  Dè-ne:"  (1  Cor.  vi.  11.) 
Agus  air  do'n  chùis  so  bhi  air  a  daingneach- 
adh  gu  t<iitneach,tha   a'   chruaidh-chas  mhòr 


153 

thairis,  agus  aii   ceap-tiiislidh  air  a  thoirt  air 
falbh. 

2.  Cuiridh  a  leithid  so  do  ghiulan  air  aghaidh 
gu  mòr  ar  n-ulkichadh  air  son  an  t-sacramaini. 
Do  bhrigh,  le  ath-bheachd  lathail,  gu'm  fàs 
ar  smuainte  mu  Chriosd,  a  ta  sruthadh  o'n  t- 
sealladh  a  fhuair  sinn  deth  aig  a  bhord,  caid- 
reach  'nar  n-inntinn,  cha  bhi  feum  againn  air 
deasachadh  fad  no  saoithreachail  chum  sinn 
fèin  uUuchadh  fa  chomhair  an  orduigh  so. 
An  ni  sin  air  am  bheil  duine  an  còmhnuidh, 
agus  air  iomadh  dòigh,  a  smuaineachadh, 
bithidh  e  ni's  deise  gu  gnothuch  a  ghabhail 
ris,  'nuair  tha  gairm  àraidh  aig  gu  so  a  dhean- 
amh  ;  mar  a  bhios  esan,  ata  an  còmhnuidh  a' 
cuimhneachadh  air  a  charaid,  agus  tha  'g  iarr- 
aidh  a  thoileachadh  le  uile  inntinn,  deas  gu 
dol  d'a  ionnsuidh,  no  gu  gabhail  ris  gun 
mhòran  rabhaidh,  gu  h-àraidh'nuair  a's  e  gràdh 
treibhdhireach,  agus  urram  gun  sgàth,  an  t- 
aon  ni  ris  am  bheil  dùil ;  agus  'nuair  tha 
greadhnachas,  no  deas-ghnàth  o'n  taobh  a 
muigh  air  bheag  luach.  Tha  ulluchadh  a' 
chridhe  air  son  an  t-sacramaint  so  a'  seasamh 
ann  an  deas-chreidimh,  an  gràdh,  an  aith- 
reachas,  an  rùn-suidhichte,  an  umhlachd,  &c. 
a'  sruthadh  o'n  fhoillseachadh  ata  air  adhean- 
amh  an  sin  air  Criosd,  agus  gu  h-àraidh  air  a 
ghràdh  'nuair  a  bhasaich  e  air  ar  son.  Agus 
raa  bhios  an  ni  so  air  a  shuidheachadh  'nar  n- 
inntinn,  agus  ma  hheachdaicheas  sinn  air  ann 
an    socair   ar   smuainte    gach    là  tha   gabhail 

seachad,  a  thuille  air  e  'gar  fagail  deas  anii 
an  teanntachdaibh  àraidh,  cia  cho  eallamh  's- 
as  urrainn  duinn  frithealadh,  (gun  bhi  againn 
r'a  dheanamh  ach  ar  smuainte  mu  nithe  taì- 
mhaidh  a  chur  uainn  car  na  h-aimsir,  agus 
sinn  fèin  ath-chuimhneachadh  chum's  gu'm 
fritheil  sinn  gu  h-iomlain)  do'n  ghnothuch  ata 
fa'r  comhair  !  Air  an  làimh  eile,  iadsan  a  ta 
coimhlionadh  an  aoraidh  aig  bord  an  Tighearn, 
agus  an  dèigh  sin  nach  'eil  a'  cuimhneachadh 
air  bàs  Chriosd  gus  am  bheil  iad  faotainn 
rabhadh  foUaiseach  gu  ulluchadh  a  dheanamh 
fa  chomhair  sacramaint  ^eile;  agus  theagamh 
nach  'eil  a'  tòiseachadh  gu  ceart  air  ulluchadh 
a  dheanamh  gus  am  bheil  an  t-àm  ro  fhagus 
doibh,  bithidh  e  ro-dhoilich  dhoibh  an 
cridheachan  a  chur  an  ordugh ;  agus  feud- 
aidh  dùil  a  bhi  aca  gu'm  fuiling  iad  mòran  sa* 
chabhaig  agus  san  imcheist,  mar  a  thachaireas 
ann  an  gnothuichibh  coitchionn,  'nuair  a  ni 
daoine  moille  gus  ara  bheil  iad  a  dhìth  ùine, 
agus  eucomasach  air  iomadh  grabadh  agus 
iarrtus  dosheachnadh  a  ghiulan. 

Tha  iomadh  neach  aig  am  bheil  ùin  gu  leòir 
air  son  nan  cleachdan  ulluchaidh  sin,  agus 
gidheadh  nach  urrainn  a  ghnàthachadh  chum 
deadh  fheum :  Feudaidh  so  tachairt  do  chuid 
an  cail-eigin  a  dhìth  foghluim  :  ach  am  bith- 
eanta  tha  e  'g  èirigh  o  inntinn  fheolmhor  a  ta 
'g  amharc  air  fèin-ghnìomh  ann  an  nithibh 
spioradail  mar  ni  a  ta  mi-tharbbach  agus 
neo-thaitneach.  Ach  ma  chleachdas  sinn 
sinn  fèin  ri  leithid    do   bheachd    'sa   chaidh 

eànmeachadh,  thèid  sin  mu  dheimhin  a 
ghnothuich  le  suilbhireachd  agus  misneach 
iomchuidh,  agus  feudaidh  duil  a  bhi  againn 
gu'n  seachainn  sinnan  t-eas-ordugh,  an  imch- 
eist,  agus  an  neo-mhothachadh  sin  a  ta  an 
cois  na  h-inntinn  nach  'eil  air  a  cleachdadh 
ri  leithid  so  do  dhleasdnas  :  mar  a  bhios  duine 
a  ta  leantuinn  gnothuch  àraidh  èigin,  agus  aig 
am  bheil  inntinn  gach  uair  a  ta  e  'na  shocair 
air  a  suidheachadh  air,  ni's  deise  gu  dol  mu'n 
cuairt  da,  na  bhios  an  neach  sin  a  ta  gun 
churam  agus  gun  suim  deth.  Bithidh  na 
peacanna  a  ghnàthaich  sinn  roimhe  so  ni's 
usadh  a  chuimhneachadh,  agus  bithidh  an 
drùghadh  a  rinneadh  oirnn  air  ath-bheoth- 
achadh  air  dòigh  ni's  furasda.  A  thuille  air 
sin,  air  dhuinn  àireamh  ùr  ni's  lugha  a  bhi 
againn  gu  trioblaid  a  chur  oirnn,  bithidh  e 
ni's  iomchuidh  dhuinn  ar  cunntas  a  dheanamh 
suas ;  aithnichidh  sinn  teisteannas  ar  treibh- 
dhireas  ;  agus  cuiridh  sinn  umainn  a'  bhreagh- 
achd  sin  a  ni  suas  trusgan  na  bainnse  ;  mar 
ataar  n-èididh  lathail  ni's  usadh  fhaotainn 
agus  a  chur  umainn,  na  an  èididh  sin  nach  'eil 
sinn  a'  caithe  ach  ainmig,  no  air  uair  eigin  no 
àraidh.  Ann  am  briathraibh  aithghearr,  esan 
a  ta  caithe  a  bheatha  air  doigh  tha  còrdadh 
ri  foiUseachadh  an  t-Slànuighir,  bithidh  e  ni's 
usadh  dha  deanamh  deas  fa  chomhair  na 
h-earrainn  so  do'n  t-seirbhis  f  hoUaiseach,  gach 
uair  a  bheir  freasdal  Dè  cothrom  dha. 

3.  Lc   giulan  mar    so    fritheilidh  sinn   air 

dòigh  ni's  freagaraich,  agus  iii's  taltniche. 
Tionndaidh  a  leithid  do  chaithe-beatha  'sa 
chaidh  ainraeachadh  ar  gnè  gu  bi  uigh  air  n- 
iiigh  ni's  spioradail,  agus  air  an  aobhar  sin  ni 
e  ni's  iomchuidh  sinn  air  son  nan  nithe  a's 
àirde  'nar  n-aoradh.  Mar  so  bithidh  sinn  ni's 
ulluichte  chum  gach  gràs  a  chleachdadh  air 
am  bi  feum  againn.  Bithidh  creidimh  a 
thaobh  nithe  neo-fhaicsinneach  gu  coitchionn, 
agus  a  thaobh  an  Eadar-mheadhonair  gu  h- 
àraidh,  furasd  a  tharruing  a  mach  do'n  neach 
sin  a  ta  an  comhnuidh  a'  smuaineachadh  air  na 
nithibh  ata  shuas,  agus  aig  am  bheil  losa  air  a 
cheusadhagus  air  aghlòrachadh  margu'mb'ann 
a'  gabhail  còmhnuidh  'na  chridhe.  Agus  cha 
bhi  mòr-fheum  air  a'  cho-reusonachadh  gheur 
sin,  "C'kit  am  bheil 'ur  creidimh  ?"  (Lucas 
viii.  25.)  No  idir,  "  Cionnus  nach  'eil  creidimh 
agaibh?"  (Marcus  iv.  40.)  Agus,  a'  deanamh 
mathaiachd  air  son  nithe  neo-ghnàthaichte  a 
thachaireas,  bithidh  iadsan  aig  am  bheil  an 
aignean  mar  so  air  an  cleachdadh^  le  beag  strì 
comasach  airan  iniitinn  athogail  suas  gu  caithir 
Dhè,  far  am  bheil  esan  a  bha  marbh,  agus  a  ta 
beò,  agus  a  bhios  beò  gu  siorruidh,  a'  suidhe 
aig  a  dheas  làimh.  Mar  a  chi  esan,  a  sheallas 
gach  là  air  cuspair  fad  as,  an  cuspair  sin  ni's 
fearr  na  chi  coigreach,  no  neach  nach  'eil 
cleachckadh  ri  bhi  sealltuinn  fad  air  astar;  agus 
iTiar  ata  aonach  ni's  usadh  a  dhìreadh,  le  bhi 
'ga  dhìreadh  gu  minic  ;  tha  e  mav  sin  ann  an 
cleachdadh  a'  ghràis,  anns  am  bheil  an  inntinn 

air  a  fosgladh  suas  gu  sealltuinn  air  nithibh 
fad  as,  agus  ag  èirigh  gu  beachd-smuaineach- 
adh  naomh.  Aig  a'  chuirm,  'nuair  a  ghair- 
mear  oirnn  gu  so  a  dheanamh  mar  chuimhn- 
eachan  air-san,  cia  cho  eallamh  's  as  urrainn 
duinn  sùil  ar  n-inntinn  a  thionndadh  chum  a' 
chuspair  sin  air  an  robh  sinn  an  còmhnuidh  a' 
beachdachadh  ?  Tha  so  a'  cordadh  ri  reusan, 
ri  dearbh-fheallsanachd,  agus  air  a  dhaing- 
neachadh  le  fiosrachadh  a'  chìnne-daoine :  Oir 
'nuair  a  chleachdas  aon  e  fèin  car  fada  ri  bhi 
cnuasachadh  ni  air  bith  'na  bheachd,  tha  gnè 
na  h-inntinn  a'  tàs  uUamh  gus  an  ni  ceudna  a 
thoirt  'na  chuimhne,  gus  ma  dheireadh  gu'ra 
bi  a  smuaintean  mu  'thimchioll  neo-ain-deon- 
ach  agus  nadureil,  cosmhuil  ri  tarruing  na  h- 
analach,  no  gluasad  a'  chridhe,  a  ta  dol  air 
an  aghaidh  as  eugmhais  na  toil.  Agus 
cha'n  'eil  teagamh  air  bith  nach  gabh  buaidh-  ' 
ean  a'  mhothachaidh,  agus  na  buaidhean  sin 
tha  an  inntinn  ag  gnàthachadh  ann  an  cleachd 
na  tuigse,  bhi  air  an  deanamh  ni's  iomlaine 
le  cleachdadh  iomchuidh,  agus  deadh-bhuil. 
Ris  a'  bheachd  so  tha  sinn  air  ar  teagasg  o'n 
Sgrioptur  (mar  chùis  ro-chudthromach)  bhi 
cur  gealladh  gràis  Dhè,  agus  tuirling  ro- 
shaoibhir  an  spioraid  naoimh,  a  bheirear 
dhoibhsan  a  ghnàthaicheas  an  talanta  a  rèir 
mar  is  còir  dhoibh  :  "  Esan  aig  am  bheil, 
gheibh  e  tuille."  Feudar  an  ni  ceudna  a  ràdh 
mu  thimchioll  aithreachais  agus  gràidh  air 
gach  doigh  sam   bheil  iad  air   an  cur  an  cèill, 

agus  mu  thinicììioll  gach  ni  eile  a  bhuineas  do 
sheirbhis  ar  n-aoraiclh.  Ma  bhios  an  cridhe 
air  a  chumail  blàth,  le  e  bhi  an  comh- 
nuidh  suidhichte  air  'hrd-chuspair,  bithidh  e 
ni's  deise  gu  Uisadh  suas  aig  amannaibh  son- 
raichte  ann  am  miann  laidir  an  deigh  an 
Tighearn ; — nis  as  eugmhais  an  ni  so,  cha 
bhi  ar  n-uile  chleachdadh  corporra  tarbliach 
dhuinn  fèin,  no  taitneach  no  freagarach  an 
làthair  Dhè  do'm  bheil  sinn  ag  aideachadh  bhi 
deanamh  seirbhis.  Agus  an  urrainn  duinn  an 
cridhe  a  chumail  ceart  air  doigh  ni's  fearr  na 
dh'ainmich  mi  ? 

Leanaidh  a'  bhuannachd  so  mar  an  ceudna 
an  ni  a  dh'  ainmich  mi, — -Jiiach  bi  ar  n-iimtinn 
air  a  cur  troinih  a  chèile  co  mòr  leis  gach  iom.- 
adh  seòrsa  seirbhis  a  ta  againn  r'a  f  hritheileadh 
aig  a'  chuirm  naoimh  so.  Tha  sinn  an  sin  gu 
bhi  ag  ath-smuaineachadh  air  iomadh  ni,  agus 
gu  iomadh  rùn  a  chur  an  cèill ;  gràdh  do 
Dhia, — fuath  do  pheacadh, — fèin-ghràin, — 
agus  mòr-irioslachd, — rùn  suidhichte, — breith- 
buidheachais;,  &c.  Tha  na  h-iom.adaidh  dhiubh 
so  ullamh  gu  iad-san  a  shàrùchadh  nacli  'eil 
a'  gnàthachadh  agus  a'  cleachdadh  bhi  ri 
aoradh  spioradail  agus  diadhaidh.  Tha  e 
cunnartach  gu'm  bi  an  inntinn  imcheisteach, 
• — an  smuainte  luaineach, — agus  an  cridhe 
a'  doì  fodha  le  h-eagal  nach  urrainn  doibh 
nire  a  thoirt  gu  ceart  do  gach  ni  a  ta  fa'n 
pomhair.  Ach  anns  a'  chleachdadh  sin  a  dh' 
ainmich  mi,  gheibli  sinn  an  t-sochair  so^  gu'ni 

bi  comas  againn  dol  o  aon  ni  gii  ni  eile  le 
beag  deacair,  agus  gu'm  bi  ar  n-inntinn  so- 
ghiulan  o  aon  sealladh  gu  sealladh  eile,  mar  a 
dh'fhosglas  iad  suas  duinn  :  No,  ma  thachair 
gu'n  do  dhichuimhnich  sinn  ni  air  bith,  bheir 
ar  fiosrachadh  mu  thimchioll  nan  nithe  a 
thachair,  'nuair  a  bha  sinn  ag  ath-smuaineach- 
adh,  comhfhurtachd  dhuinn;  agus  gu  h-àraidh 
an  dùil  a  ta  againn  gu'n  cuimhnich  sinn  na 
h-uile  nithe  ni's  fearr  'nuair  a  tliig  an  ath- 
chothrom  mu'n  cuairt. 

Thd  aon  ni  eile  airidh  air  ar  beachd, — gu 
bheil  sinn,  le  bhi  leantuinn  an  t-seòla  a  chaidh 
ainmeachadh,  cosmhuil  ri  bhi  ni's  ulluichte  fa 
chomhair  seirbhis  àraidh  na  h-aimsir  so, — ni 
is  e  gairdeachas  diadhaidh  agus  breith-buidh- 
eachais.  Tlia  sacramaint  suipeir  an  Tigh- 
earn  'na  chuirm  naoimh  ;  aig,  a'  chnìrm  so  is 
còir  dhuinn  "  seirbhis  a  dheanarah  do'n  Tigh- 
earn  le  h-aoibhneas,  agus  teachd  'na  fhianuis 
le  lualh-ghàire  :  teachd  a  steach  'na  gheataibh 
le  buidheachas,  'na  chùirtibh  le  moladh ; 
buidheachas  a  thoirt  da,  agus  'ainm  a  bheann- 
achadh."  (SahTi.  c.  2.  4.  Ni.s,  cha'n  urrainn 
neach  air  bith  so  a  dheanamh  cho  maith  ris- 
san  a  chumas  air  'inntinn  blas  agus  sòlas  nan 
sacramaint  a  chaidh  seachad  ;  agus  a  dh'ath- 
ùraicheas  iad  'na  chridhe  agus  'na  shlighibh 
le  leithid  do  chnuasachadh  iomchuidh  aig 
amannaibh  àraidh  'sa  chaidh  a  chomhair- 
leachadh.  Tha  an  sluagh  so  cosmhuil  ri  'n 
anam  a  chumail  ann  an  aiteas  bunailteach,  agus 

tha  mòr-aobhar   aca  a   smuaìneachadh  gu'm 
faigh  iad  an  t-àrdachadh  àraidh  sin,  agus  am 
meudachadh  cridhe,    a    ta   an    Tighearn   air 
uairibh   a'  toirt   seachad,   cha'n   ann  a  mhàin 
mar  dhuais  air  son  dichioU  agus  spioradalachd 
inntinn,  ach  mar  chùl-taice  fo  dheuchannaibh 
ri   teachd,    agus    fo    theanntachdaibh    goirt : 
Gidheadh,  ''  àrd-mholaidh  an  anam  an  Tigh- 
earna,  agus  ni  an  spiorad  gairdeachas  ann  an 
Dia  an   Slànuighear,"  (Lucas  i.  46,  47-)  agus 
mur  tachair  ni  cruaidh   èigin    doibh,  bithidh 
*'  an  anama  air   an   sàsuchadh   mar  le  smior 
agus  le  saill,  agus  le  bilibh  aoibhneach  molaidh 
iad  an    Tighearn :"    (Salm   Ixiii.  5.)     'Nuair 
'*  a  sheallas  iad  airsan  a  lot  iad,  agus  a  ni  iad 
caoidh  ;"  bithidh  eadhon  a'  chaoidh  sofreagar- 
ach,  seadh  cairdeil  do  an  aoibhneas  anns  an 
Tighearn  losa  Criosd.     Ann  an  aon  f  hocal,  thi 
a  leithid  so  do  shluagh,  le  bhi  cuimhneachadh 
air  losa  do-fhaicsinneach,  cosmhuil  ri  "  mòr- 
ghairdeachas  a  dheanamh  le  h-aoibhneas  air 
dol  thar  labhairt,  agus  làn  do  ghlòir;"  (1  Pead. 
i.  8.)  agus  feudaidh  dùil  a    bhi  aca  gu'm  pill 
iad  o'n  t-sacramaint  le  sìth  shuidhichte,  agus 
ciùineas  inntinn,  a   dh'fhàgas  iomchuidh  iad 
air    son    an    gairm    coitchionn    agus  àraidh ; 
agus  gu'm   fiosraich   iad   ciod   a's  ciall  do  na 
briathraibh  so,  "  'Se  gairdeachas  an  Tighearn 
an  neart."  (Nehemiah  viii.  10.) 

Agus  an  sin,  a'  buanachadh  'nan  cùrsa 
gnathaichte  ann  a  bhi  cuirahneachadh  agus  a' 
deadh-bhuileachadh  nan  nithe  a  thachair  aig 

a'  chuirm,  chum's  gu'm  bi  iad  air  an  suidh- 
eachadh  agus  air  am  meudachadh  'nan  gnè 
spioradail,  agus  'nan  coluadar  nèamhaidh, 
bithidh  gu  leòr  do  theisteas  aca,  "  Nach  do 
mheall  siad  iad  fèin  le'n  smuaintibh  diomhain, 
an  àit  dearbh-rahothachadh  do  ghràdh  Dhè  ; 
cosmhuil  riusan  a  ta  gluasad  ann  an  diomh- 
anas  agiis  an  slighe  an  t-saoghail  so,  agus 
gidheadh  a  ta  deanamh  uaill  gu  bheil  moth- 
achadh  aca  do  ghràdh  Dhè." 

Mar  so  chuir  mi  an  cèill  a'  bhuannachd  a 
dh'eireas  o  dheadh-bhuil  a  thoirt  à  aon 
chomanach,  chum  ar  n-ulluchadh  fa  chomhair 
chomanacha  eile  air  am  faigh  sinn  cothrom  gu 
frithealadh.  Bithidh  gach  ni  eile  a  ta  agam 
r'a  ràdh  ann  am  moladh  a'  chleachdaidh  so,  air 
a  chur  sios  fo  thri  cheannaibh. 

1.  Air  an  doigh  so  cha  bhi  sinn  air  ar 
buaireadh  gu  mòran  a  smuaineachadh  mu 
thimchioll  bhi  gabhail  comanaich  gu  minic. 
Tha  e  air  innseadh  dhuinn  gu'n  robh  creid- 
mhich  o  shean  a'  gabhail  comanach  gach  là :  gu 
cinnteach  rinn  iad  so  gach  là  sàbaid  :  oir  b'e 
so  earrann  do'n  aoradh  suidhichte.  Cha'n 
f  haigh  mi  coire  do  chleachd  nan  Eaglaise  ath- 
leasaichte,  ach  tha  mi  an  dòchas  gu'm  feud 
mi  a  ràdh  gun  oilbheum,  gur  e  aon  do'n  dà 
ni  so  is  reusan  gu'n  deachaidh  an  seana 
chleachd  a  mhuthadh  cho  mòr  ; — aon  chuid 
saobh-chràbhadh  ann  a  bhi  'g  àrdachadh  an 
orduigh  so  os  ceann  ordiiighean  eile  ni's  mò 
na    tha  na  scrioptuirean   a'   luasachadh ;    no 

casbhuidh  an  spiriodalachd  inntinn,  agus  an 
deadh-rùn  ann  an  cùisibh  ar  creidimh,  a  bha 
aou  uair  'na  ghlòir  do  Eaglais  Chriosd.  No,  feu- 
daidh  e  bhi,  beagan  do'n  dà  chuid.  Gidheadh, 
nach  fheud  rai  a  ràdh,  nan  tugamaid  deadh- 
bhuil  as  an  ordugh  so,  air  doigh  air  bith  do 
na  dh*  ainmich  mi,  cha  bhitheamaid  cho  deas 
gu  leisgeul  a  chur  sa'  ghnothuch  'nuair  bha 
freasdal  Dhè  a'  toirt  cothrom  duinn  an  t-ordugh 
a  f hrithealadh  .>  Cia  tric  tha  aitean  an  t- 
sluaigh  falamh,  'nuair  nach  'eil  ni  air  bith 
g'am  bacadh!  Ni  nach  tachaireadh  nan  cumadh 
iad  suas  an  gnè  spioradail  inntinn  sin,  a  dh'- 
ionnsuidh  an  d'thug  an  coluadar  ri'm  fear- 
saoraidh  air  a  cheusadh  iad. 

Tha  sinn  a'  leigeil  ar  faire  dhinn,  agus  a' 
treigsinn  ar  dùrachd :  A'  leigeil  ar  cridhe 
sgaoilte  ri  amaideachd  agus  dìomhanas  ;  no  a' 
dol  tuille's  fal  ann  an  sùgradh  saoghalta. 
Tha  so  'gar  fagail  mi-iomchuidh  gu  sinn  fèin 
ath-chuimhneachadh,  agus  g'ar  taladh  gu 
leisgeulan  a  dhealbh  air  son  ar  dearmaid  :  Ni 
aon  dearmad  rathad  air  son  dearmad  eile,  gus 
ma  dheireadh  gu'm  bi  sinn  eallamh  air  fàs  'nar 
coigrich  do  f hrithealadh  air  Criosd  aig  a  bhord. 
Agus  tha  toradh  an  ni  so  gu  tric  ro-uamhas- 
ach  ;  air  tùs,  beatha  dhearmadach  ;  agus  an 
sin,  bhi  toirt  aoidheachd  do  na  barailibh  sin  a 
dh'fhireanaicheas  ar  giulan  :  Nithe  nach 
tacbaireadh  nan  leanamaid  an  cleachd  a  dh'- 
anmich  mi. 

.2.   Tha  maith  eile  ag   èirigh    o    so,    nach 

biomaid  air  ar  tilgeadh  sìos,  nan  tachaireadh  e 
gu'n  rachadh  ar  cur  seachad  le  gnothuch 
eigin  air  ar  frithealadh  coitchionn  agus  suidh- 
ichte.  'Nuair  tha  mi  a'  cronachadh  dearmad 
gun  aobhar,  tha  mi  ag  aideachadh  gu'm  feud 
deadh  aobhar  a  bhi  againn  gu  ar  cumail  air  ar 
n-ais  o'n  ordugh  so  ;  cha'n  e  mhain  tinneas 
cuirp,  siubhal  ann  an  tìr  choigrich  ;  agus  gun 
neach  iomchuidh  a  bhi  làthair  gus  an  t-ordugh 
afhrithealadh;  ach  nithe  eileair  nach  urrainn 
neach  breth  a  thoirt  ach  sinn  fèin.  'Nuair  a 
thachaireas  so,  is  amhghar  e,  agus  tha  sinn  gu 
chaoidh  mar  sin ;  ach  cha  choir  dhuinn  sìth 
ar  n-inntinn  a  mhiUeadh  air  a  shon.  Bithidh 
spìoradalachd  ghnathaichte  ar  n-inntinn,  tha 
'g  eirigh  o  ath-bheachd  air  na  nithibh  a  dh'- 
fhiosraich  sinn  an  lathair  Dhè  aig  a  bhord,  'na 
mheadhon  sonraichte  gu  ar  ciùineachadh,  agus 
gu  mi-shuaimhneas  anabarrach  a  bhacadh  a  dh' 
fheudadh  tachairt  duinn  air  doigh  eile.  ladsan 
a  ta  air  an  cumail  air  an  ais  o  chomanach  ùr, 
cuimhnicheadh  iad  ciod  a  thachair  aig  a' 
chomanach  mu  dheireadh ;  agus  le  beann- 
achd  Dhè,  feudaidh  e  a'  chrioch  cheudna  a 
fhreagairt,  a  dheanadh  frithealaidh  as  ùr. 
Mar  so  feudaidh  duine,  mar  gu'm  b'ann, 
comanach  a  ghabhail  leis,  fèin,  agus  ged  bhi 
e  "  as  lathair  sa'  chorp,  gu'm  bi  e  a  lathair 
san  spiorad,"  maille  ri  Eaglaisibh  Chriosd : 
Bithidh  an  gnothuch  so  so-dheanamh  dhoibh- 
san  a  chleachd  bhi  gabhail  ath-bheachd  do'n 
giulan,     mar    a    chaidh     a     chomhairleach- 

adh.  Acli  cuimhnichibh  gur  e  an  eigin  da. 
rìreadh,  agus  nach  e  Jeisgeul  faoin  a  bhios 
ann;  air  dhoigh  eile,  tha  sinn  ciontach  do 
dhearmad  dleasdnais  shoiUeir  ;  agus  cha 
ghabhar  coimhleasachadh,  no  ni  air  bith  gu 
bhi  co-ionann  ris,  a  steach  'na  àite. 

3.  Bheir  so  mar  an  ceudna  comhfhurtachd 
dhuinn,  ma  thachaireas  e  tre  euslaint,  no  tre 
theanntachd  chruaidh,  nach  bi  mothachadh 
againn  gu  bheil  sinn  ann  an  leithid  do  ghnè 
inntinn  's  bu  maith  leinn,  no  a  chleachd  sinn. 
— ladsan  nach  smuainich  ach  gann  air  an  t- 
sacramaint,  gus  a  bheil  e  aig  an  lciimh,  agus 
an  sin  nach  faigh  a'  chomhfhurtachd  a  shaoil 
leo,  tha  iad  ullamh  gu  fulang  fo  dhroch  thoradh 
am  mearallaidh ;  aon  chuid  tha  iad  ro- 
bhrònach,  no  tha  iad  a'  fàs  gun  suim  mu 
thimchioll  na  cùise.  Ach  iadsan  tha  toirt 
oidhearp  san  aimsir  a  ta  eadar  an  dà  shacram- 
aint,  an  sacramaint  mu  dheireadh  a  chuimh- 
neachadh  agus  a  dheadh-bhuileachadh,  bith- 
idh  cuideachadh  aca  an  aghaidh  an  dà  uilc 
so ;  gu  h-àraidh  ann  am  fiosrachad/h  an 
treibhdhireas,  agus  nach  do  chaiU  iad 
an  ni  sin  ris  an  robh  dochas  aca,  tre  inntinn 
neo-churamach,  thahnhaidh,  no  fheohmihoir : 
Agus  mar  sin,  an  àite  bhi  fo  iomagan  "  gu'n 
d'ith  agus  gu'n  d'òl  iad  breitheanas  doibh 
fèin,"  geillidh  iad  da,  mar  a  gheilleas  iad  do 
thrioblaidean  eile  a  ta  do-sheachnadh  ;  agus 
cosmhuil  riu  sin,  beachdaichidh  iad  air  mar  ni 
a's  còir  bhi  air  a  ghnàthachadh  chum  màltachd 

agus  fèin-irioslachadh,  agus  cuiridh  iad  an 
dòchas  ann  an  trocair  an  Dè  ghràsmhoir,  tre 
eadar-mheadhonair  uile-chumhachdach.  Ach 
an  so  feumaidh  sinn  aire  a  thoirt,  nach  toir 
sinn  misneach  dhuinn  fèin  gu  bhi  dearmadach 
agus  neo-churamach,  leis  an  ni  sin  nach  'eil 
air  a  shonrachadh  chum  na  crìche  so. 

Tha  iomadh  buannachd  eile  ag  èirigh  o 
dheadh-bhuil  a  dheanamh,  agus  o  ghluasad 
faicilleàch  an  deigh  dhuinn  bhi  a'  frithealadh, 
do'n  ordugh  mhoir  so  do'n  chreidimh,  a  dh'- 
fheudadh  bhi  air  a  chur  an  cèill  gu  ro-iomch- 
uidh;  ach  air  do'n  chrioch  achuir  mi  romham 
bhi  air  a  coimhlionadh  cho  fhad  'sa  b'urrainn 
domh,  co-dhùnaidh  mi  nis  le  bhi  'g  asluchadh 
beannachd  Dhe  air  an  obair  so.     Araen. 


AN  COMH-DHUNADH. 


UBKUIGH  Allt  SOK    KEACH    ARAIBH  BOIMH  SHACBA- 
MAINT  SUIPEia  AN   TIGHEARN. 

A  Thìghearna  Dhè  uile-naoimh,uile-bheann- 
aichte,  agus  uile-ghràsmhor  !  tha  mi  a'  teachd 
a'd'  làthair,  leis  gach  uile  irioslachd  agus 
urram,  a  dh'iarraidh  do  ghnùise,  agus  a  dh'- 
asluchadh  do  dheadh-ghean  ;  agus  mar  theis- 
teas  air  do  dheadh-thoil  do  m'  thaobh,  a 
ghuidhe  gu  fiosraichinn  obair  mhaith  do  ghràis 
annam. 

Tha  mi  ag  aideachadh  gu  bheil  mi  neo- 
airidh,  gu  tur  neo-airidh  air  an  urram, — neo- 
iomchuidh,  gu  tur  neo-iomchuidh  air  son  na 
seirbhis,  chum  an  do  ghairmeadh  mi.  Is 
sochair  ro-luachmhor  e,  gu  bheil  comas  agam 
thusa  a  chluinntinn  a'd'  fhocal,  agus  coluadar 
a  chumail  riut  ann  an  urnuigh  ;  agus  os  bàrr, 
mar  gu'm  bu  ni  beag  so,  tha  mi  nis  air  mo 
chuireadh  gu  co-chomunn  a  chumail  riut  aig 
do  bhord,  chum  gu'n  cuimhnichinn  an  sin 
bas  mo  Shlànuighh',  agus  gii  faighinn  sealbh, 

tre  chreidimh,  air  na  socharaibh  priseil  a 
tha  sruthadh  iiaithe.  Tha  mise,  nach  'eil 
airidh  air  an  sbruileach,  air  mo  chuireadh  gu 
aran  na  cloinne  itheadh. 

Bheiream  buidheachas  duit,  O  Thighearna, 
air  son  daingneachadh  an  orduigh  bheann- 
aichte  so, — an  dìleab  phriseil, — an  comhara 
gràidh  so,  a  dh'  f  hàg  an  Tighearn  losa  aig  an 
Eaglais ;  gu  bheil  e  air  a  chumail  suas  gu  ruig 
an  là  'n  diugh ;  gu  bheil  e  air  a  f hrithealadh 
san  dùthaich  so;  gu  bheil  comas  agam-sa 
teachd  d'a  ionnsuidh ;  agus  gu  bheil  cothrom 
agam  a  nis  bhi  a'm'  fhear  co-pairt  deth.  A 
Thighearn,  deònaich  nach  gabh  mi  ri  do  ghràs 
an  so  an  diomhain  ! 

O  Thusa,  a  ghairm  mi  gu  suipeir  bainnse 
an  Uain,  thoir  dhomh  trusgan  na  bainnse : 
Oibrich  annam  a'  ghnè  anama,  agus  na  h- 
aignean  cràbhach  agus  diadhaidh  sin  a  tafrea- 
garrach  air  son  an  orduigh  naoimh  so,  agus  a 
ta  feumail  chum's  gu'n  gabh  mi  e  air  dòigh  a 
bhios  taitneach,  agus  a  chum  mo  bhuannachd. 
Feuch  an  teine  agus  am  fiodh  !  Tha  na  h- 
uile  nithe  deas ;  ach  c'àit  am  bheil  an  t-uan 
air  son  na  h-ìobairt-loisgte  ?  A  Thighearn, 
ulluich  uan  dhuit  fèin,  le  bhi  'g  oibreachadh 
annamsa  nan  uile  nithe  a  ta  thu  'g  iarraidh 
uam  aig  an  àm  so  !  Tha  ulhichadh  a'  chridhe 
agus  freagradh  na  teanga  araon  uaitse.  A 
Thighearn,  ulluich  mo  chridhe  neo-uUuichte 
chum  comh-chomunn  a  chumail  riutsa ! 

Tha  mi  ag  aideachadh,  O  Thighearn,  gu'n 
do  pheacaich  mi  a'd'  aghaidh :     Ghhiais  mi 

gu  h-amaideach,  eadhon  gu  ro-amaideach ; 
oir,  tha  amaideachd  ceangailte  suas  a'm' 
chridhe :  Pheacaich  mi,  agus  thàinig  rai 
gearr  air  glòir  Dhè ;  Thàinig  mi  gearr  ann  a 
bhi  'g  ad  ghlòrachadh,  agus  air  an  aobhar 
sin  tha  mi  neo-airidh  bhi  air  mo  ghlòrachadh 
maille  riut.  Tha  breithneachadh  mo  chridhe 
olc  an  còmhnuidh.  Tha  mo  nàdur  truailHdh 
so-aomadh  a  dh'ionnsuidh  an  t-saoghail,  agus 
chum  ana-mianna  na  feòla  a  shàsuchadh  :  Ach 
a  dh'ionnsuidh  Dhè,  agus  Chriosd,  agus 
nèimh,  tha  mi  ag  imeachd  gu  mall,  ]e  iomadh 
stad  agus  mairneil.  Seadh,  tha  fuath  aig  m' 
inntinn  fheòlmhor  do  nithibh  spioradail  agus 
nèamhaidh.  Mhi-bhuilich  mi  m'aimsir,  agus 
mi-ghnàthaich  mi  gach  cothrom  grasmhor  a 
thug  thu  dhomh  ;  chaidh  mi  an  dèigh  diomh- 
anasa  breugach,  agus  chuir  mi  cùl  ri  tairgse 
nan  gràs.  A  Dhia,  bi  tròcaireach  dhomhsa 
ta  a'  m'  pheacach  !  oir  cia  beag  a  rinn  mi  o 
thàinig  mi  dh'ionnsuidh  an  t-saoghail  do'n 
obair  mhòr  sin  air  son  an  do  chruthaicheadh 
rai ! 

Ghabh  thusa  mi  ann  an  cumhnant  riut 
fèin  ;  oir  bhaisteadh  mi  ann  an  ainm  Chriosd, 
— chuireadh  air  leth  mi  air  do  shonsa,  agus 
sheulaicheadh  mi  gu  bhi  a'ììì  sheirhhìseach 
dhuitse.  Chuirear  leatsa,  agus  maranceudna 
leam  fèin,  mòr-fhiacha  orm,  chum  thusa  a 
ghràdhachadh,  seirbhis  a  dheanamh  dhuit, 
agus  a  bhi  teachd  beò  chum  do  ghlòire.  Ach, 
cosmhuil  ri  bogha  mealltach,  dli'aom  mise 
air    falbh    uait  :     cha   do    choimhhon    mi    an 

cùmhnant  a  rinn  mi  riut ;  cha  mhò  bha  gnè 
m'inntinn,  agus  mo  chomhradh  gnàthaichte, 
a  rèir  an  t-soisgeil  sin  do'n  d'rinn  mi  aid- 
mheil,  no  a  rèir  nan  nithe  sin  a  bha  mi  ag  earbs- 
adh  f'haotainn  uaitse,  no  a  rèir  mo  bhòid- 
ean  dhuit.  Tha  mo  nkdur  ag  aoraadh  gu 
cul-sleamhnachadh  uaitse,  an  Dia  beò  ;  agus 
nam  bithinn  fo'n  lagh,  bhithinn  gu  tur  caillte ; 
ach  tha  mi  fo  ghràs,  fo  chumhnant  nan  gràs, 
fuidh  am  bheil  comas  aithreachais  agam, 
agus  an  lorg  aithreachais  gealladh  air  maith- 
eanas  peacaidh,  a  ta  cuireadh  na  cloinne 
cul-sleamhnachaidh  gu  piUtinn,  agus  a  ta 
gealltainn  gu'm  bi  an  cùl-sleamhnachadh  air 
a  shlànuchadh.  A  Thighearn !  tha  mise 
a'  gabhail  ris  a'  chùmhnant  so ;  seulaich 
dhomh  e  aig  do  bhord.  An  sin  deonaich 
gu'm  bi  mo  chridhe  air  irioslachadh  fo  mhoth- 
achadh  peacaidh,  agus  gu'm  bi  tuirse  orm 
air  a  shon  air  dòigh  dhiadhaidh.  O  gu'n 
amhairc  mi  an  sin  airsan  a  lot  mi,  agus  gu'm 
bi  mi  tuirseach  agus  fo  chràdh  air  a  shon  ! 
gu'n  siol-chuir  mi  le  deuraibh,  agus  gu'n 
gabh  mi  Criosd  air  a  lotadh  a  steach  do 
chridhe  leointe :  agus  an  sin  bitheadh  fuil 
Chriosd,  a  ta  labhairt  nithe  a's  fearr  na  fuil 
Abeil,  air  a  crathadh  air  mo  chogais,  chum  a 
glanadh  agus  chum  sìth  a  thabhairt  di :  An 
sin  thoir  dearbh-chinnte  dhomh  gu  bheil  thu 
rèidh  rium,  gu  bheil  m'eusaontas  air  a  dhubh- 
adh  a  mach,  agus  nach  tig  mi  a  chaoidh  gu 
(h'teadh.     An  siii  abair  rium,  '^  Biodh  deadh 

mhisneach  agad,  a  ta  do  pheacaidh  air  am 
maitheadh  dhuit." 

Agus  a  chum's  nach  tig  mi  gu  neo-iom- 
chuidh  a  dh'ionnsuidh  an  orduigh  naoimh  so^ 
tha  mi  a'  guidhe  gu'n  tugadh  tu  dhomh  eòlas 
ni's  dluithe  agus  ni's  soilleire  air  losa  Criosd, 
agus  esan  air  a  cheusadh — air  losa  Criosd,  agus 
esan  air  a  ghlòrachadh ;  chum  air  dhomh 
eòlas  a  bhi  agam  airsan,  agus  air  cumhachd 
*aiseirgh-san,  agus  air  comh-chomunn  'fhul- 
angais,  air  dhorah  bhi  air  mo  chur  ann  an 
coslas  crutha  r'a  bhàs,  gu'm  bi  mi  comasach 
air  corp  an  Tighearn  aithneachadh,  agus  air 
bàs  an  Tighearn  fhoillseachadh. 

Tha  mhiann  orm,  a  Thighearn;,  dlùthach- 
adh  ri  Criosd  le  creidimh  fior  agus  beò,  agus 
tha  mi  ag'aontachadh  a  ghabhail  a  m'  ionnsuidh 
mar  mo  Thighearn  agus  mo  Dhia.  An  so 
tha  mi  'g  am  thoirt  fèin  suas  da  mar  m'Fhàidh,, 
mo  Shagart,  agus  mo  Righ,  chum  bhi  air  mo 
riaghladh,  air  mo  theagasg,  agus  air  mo 
thearnadh  leis  ;  's  esan  m'aon-ghràidh,  's  e 
m'fhior-charaid  e. — A  Criosd  a  mhàin  ni  mi 
bun.  Meudaich,  a  Thighearn,  mo  chreidimh, 
— dean  do  neart  foirfe  ann  am  laigse, — agus 
cuidich  leam,  fo  shamhladh  an  arain  agus 
an  f  hiona,  losa  Criosd  an  Tighearn  a  ghabhail 
thugam  le  creidimh  beò.  O  biodh  an  teagasg- 
soisgeulach  sin,  gu'n  do  bhàsaich  Criosd  a 
theasairginn  pheacach,  (a  ta  air  a  leigeil  ris  san 
ordugh  so,)  'na  bhiadh,  agus  'na  dheoch  do  m' 
;»iiam  ; — 'na  bhiadh  da  rìreadh  agus  'na  dlieoch 
d.i  ;ircadh:  bitheam  air  mo  bheathachadh  agus 

ftir  m'  ùrachadh  leis:  biodh  e  dhomh  'na 
neart  agus  'na  òran, — 'na  thobair  o'n  sruth 
sòlas  agiis  naomhachd  do  m'  anam.  Agus 
deonaich  gu'n  druigh  bhi  cumail  cuimhne 
air  bàs  Chriosd  air  m'anam  le  cumhachd,  agus 
gu'm  bi  buaidh  naomhachaidh  aig  a'm'  bheatha 
agus  a'm'  chomhradhj  chum  agus  a'  bheatha 
tha  mi  nis  a'  caitheamh  san  fheoil,  gu'n 
caithinn  i  tre  chreidimh  mhic  Dhè,  a  ghràdh- 
aich  mi  agus  a  thug  e  fèin  air  mo  shon. 

A  Thighearn,  socraich  mo  smuainte  ;  cuid- 
ich  leam  teachd  a  t'ionnsuidh  le  cridhe  treibh- 
dhireach,  agus  deonaich  gu'm  fritheil  nii  air 
do  sheirbhis  as  eugmhais  ro-churam  saoghalta. 
Tarruing  a  mach  miann  mo  chridhe  a'd' 
dhèigh  :  Thoir  dhomh  ocras  agus  tart  na  còr- 
ach  chum's  gu'm  bi  mi  air  mo  shàsuchadh. 
Cuidich  leam  teachd  dlùth  dhuit  le  cridhe  fior, 
agus  ann  an  Ikn  dearbh-bheachd  a'  chreidimh ; 
agus  do  bhrìgh  nach  'eil  mi  air  mo  chumh- 
annachadh  annadsa,  O  na  leig  dhomh  bhi  air 
mo  chumhannachadh  ann  am  innibh  fèin  ! 

Tarruing  mi,  O  Thighearn,  agus  ruithidh 
mi  a'd'  dhèigh.  Cuir  a  mach  do  sholus  agus 
t'f  hirinn  chum  mo  thrèorachadh  agus  chum  mo 
stùireadh :  doirt  a  nuas  do  spiorad  orm  chum 
araon  an  toil  agus  an  gniomh  oibreachadh 
annam,  air  chor  is  gu'n  dean  mi  an  ni  sin  a 
ta  maith.  Dùisg  thusa,  a  ghaoth  à  tuath ! 
agus  thig  thusa,  a  ghaoth  à  deas,  agus  sèid  air 
mo  ghàradh  !  Thig  thusa,  a  spiorad  bheann- 
aichte  gràis,  agus  soillsich  m'inntinn  le  eòlas 
Chrìosd  ;  hib  mo  thoil  gu  toil  Chriosd, — lìon 

mo  chridhe  le  gràdh  Chriosd,  agus  neartaich 
mo  rùn  gu  teachd  beò  agus  gu  bàs  fhaotainn 
maille  ris-san. 

Oibrich  annam,  tha  mi  a*  guidhe  ort,  ceud- 
thùs  a'  ghràidh  naoimh,  agus  seirc  do  na  h- 
uile  dhaoinibh,  chum's  gu'n  toir  mi  maith- 
eanas  do  m'  nairahdibh,  (ni  tre  do  ghràs  tha 
rai  a'  deanamh  o  m'  chridhe,)  agus  gu'm  bi 
corah-chomunn  spioradail  agam  ann  an  creid- 
imh,  an  dòchas,  agus  an  gràdh  naomh, 
maille  riusan  uile  anns  gach  àit  a  ta  gairm  air 
ainm  an  Tighearn  losa  Criosd.  A  Thighearn, 
beannaich  iad  uile,  agus  gu  h-àraidh  an 
coimhthional  sin  maille  ris  am  bheil  raise  gu 
teachd  a  dh'ionnsuidh  an  orduigh  naoirah  so. 
A  Thighearn  ghràsmhoir,  thoir  maitheanas  do 
gach  neach  tha  'g  iarraidh  an  Tighearn  Dè 
'aithriche  le  'uile  chridhe,  ged  nach  'eil  e  air  a 
ghlanadh  a  reir  glanaidh  an  ionaid  naoimh. 
Cluinn  m'urnuigh,  O  Thighearn,  agus  slàn- 
uich  am  pobuU. 

Coinnich  mi,  O  Thighearn,  le  beannachadh, 
eadhon  le  beannachadh  athar  aig  do  bhord ! 
Dean  t'orduighean  fèin  tlachdmhor  le  do  làth- 
aireachd,agus  coimhlion  annamsa  uile  dheadh- 
thoil  do  mhaitheis,  agus  obair  a'  chreidimh  le 
cumhachd,  air  sgàth  losa  Criosd,  mo  Shlàn- 
uighir,  agus  m'fhir-shaoraidh  bheannaichte ! 
Dhasan,  maille  ris  an  Athair,  agus  an  Spiorad 
siorruidh,  gu  robh  moladh  gu  saoghal  nan 
saoghal.     Amen. 

URNUIGH  AN    DEIGH    SUIPEIR  AN  TIGHEARN  A 
GHABHAIL. 

O  Thighearn,  mo  Dhia,  agus  m'  Athaìr 
ann  an  losa  Criosd !  Cha'n  urrainn  domh 
irioslachd  do  ghràis  do  m'  thaobh-sa  a  mhol- 
adh  gu  leòìr.  Ciod  e  an  duine  gu'n  àrdaich- 
eadh  tu  e,  agus  mac  an  duine  gu'm  fiosraich- 
eadh  tu  e  !  Cò  mise  ?  agus  ciod  e  mo  thigh, 
gu'n  d'thug  thu  mi  gu  ruige  so ; — gu'n  d'thug 
thu  mi  do  d'  thigh-cuirme,  agus  gu'm  b'e  do 
bhratach  tharum  an  gràdh  ?  Tha  aobhar 
agam  a  ràdh,  gu  bheil  là  ann  ad  chùirt,  seadh 
uair  aig  do  bhord;,  mòran  ni's  fearr  na  mìle  là — 
na  deich  mìle  uair  an  àit  air  bith  eile  :  Is 
maith  an  ni  dhomh  tarruing  dlùth  do  Dhia. 
Beannaichte  gu'n  robh  Dia  air  son  sochairean 
a  thighe,  agus  an  aiteis  sin  leis  am  bheil  e 
deanamh  a  shluaigh  aoibhneach  'na  thigh  ur- 
nuigh. 

Ach  tha  aobhar  agam  a  bhi  fo  rughadh 
gruaidh,  agus  naire  a  ghabhail  dhomh  fèin, 
nach  robh  tuille  mothachaidh  agam  a  thaobh 
nan  nithe  chaidh  a  chur  fa  m'  chomhair,  agus 
a  thairgseadh  dhomh  aig  bord  an  Tighearn. 
O  cia  diomhain,  amaideach,  agus  faoin  an 
cridhe  a  ta  agam :  An  uair  a  b'àiU  leam  maith  a 
dheanamh,  an  sin  tha  olc  làthair  maille  rium. 
A  Thighearn  chaomh,  bi  trocaireach  dhomh  ; 
agus   maith  aingidheachd   mo  nithe  naomha, 

agus  na  leig  do  m'  neo-iomlaineachd  mhinic 
ann  am  frithealadh  dhuitse,  bhi  air  a  chur  as 
mo  leth,  agus  na  cuireadh  i  bacadh  orm  o 
bhuannachd  fhaotaìrin  o'n  t-sacramaint. 

Bha  mi  nis  a'  foillseachadh  bàis  Chriosd ; 
deònaich,  a  Thighearn,  le  cumhachd  an  ni 
sin,  gu'm  bi  am  peacadh  air  a  cheusadh  ann- 
am  ; — an  saoghal  air  a  cheusadh  dhomh,  agus 
mise  air  mo  cheusadh  do'n  t-saoghal !  agus 
cuidich  leam  bhi  a  ghnàth  a'  giulan  bàsach- 
aidh  an  Tighearn  losa  Criosd  mu'n  cuairt 
leam,  chum  gu'm  bi  beatha  losa  mar  an 
ceudna  air  a  deanamh  follaiseach  ann  am 
chorp  bàsmhor-se. 

Bha  mi  nis  a'  faghail  nan  sochairean  priseil 
a  ta  sruthadh  o  bhàs  Chriosd :  deonaich,  a 
Thighearn,  nach  caiU  mi  a  chaoidh  na  soch- 
airean  so  !  Ach  mar  a  ghabh  mi  thugam  an 
Tighearn  losa  Criosd,  thoir  gràs  dhomh  chum 
gu'n  gluais  mi  ann,  agus  gu'n  tig  mi  beò  mar 
aon  nach  leam  mi  fèin,  ach  a  ta  air  mo  cheann- 
achadh  le  luach,  a'  glòrachadh  Dhè  le  m'  chorp, 
agus  le  m'  spiorad  a's  leis-san  ! 

Bha  mi  nis  ag  ath-nuadhachadh  mo  chumhn- 
ant  riut,  agus  g'am  cheangal  fèin  as  ùr  gu'm 
buin  mi  dhuitse,  A  nis,  O  Thighearn,  thoir 
gràs  dhomh  chum  mo  bhòid  a  choimhlionadh. 
Cum  so  an  comhnuidh  am  beachd  smuainte  mo 
chridhe,  agus  daingnich  mo  shlighean  romhad. 
Gleidh  mi,  a  Thighearn,  le  d'  ghràs,  chum 
nach  pill  mi  a  rìs  gu  amaideachd !  An 
deigh  do'n  Tighearn  sìth  a  labhaìrt,  na  miU- 
eam-sa,lem'  ghiulanfaoin  agus  neo-churama'.h, 

na  nithe  a  choimhlion  mi  air  an  là'n  diugh ; 
ach  air  do  m'  chridhe  bhi  air  a  chur  am  fars- 
uinneachd  le  sòlasaibh  an  Tighearn,  thoir 
dhomh  gu'n  gluais  mi  ann  an  slighe  t'  àith- 
eanta,le  gairdeachas  agus  seasmachd,  agus  gu'n 
gleidh  mi  an  comhnuidh  mo  threibhdhireas. 

An  t-anam  luachmhor  so  agam,  a  chaidh  a 
dhealbh  le  d'  lamhaibh  fèin,  agus  a  shaoradh 
le  fuil  do  Mhic,  tha  mi  toirt  thairis  duit  gu 
bhi  air  a  naomhachadh  le  d'  spiorad  agus  le 
d'  ghràs,  agus  air  a  chumadh  ri  d'  thoil 
bheannaichte  anns  na  h-uile  nithibh.  A 
Thighearn,  cuir  suas  do  righ-chaithir  a'm' 
chridhe,  sgriobh  do  lagh  an  sin^  doirt  a  mach 
do  ghràdh  an  sin,  agus  thoir  gach  smuain  a  ta 
an  taobh  a  stigh  dhiom  fo  cheannsal  dhuitse, 
fo  riaghladh  cumhachdach  do  lagha,  agus  fo 
umhlachd  thoileach  do  d'  ghràdh  !  Gleidh  tre 
t'ainm  fèin,  an  ni  sin  a  dli'earb  mi  riut  ,* 
gleidh  e  fa  chomhair  an  là  san  gairmear  air  a 
shon !  Bitheam  air  ino  ghleidheadh  gu  neo- 
choireach  gu  ruig  teachd  do  ghlòire,  chum's 
gu'm  bi  mi  air  mo  chur  gu  neo-lochdach  a'd' 
lathair  le  mòr-aoibhneas  ! 

Tha  mi  fàgail  mo  ghnothuichean  saoghalta 
gu  riaghladh  do  fhreasdail  caoimhneil  agus 
neo-mhearachdach  :  A  Thighearn,  teasairg  m' 
anam ;  agus  an  sin,  a  thaobh  nithe  eile,  dean 
rium  an  ni  a's  àill  leat, — a  mhàin  thoir  air 
gach  ni  tha  teachd  a'm'  chrannchur  oibreach- 
adh  chum  mo  bhuannachd  spioradail  agus 
shiorruidh.  Biodh  gach  ni  glan  dhomhsa, 
agus     thoir     oniì     gu'm    blais    ini    gràdh    do 

chumhnaint  ann  an  sochairibh  coitchionn;  agus 
le  do  ghràs,bitheam  air  motheagasg  chum  gu'm 
b'  aithne  dhomh  uireabhuidh  fhulang,  agus 
pailteas  a  shealbhachadh;, — soirbheas  a  mhealt- 
uinn,  agus  àmhghar  a  ghiulan,  raar  a's  cubh- 
aidh  do  Chriosduidh ;  agus  aig  gach  uile  àm 
biodh  do  ghràs  uile-fhoghainteach  air  mo 
shon,  agu3  oibrich  annam  araon  an  toil  agus 
an  gniomh  a  rèir  do  dheadh-ghean  fèin. 

Agus  a  chum  gu'n  lean  mi  mo  dhleasdnas, 
agus  gu'm  bi  mi  iomlan  ann,  biodh  mo  chridhe 
air  a  chur  am  farsuinneachd  le  gràdh  do  losa 
Criosd,  agus  fo  mhothachadh  ceart  air  son 
àirde  agus  doimhneachd,  fad  agus  leud  a' 
ghràidh  sin  a  nochd  e  dhomhsa,  tha  dol  thar 
uile  thuigse  agus  do-labhairt. 

Agus  mar  dhearbhadh  air  a'ghràdh  sin,  biodh 
mo  bheul  air  a  lionadh  le  a  mholadh :  Is  airidh 
an  t-Uan  a  chaidh  mharbhadh  air  beannachdj 
air  urrara,  air  glòir,  agus  air  curahachd  f  haot- 
ainn  ;  oir  chaidh  a  mharbhadh  agus  shaor  e 
fuigheall  sonraichte  do  Dhia  le  'fhuil,  agus 
rinn  e  righrean  agus  sagairt  dhinn.  Beannaich 
an  Tighearn,  O  m'anam !  agus  moladh  gach 
ni  tha  an  taobh  stigh  dhiora,  'ainra  naorah-san, 
a  mhaitheas  dhorah  mo  pheacanna  gu  lèir, 
agus  a  shlànuicheas  m'uile  euslainte;  a  shaoras 
rao  bheatha  o  sgrios,  agus  a  chrùnas  mi  le 
caoimhneas-gràidh,  agus  le  caomh-thròcairibh; 
a  thoisich  deadh-obair  annam,  agus  a  choimh- 
lionas  i  gu  là  Chriosd.  Am  fad  a's  beò  mi, 
beannaichidh  mi  an  Tighearn ;  Molaidh  mi 
rao  Dhia  am   feadh  a  ta  bith  agam ;  agus  an 

uair  nach  bi  bith  agam  air  thalamh,  tha  dò- 
chas  agam  ri  bith  air  nèarah,  far  an  coimhlion 
mi  an  ni  so  air  doigh  ni*s  fearr.  O  bitheam 
air  mo  chumail  suas  leis  na  gairdeinibh  siorr- 
uidh,  agus  air  mo  ghiulan  o  neart  gu  neait, 
gus  an  nochdar  mi  an  làthair  Dhè  ann  an 
Sion ;  air  sgàth  losa  Criosd,  a  bhàsaich  air 
mo  shon,  agus  a  dh'èirich  a  rìs,  anns  am  miann 
leam  bhi  air  m'f  haotainn  beò  no  marbh.  Nis 
do  Dhia  an  t-Athair,  am  Mac,  agus  an  Spiorad 
naomh,  biodh  an  rioghachd,  an  cumhachd, 
agus  a'  ghlòir,  nis  agus  gu  siorruidh.     Amen, 

